ৰাজপথ সম্প্ৰসাৰণ : গছ কটাৰ সম্ভাৱনা; অঘৰী হ'ব গছজোপাত বাস কৰি অহা এজাক বৰটোকোলা!\nৰাজপথ সম্প্ৰসাৰণ : গছ কটাৰ সম্ভাৱনা; অঘৰী হ’ব গছজোপাত বাস কৰি অহা এজাক বৰটোকোলা!\nপুৰণিগুদাম , December 31, 2020 12:47 pm\nনগাঁৱৰ কাষৰিগাঁৱত গৃহহীন হোৱাৰ উপক্ৰম হৈছে কেইবাটাও পৰিয়ালৰ। একমাত্ৰ আশ্ৰয় থলীখনটো আধুনিকতাৰ হাতোৰা পৰি থানবান হৈ যোৱাৰ শংকা আহি পৰিছে যদিও পৰিয়ালটোৰ প্ৰতিজনে কিন্তু কাৰোলৈও যেন তিলমানো ভ্ৰক্ষেপ নকৰি প্ৰকৃতিৰ ওপৰতে সৰ্ৱস্ব এৰি দি দুবাহু মেলি কেৱল উমলি ফুৰিছে নীল আকাশৰ বুকুত!\nএয়া হৈছে নগাঁৱৰ পুৰণিগুদামৰ নিকটৱৰ্ত্তী কাষৰিগাঁওস্থিত ৰাজপথৰ দাঁতিৰ এজোপা সু-উচ্চ শিমলু গছত বাস কৰি থকা বহু কেইটা বৰটোকোলাৰ পৰিয়ালৰ দুৰ্ভাগ্যৰ জীয়া কাহিনী।\nশেহতীয়াকৈ চাৰিলেন যুক্ত ৰাষ্ট্ৰীয় ঘাইপথ নিৰ্মাণত নিয়োজিত কতৃপক্ষই এই গছ জোপাত এক বিশেষ চিহ্ন খোদিত কৰা পৰিলক্ষিত হৈছে। যাৰ বাবে স্থানীয় প্ৰকৃতিপ্ৰেমী সকলে ধাৰণা কৰিছে যে ৰাজপথ সম্প্ৰসাৰণৰ খাতিৰত বৃহদাকাৰ গছ জোপা নিশ্চয় শীঘ্ৰে কাটি পেলোৱা হ’ব।\nকিন্তু অতি উদ্বেগৰ কথা এইয়ে যে, দুষ্প্ৰাপ্য বৰটোকোলা চৰাইৰ সুচল বাসস্থান বুলি বিগত বছৰ-বছৰ ধৰি সকলোৰে চিৰ পৰিচিত গছ জোপাত এতিয়াও বাঁহ সাজি কণ-কণ পোৱালিসহ বাস কৰি আছে দুষ্প্ৰাপ্য চৰাইৰ প্ৰায় সাতটাকৈ পৰিয়ালে।\nসততে ৰাজপথ চোৱাৰে পাৰহৈ যোৱা বহু দেশী-বিদেশী লোকৰ আকৰ্ষণৰ অন্যতম কেন্দ্ৰ বিন্দু হৈ পৰা গছজোপা যদি আনুসাঙ্গিক বিষয়সমূহ চিন্তা-চৰ্চা নকৰি ফ’ৰলেন নিৰ্মাণৰত প্ৰতিষ্ঠানে শীঘ্ৰে কটাৰ ব্যৱস্থা কৰে তেন্তে বৰটোকোলা কণমানি পোৱালিসমূহলৈ জীৱনৰ প্ৰতি চৰম ভাবুকি আহি পৰিব। বৃহত্তৰ অঞ্চলটোৰ পৰা নিঃশেষ হৈ যোৱাতো একেবাৰে নিশ্চিত হৈ পৰিব দুষ্প্ৰাপ্য চৰাইৰ প্ৰজাতিটো।\nফ’ৰলেন নিৰ্মাণৰ প্ৰথম অৱস্থাত ৰাইজৰ অনুৰোধ ৰক্ষা কৰি কতৃপক্ষই গছজোপা নকটাকৈ আছিল যদিও শেহতীয়াকৈ দেখা দিয়া এই অশনি সংকেতে এতিয়া ঘোৰ চিন্তিত কৰি তুলিছে স্থানীয় প্ৰকৃতিপ্ৰেমী তথা পুৰণিগুদামৰ বহুজনক।\nকলং নৈৰ পাৰতে থকা বৃহদাকাৰ শিমলু জোপাৰ সু-উচ্চ আগত দীৰ্ঘদিন ধৰি নিৰাপদে আশ্ৰয় লৈ থকা বৰটোকোলাৰ এই পৰিয়াল কেইটাক সুৰক্ষিত কৰাৰ স্বাৰ্থত পুৰণিগুদামবাসীয়ে চৰকাৰ তথা বন বিভাগক জনাইছে এটি বিনম্ৰ অনুৰোধ কিম্বা দাবী।\nৰাজ্যৰ যাতায়ত ব্যৱস্থা উন্নয়নৰ বাবে অতি প্ৰয়োজনীয় চাৰিলেন যুক্ত ৰাজপথ নিৰ্মাণৰ খাতিৰত যদি অনিচ্ছাৰ স্বত্ত্বেও গছ জোপা কাটি পেলাবলগীয়া হয় তেনে শিমলু জোপা কটাৰ পূৰ্বেই সংশ্লিষ্ট বন বিভাগে যিকোনো প্ৰকাৰে বাঁহসহ বৰটোকোলাৰ পোৱালিসমূহ উদ্ধাৰ কৰি আন কোনো সুৰক্ষিত স্থানত পুনঃস্থাপিত কৰিব লাগে যাতে কোনো বিশেষ ক্ষতি নোহোৱাকৈ জীৱন আৰু বংশ-গতি অটুট ৰাখিব পাৰে দুষ্প্ৰাপ্য চৰাই বিধে।


বৰ্ষা জল সঞ্চয়ন -(বনজিৎ পাঠক) - সাহিত্য ডট অৰ্গ\n(সম্পাদকীয় টোকাঃ সাম্প্ৰতিক সময়ত গুৱাহাটীৰ বহু অঞ্চলত ভূ-গৰ্ভৰ পানী বহু তললৈ নামি গৈছে৷ বহু অঞ্চলত বৰিঙত পানী নাই৷ এই সময়ত আমাৰ বাবে rain water harvesting বৰু উপকাৰী হ’ব পাৰে৷ ইতিমধ্যে আমি ব্যক্তিগতভাৱে দেখিছোঁ যে কোকৰাঝাৰ, বৰপেটা, কমাৰূপ (গ্ৰাম্য)ৰ বহু কেইখন প্ৰাথমিক, মাধ্যমিক বিদ্যালয়ত এনে দৰে পানী সঞ্চয় কৰি ব্যৱহাৰ কৰিছে৷ এই বিষয়ে গোটত এটি অতি সাৰুৱা আলোচনা হৈছিল৷ তাকেই ৰাইজলৈ আগবঢ়ালোঁ৷)\ndomestic rain water harvesting ৰ বিষয়ে কোনোবাই জানে নেকি ? অসমত এই কাম কৰা কোনো farm আছে নেকি ? (rain water harvestingৰ অসমীয়া কি হ’ব — বৰ্ষা জল সঞ্চয়ন ? )\nধ্ৰুৱজ্যোতি শৰ্মাঃ অলপ সময় দিলে ম‍ই ক’ব পাৰিম| ম‍ই ইয়াৰ ওপৰত অলপ অধ্যয়ন আৰু তথ্য যুগুতাই আছোঁ|\nঅঞ্জল বৰাঃ সত্যমেব জয়তেৰ এটা খণ্ডত (যাৰ বিষয় পানী আছিল) তাত সুন্দৰভাৱে দেখুৱাইছিল৷ ৱেবচাইটত থকা ভিডিঅ’টো চালে ভাল ধাৰণা পাব যেন লাগে৷\nনিবিড় জোনাকঃ www.rainwaterharvesting.org নামৰ ৱেবছাইটটোত দুটামান নাম ঠিকনা পাইছিলো http://www.rainwaterharvesting.org/Crisis/..%5CPeople/People-urban_database_guwahati_individ.htm\nধীৰাজ কলিতাঃ কেইদিনমান আগতে “সত্যমেব জয়তে” হিন্দি চিৰিয়েল খনত ইয়াৰ বিষয়ে কৈ থকা অকনমান শুনিছিলো|কথাটো অলপ সময়ৰ কাৰনে মইও ভাবিছিলো, পিছে ৰৈ থকিল |যি হওক কৰিব ভাল আইডিয়া |কৰিব পাৰিলে বহু দিশত লাভ |\nডা° ভূপেন্দ্ৰ শইকীয়াঃ চুবুৰীয়া ক্ষুদ্ৰ দেশ মালদ্বীপ ৷ দ্বীপপুঞ্জৰ সমষ্টি৷ সাগৰে আৱৰি থাকে দ্বীপ সমূহক৷ বছৰটোত বেচ বৰষুণ হয়৷ বতৰত প্ৰভাৱত গোটেই বছৰেই গছত আম আৰু বগৰি লাগি থাকে৷একেজোপা গছতে ফুল,কলি আৰু পূৰঠ ফলৰে গছজোপা শুৱনি হৈ থাকে৷ সাগৰৰ পানী তাত বিভিন্ন কামত ব্যৱহাৰ হয়৷কিন্তু খোৱা আৰু ৰন্ধাৰ বাবে ব্যৱহৃত হয় বৰষুণৰ পানী৷সৰু ডাঙৰ প্ৰত্যেকটো ঘৰ, হোটেল,প্ৰতিষ্ঠান একোৱেই ইয়াৰ ব্যতিক্ৰম নহয়৷ সৰু ডাঙৰ প্ৰত্যেক ঘৰতেই থাকে বৰষুণৰ পানী সংগ্ৰহ কৰাৰ ব্যৱস্থা আৰু পানীৰ বাবে দুবিধকৈ লাইন৷ ভাৰতবৰ্ষই সেই দেশৰ আৰ্হি গ্ৰহণ কৰিব পাৰে৷ তেনে কৰিলে বৰষুণৰ পানীখিনিৰো সদ ব্যৱহাৰ হব আৰু ভূ তলৰ জলস্তম্ভই নগৰত চলি থকা বৰ্তমানৰ টনা আজোৰাৰ পৰা কিছু সকাহ পাব৷\nদেৱব্ৰত গগৈঃ rain water harvesting = দীঘলঠেঙীয়া ভৰাঁল ।\nধ্ৰুৱজ্যোতি শৰ্মাঃ দীঘলঠঙীয়াৰ খেতি\nদেৱব্ৰত গগৈঃ গুৱাহাটীত মেছ কৰি থকাৰ সময়ৰ কথা । দুদিন ধৰি পানী অহা নাছিল । প্ৰথম দিনা যেনেতেনে পাৰ কৰিলো । পাছৰ দিনা উপায় নাপাই হোটেলতে ৰাতিৰ ভাতসাঁজ খাবৰ বাবে যাবলৈ সাজু হৈছিলোহে তেনেতে আহিল মুষলধাৰে বৰষুণ । মেছৰ লগৰ এটা লগে লগে বুদ্ধি এটা দিলে । বৰষুণৰ পানী ধৰিবলৈ । আমি পাঁচটামান বাল্টি আৰু এটা ডাঙৰ ড্ৰাম ঘৰৰ নেওৰাৰ ওচৰত পাতি দিলোঁ। বৰষুণজাক প্ৰায় আধাঘণ্টামান দিছিল । শেষত চাও যে আমাৰ পাঁচটা বাল্টী আৰু ডাঙৰ ড্ৰামটো পানীৰে উপচি পৰাৰ পাছতও পানী আৰু বহুত থাকি গ’ল । হোটেললৈ যোৱা বাদ দি আমি ৰাতিৰ সাঁজ ৰূমতে ৰান্ধিলো । দুদিন ধৰি গা-ধোৱা নাছিলো । গাটোও ধুই ল’লো ।\nবৰষুণৰ পানী সংৰক্ষণ কৰিলে আমি বহু পানী ৰাহি কৰিব পাৰিম ।\nদীপুল হালৈঃ বনজিত, আমি মিজোৰামত থাকোতে বৰষুণৰ পানী ধৰি ব্যৱহাৰ কৰিছিলোঁ |(Rain water harvesting) | তাত প্ৰায় সকলো ঘৰতে এই পদ্ধতি থাকে | এটা প্ৰকান্ড টিনৰ ভৰাল ঘৰত এই পানী ঘৰৰ ছালৰ লগত বৰষুণৰ পানী পৰা ঠাইত সংলগ্ন নেওৰাৰে টিনৰ ভৰালটোত পেলাই আৰু বাৰিষা ধৰা এই পানীয়ে একোটা পৰিয়ালৰ বহু মাহ চলি যায় | আমি এই পদ্ধতিৰে পানী সংৰক্ষন কৰি ব্যৱহাৰ কৰিছিলোঁ | তাত সকলো চৰকাৰী ঘৰতে নেওৰা সংলগ্ন কৰেই | আমাৰ কোম্পানীৰ আবাসবিলাকতো ঠিকাৰ সময়তে এই পদ্ধতি কৰিবলৈ ক্লজ থাকেই | সচাই এই পানী ব্যৱহাৰ কৰি বৰ ভাল লাগে| প্ৰথম বৰষুণৰ পানীখিনি অলপ কলা আহে তাৰ পাচত চিকচিকিয়া পৰিষ্কাৰ পানী | অসমতো এই পদ্ধতি প্ৰয়োগ কৰিলে পানীৰ সমস্যা কিছুপৰিমানে হলেও লাঘৱ হ’ব | আমি এতিয়াও বৰষুণৰ পানী ধৰি ব্যৱহাৰ কৰোঁ |\nবনজিৎ পাঠকঃ অসমত তথা গুৱাহাটিৰ কোনো firmৰ ঠিকনা কাৰোবাৰ ওচৰত আছে যদি দিবছোন (নিবিৰ জোনাকৰ লিংকটোত গুৱাহাটীৰ দুটা ব্যক্তিগত ঠিকনা আছে অৱশ্য — ধন্যবাদ )\nদেৱব্ৰত গগৈঃ এইটো এটা বৰ ডাঙৰ টেকন’লজি হব নালাগে । ঘৰৰ ছালত পৰা পানীখিনি ভালদৰে নেওৰা এখনেৰে তললৈ নমাই অনাৰ ব্যৱস্থা কৰিব লাগে আৰু ভু-গৰ্ভত এটা টেংকি সাজিব লাগে ।\nমই মন কৰিছো , আমি থকা ফ্লেটটোৰ প্ৰকাণ্ড চাটখনত পৰা বৰষুণৰ পানীখিনি এডাল ডাঙৰ পাইপেৰে তললৈ নামি আহে । জোৰেৰে বৰষুণ দিলে পানীৰ গতিবেগ ইমান বাঢ়ি যায় যে কেই মিনিট মানৰ ভিতৰতে ই হয়টো কেইবাহাজাৰ লিটাৰৰ ডাঙৰ টেংকি এটা ভৰ্তি কৰি পেলাব পাৰে । কিন্ত আমি এই পানীখিনি এনেই পেলাই দিছো ।\nনিবিড় জোনাকঃ ASTEC এ এই ক্ষেত্রত এখন master plan বনাইছিলে আৰু গুৱাহাটীৰ বহু ঠাইত তেওঁলোকে ইয়াক সফলভাবে প্রয়োগো কৰিছে।\nবনজিৎ পাঠকঃ এনেয়ে কথাটো সহজ ঠিকেই কিন্তু মাজত কিছূমান কথা আছে যেনে চাদত বিশেষ ধৰণৰ পানী ধৰা ব্যৱস্থা কৰিব লাগে , চেকনী (filter ) ইত্যাদিৰ প্ৰয়োজন হয় ,সেয়েহে কথাটো জানিব আৰু চাব বিছাৰিছিলো 🙂\nনিবিড় জোনাকঃ উপৰোক্ত ৱেবছাইটটোতো মডেল কিছুমান আছে, কিন্তু সংশ্লিষ্ট ছবিবোৰ বৰ সৰু।\nবনজিৎ পাঠকঃ গুৱাহাটীত ১০০ স্কুৱেৰ মিটাৰৰ কৰিলে বছৰি প্ৰায় ১লাখ লিটাৰতকৈ ওপৰত পানী ধৰিব পাৰি , অসমৰ অন্য ঠাই সমূহতটো এইটো আৰু বেছি হ’ব |\nধ্ৰুৱজ্যোতি শৰ্মাঃ এক সুখবৰ যে অসম চৰকাৰেও দীঘলঠেঙীয়াৰ খেতি কৰাৰ বাবে ব্যৱস্থা গ্ৰহণৰ বাবে মন মেলিছে| এই বিষয়ে PHE ৰ এজন অভিযন্তাই কিছুমান নথি-পত্ৰ দেখুৱাইছিল| যিমানখিনি মনত আছে চৰকাৰৰ এই প্লেনত এছিদ বৰষুণ, ঘৰৰ অপৰিস্কাৰ চালৰ পৰা বৈ অহা পানী প্ৰদূষণমুক্ত কৰাৰো সুন্দৰ ব্যৱস্থা আছিল| আনকি মটৰহীনভাৱে পানীত টেপৰ ব্যৱস্থা কৰাৰো উপায় তাত দেখিছিলোঁ| কিছুমান বস্তু মোৰ বাবে দুৰ্বোধ্য আছিল যদিও যিমানখিনি বুজি পাইছিলোঁ, সকলোখিনি ভাল লাগিছিল| তেওঁ মোৰ বাবে কামত আহিব পৰা কিছুমান কাগজ দিম বুলি কৈছিল যদিও অফিচিয়েল কামত তেওঁ যোৱা ২০ দিন ধৰি গুৰগাঁৱত থকা বাবে আহিহে দিব পৰিব| কাগজখিনি পালে সকলোখিনি শ্বেয়াৰ কৰিব পাৰিম|\nসুভাষ চন্দ্ৰ কলিতাঃ পাঠক ডাঙৰীয়াই গুৰুত্বপূৰ্ণ বিষয় এটা উনুকিয়াইছে ! ভাল লাগিল । গুৱাহাটিত আগতে প্ৰাকৃতিকভাৱে জন্ম হোৱা বহুতো জলাশয় আছিল । যিবোৰে বাৰিষাৰ গুৱাহাটিৰ অত্যধিক পানীখিনি জমা কৰাৰ লগতে এই পানীখিনিয়েই নিজৰি গৈ খোৱাৰ বাবে ব্যৱহৃত পানীৰ উৎস আছিল । (এতিয়া ওপৰত এখন কংক্ৰিটৰ আৱৰণ হ’ল । পানী নিজৰি গৈ কেনেকৈ ভূগৰ্ভত জমা হ’ব !! গভীৰ নলী-নাদ বহুৱাইও বহুতোৰ মুৰ নষ্ট হৈ গৈছে। তাতো যেন প্ৰতিযোগিতা !!! )। আমাৰ চকুৰ আগতেই এইবোৰ নোহোৱা হৈ মানুহৰ বাসস্থান হ’ল । কিন্তু নলা নৰ্দমা নহ’ল, জলাশয়বোৰ পুতি পেলালে । বাহিনী, ভৰলু আদি প্ৰাকৃতিক জান-জুৰিবোৰ সংকুচিত কৰি পেলালে, বহুবোৰ নোহোৱা কৰিলে । বৰছলা, সৰুছলা, দীপৰ বিলৰ অৱস্থা তথৈবচ । উত্তৰ-পূৱৰ দৰে বৰষুণৰ আধিক্য থকা ঠাইৰ দুৱাৰমুখ নগৰখনৰ কোনো পৰিকল্পিত উন্নয়ন নহ’ল । ড্ৰেইনবোৰ বৈজ্ঞানিকভাৱে সংযোগ কৰা হোৱা নাই ।কংক্ৰিটৰ আৱৰণখন যিমানেই প্ৰসাৰ হৈছে কৃত্ৰিম বানপানীৰ মাত্ৰাটোও বাঢ়িছে । আমাৰ ডা-ডাঙৰীয়াবোৰে ইয়াৰ পৰিত্ৰাণৰ উপায় বিছাৰি বিদেশ চলাথ কৰিছে (??) !!! যেন কিবা নতুন ৰকেট চাইন্সৰ দৰকাৰ হ’ব :\nপংকজ বৰাঃ http://www.telegraphindia.com/1120501/jsp/northeast/story_15439276.jsp#.UB5bD8gtgcY http://www.cgwb.gov.in/GroundWater/AR/NER.pdf\nপাৰ্থ বিজয় ঠাকুৰঃ মই আমাৰ চাহ বাগিছাৰ কলঘৰত বৰষুনৰ পাণী জমা কৰি সেই পানী আমি কলঘৰত বিভিন্নভাৱে ব্যৱহাৰ কৰি আছো আৰু তাৰ পৰা আৰ্থিক আৰু চাহৰ মানদন্দ উন্নতি হৈছে । কিয়নো বৰষুণৰ পাণীত আইৰণ নাথাকে । চাহ পাত তৈয়াৰ কৰিবলৈ বায়ুত ৯৫শতাংশ আদ্রতা থাকিব লাগে । আমি বায়ুত আদ্রতা বঢ়াবলৈ বিভিন্ন মেচিন বা আদ্রতা পাংখা ব্যৱহাৰ কৰা হয় । তাত আমাক প্রচুৰ পানীৰ আৱশ্যক । আমি বৰষুনৰ পানী ব্যৱহাৰ কৰি বিজুলী শক্তিৰ যি খৰছ সেই খিনি ৰাহি হৈছে আৰু চাহৰ মানদন্দ উন্নতি হোৱাত চাহৰ দাম বেছি পাইছোঁ । এইটো এটা উদাহৰণহে দিছো কাৰণ আমি অসমত বৰষুণৰ পাণী সৎ ব্যৱহাৰ কৰিব পৰা নাই এতিয়াও ।\nবনজিৎ পাঠকঃ আপুনি কৰা ব্যৱস্থাটো বিষয়ে অলপ বহলাই জনাবছোন | সমুদায় খৰছ কিমান পৰিলে , পানীখিনি potable হয়নে বা কৰিব পৰা যায়নে ? ই আপোনাৰ পানীৰ চাহিদা সম্পূৰ্ণ পূৰণ কৰিব পাৰিছেনে ?ব্যক্তিগত ঘৰৰ বাবে কৰিলে হয়টো আপোনাৰটো দৰে সিমান ডাঙৰকৈ নকৰিলেওঁ হ’ব |\n← অসমীয়াত্বৰ সন্ধানত -(গুৰু গোবিন্দ বৰ-তামুলী)\nনাটকত অভিনয় -(প্ৰতিম প্ৰতাপ বৰুৱা ) →\nইটালিৰ ভিছুভিয়াছ আৰু পম্পেই – শিল্পী ভূঞা গোস্বামী


কি নতুন অভিলেখৰ গৰাকী হ'ল মোহময়ী অভিনেত্ৰী প্ৰিয়ংকা চোপ্ৰা ?– News18 assam\nIndian Actress: কি নতুন অভিলেখৰ গৰাকী হ'ল মোহময়ী অভিনেত্ৰী প্ৰিয়ংকা চোপ্ৰা ? কেনেকৈ, কাক চেৰ পেলালে প্ৰিয়ংকাই ?\nপ্ৰিয়ংকা চোপ্ৰা ইনষ্টাগ্ৰামত ৬৫ মিলিয়নতকৈও অধিক (Priyanka Chopra Instagram Followers) লোকৰ দ্বাৰা অনুসৰণ কৰা প্ৰথম ভাৰতীয় তাৰকা হৈ পৰিছে। প্ৰিয়ংকা চোপ্ৰাৰ ইনষ্টাগ্ৰামত ৬৫.৩ মিলিয়নতকৈও অধিক অনুসৰণকাৰী আছে।\nLast Updated : July 05, 2021, 14:36 IST\nবলীউডৰ অভিনেত্ৰী প্ৰিয়ংকা চোপ্ৰাই এতিয়া হলিউডত নিজৰ জনপ্ৰিয়তা বিয়পাই আছে আৰু প্ৰতিদিনে নতুন অভিলেখ স্থাপন কৰিছে। প্ৰিয়ংকা চোপ্ৰাই (Priyanka Chopra) সমগ্ৰ বিশ্বতে কামৰ দ্বাৰা নিজৰ ছাপ ৰাখিছে। প্ৰিয়ংকা চোপ্ৰাই শেহতীয়াকৈ হপাৰ ইনষ্টাগ্ৰাম ৰিচলিষ্ট ২০২১ অনুসৰি ২৭ তম স্থান লাভ কৰিছে। তালিকাখনত স্থান পোৱা ভাৰতীয় মনোৰঞ্জন উদ্যোগৰ তেওঁ একমাত্ৰ তাৰকা। এতিয়া তেওঁ আন এটা নতুন ইতিহাস সৃষ্টি কৰিছে। প্ৰিয়ংকা চোপ্ৰা ইনষ্টাগ্ৰামত ৬৫ মিলিয়নতকৈও অধিক (Priyanka Chopra Instagram Followers) লোকৰ দ্বাৰা অনুসৰণ কৰা প্ৰথম ভাৰতীয় তাৰকা হৈ পৰিছে। প্ৰিয়ংকা চোপ্ৰাৰ ইনষ্টাগ্ৰামত ৬৫.৩ মিলিয়নতকৈও অধিক অনুসৰণকাৰী আছে।\nপ্ৰিয়ংকা চোপ্ৰাই কৰীণা কাপুৰ খান, দীপিকা পাডুকন আৰু চলমান খান আৰু শ্বাহৰুখ খানৰ দৰে তাৰকাসকলৰ দৰে ৰথী মহাৰথীক অতিক্ৰম কৰি এই ইতিহাস সৃষ্টি কৰিছে। ইয়াৰ পিছত আছে শ্ৰদ্ধা কাপুৰ, দীপিকা পাডুকন।\nActress Priyanka ChopraBollywood celebritiesInstagram FollowersPriyanka Chopra


কোৰোনাময় হৈ পৰিছে জিএমচিএইচ! ৩ চিকিৎসকসহ জিএমচিএইচৰ ১০ দেহত কোভিড-১৯... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nকোৰোনাময় হৈ পৰিছে জিএমচিএইচ! ৩ চিকিৎসকসহ জিএমচিএইচৰ ১০ দেহত কোভিড-১৯…\nডিজিটেল ডেস্কঃ অতি ভয়াৱহভাৱে মহানগৰীত কোৰোনাৰ সংক্ৰমণ হোৱাৰ সময়তে কোৰোনা চিকিৎসাৰ মূল অভিকেন্দ্ৰ গুৱাহাটী মহানগৰীত ইজনৰ পাছত সিজন চিকিৎসক চিকিৎসাকৰ্মী কোভিড-১৯ত আক্ৰান্ত হৈছে। জিএমচিএইচৰ এক সূত্ৰৰ পৰা জানিব পৰা গৈছে গুৱাহাটী চিকিৎসা মহাবিদ্যালয়ত যিমান সংখ্যক চিকিৎসক আৰু চিকিৎসাকৰ্মী কোৰোনাত আক্ৰান্ত হৈছে সেই তথ্য গোপন কৰি ৰাখিলেও বহু সংখ্যক চিকিৎসক-চিকিৎসাকৰ্মীৰ দেহলৈ সংক্ৰমণ হৈছে কোভিড-১৯।\nঅসমীয়া প্ৰতিদিনৰ ডিজিটেল সংস্কৰণৰ হাতত পৰা তথ্য অনুসৰি বুধবাৰৰ দিনটোতে ১০জন চিকিৎসক তথা চিকৎসাকৰ্মীৰ দেহত কোভিড-১৯ ধৰা পৰিছে। মাইক্ৰ’বায়’লজি পৰীক্ষাগাৰত কৰ্মৰত চিকিৎসক ডা অজন্তা শৰ্মা, ডাঃ বৰ্ণালী শৰ্মা আৰু ডাঃ শ্যামল নামৰ ৩ জন চিকিৎসকৰ দেহত কোভিড পজিটিভ পোৱা গৈছে।\nইয়াৰে ডাঃ অজন্তা শৰ্মা এই পৰীক্ষাগাৰটোৰ ভাৰপ্ৰাপ্ত বিষায়ৰ দায়িত্বত আছে। তেওঁৰ উপৰিও এই পৰীক্ষাগাৰত কৰ্মৰত এই বিভাগৰ ৩জন কম্পিউটাৰ অপাৰেটৰ, ৩জন লেবৰেটৰী টেকনিচিয়ান আৰু এজন চতুৰ্থ বৰ্গৰ কৰ্মচাৰীৰ দেহত কোভিড-১৯ পোৱাৰ তথ্য পোহৰলৈ আহিছে।\nজিএমচিএইচৰ চিকিৎসক তথা চিকিৎসাকৰ্মী এইদৰে কোৰোনাত আক্ৰান্ত হোৱাৰ ঘটনাই চিকিৎসা মহাবিদ্যালয়খনৰ হাস্পতালত চিকিৎসাধীন ৰোগীসকলৰ মাজতো এক শংকিত পৰিৱেশে দেখা দিছে। উল্লেখ্য যে, কোভিড-১৯ৰ গণ সংক্ৰমণকৰ এই সময়ত এই সকল চিকিৎসক বা চিকিৎসাকৰ্মীয়ে এই যুঁজৰ অন্যতম যুঁজাৰুৰূপে সেৱা আগবঢ়াই গৈছে।\nৰঞ্জিত দাসে ভুল কাম কৰিছেঃ হিমন্ত বিশ্ব শৰ্মা\n৬দিনৰ বাবে কামপুৰ সম্পূৰ্ণ বন্ধ ঘোষণা…


Olmesartan Tablet - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Olmesartan Tablet in Assamese\nOlmesartan Tablet की जानकारी\nOlmesartan Tablet ৰ লাভ আৰু ব্যৱহাৰসমূহ- Olmesartan Benefits & Uses in Assamese- Olmesartan Tablet ar laabh aaru byavaharsamuh\nOlmesartan Tablet ৰ পালি আৰু সেয়া কেনেদৰে ল'ব- Olmesartan Dosage & How to Take in Assamese - Olmesartan Tablet ar paali aaru xeya kenedore lobo\nOlmesartan Tablet ৰ পাৰ্শ্চক্ৰিয়াসমূহ- Olmesartan Side Effects in Assamese- Olmesartan Tablet ar parshwakriyasamuh\nOlmesartan Tablet সংক্ৰান্ত সতৰ্কতাবাণীসমূহ- Olmesartan Related Warnings in Assamese- Olmesartan Tablet xonkranta xatarkatabanisamuh\nঅইন দৰৱৰ সৈতে Olmesartan Tabletৰ গুৰুতৰ ক্ৰিয়া-প্ৰতিক্ৰিয়া- Severe Interaction of Olmesartan with Other Drugs in Assamese- Oinor xoite Olmesartan Tablet ar gurutor kriya-pratikriya\nOlmesartan Tablet মতভেদসমূহ- Olmesartan Contraindications in Assamese- Olmesartan Tablet nishedhsamuh\nOlmesartan Tablet ৰ বিষয়ে সততে সোধা প্ৰশ্নসমূহ- Frequently asked Questions about Olmesartan in Assamese- Olmesartan Tablet ar bikhoye satate xodha prashnasamuh\nখাদ্য আৰু মদৰ সৈতে Olmesartan Tablet ক্ৰিয়া-প্ৰতিক্ৰিয়া- Olmesartan Interactions with Food and Alcohol in Assamese- khadya aaru modor xoite Olmesartan Tablet kriya-pratikriya\nOlmesartan Tablet ৰ লাভ আৰু ব্যৱহাৰসমূহ - Olmesartan Benefits & Uses in Assamese - Olmesartan Tablet ar laabh aaru byavaharsamuh\nOlmesartan Tablet তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOlmesartan Tablet ৰ পালি আৰু সেয়া কেনেদৰে ল'ব - Olmesartan Dosage & How to Take in Assamese - Olmesartan Tablet ar paali aaru xeya kenedore lobo\nOlmesartan Tablet-ৰ উপাদানসমূহ - Olmesartan Active Ingredients in Assamese - Olmesartan Tablet-ar upadaansamuh\nOlmesartan Tablet ৰ পাৰ্শ্চক্ৰিয়াসমূহ - Olmesartan Side Effects in Assamese - Olmesartan Tablet ar parshwakriyasamuh\nগৱেষণাৰ ভিত্তিত, Olmesartan Tablet ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOlmesartan Tablet সংক্ৰান্ত সতৰ্কতাবাণীসমূহ - Olmesartan Related Warnings in Assamese - Olmesartan Tablet xonkranta xatarkatabanisamuh\nOlmesartan Tablet-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nOlmesartanএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nOlmesartan Tablet-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ওপৰত Olmesartan ৰ পাৰ্শ্ব-প্ৰতিক্ৰিয়া অতি বিৰল।\nবৃক্কত Olmesartan Tablet কি প্ৰভাৱ দেখা গৈছে?\nOlmesartanৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Olmesartan Tablet কি প্ৰভাৱ দেখা গৈছে?\nOlmesartanৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Olmesartan Tablet ৰ কি প্ৰভাৱ দেখা গৈছে?\nOlmesartanৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Olmesartan Tabletৰ গুৰুতৰ ক্ৰিয়া-প্ৰতিক্ৰিয়া - Severe Interaction of Olmesartan with Other Drugs in Assamese - Oinor xoite Olmesartan Tablet ar gurutor kriya-pratikriya\nOlmesartan Tablet তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOlmesartan Tablet মতভেদসমূহ - Olmesartan Contraindications in Assamese - Olmesartan Tablet nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Olmesartan Tablet লোৱা অনুচিত যাতে -\nOlmesartan Tablet ৰ বিষয়ে সততে সোধা প্ৰশ্নসমূহ - Frequently asked Questions about Olmesartan in Assamese - Olmesartan Tablet ar bikhoye satate xodha prashnasamuh\nএই Olmesartan Tablet-এ অভ্য়াস বা নিচাৰ সৃষ্টি কৰে নেকি?\nনহয়, Olmesartan লোৱাটোৱে কোনো আসক্তিৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Olmesartan লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, চিকিত্সা পৰামৰ্শ অনুসাৰেহে Olmesartan লওক।\nনহয়, Olmesartanয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Olmesartan Tablet ক্ৰিয়া-প্ৰতিক্ৰিয়া - Olmesartan Interactions with Food and Alcohol in Assamese - khadya aaru modor xoite Olmesartan Tablet kriya-pratikriya\nখাদ্য আৰু Olmesartan Tabletৰ ক্ৰিয়া-প্ৰতিক্ৰিয়া\nOlmesartan য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Olmesartan Tabletৰ মাজৰ প্ৰতিক্ৰিয়া\nOlmesartanৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nOlmesartan Tablet ৰ অনুকল্প - Substitutes for Olmesartan in Assamese


নিষিদ্ধ ঔষধৰ বিৰুদ্ধে আন্দোলনৰ প্ৰয়োজন — বিকাশপেডিয়া\nমূল পৃষ্ঠা / স্বাস্থ্য / ঔষধ / নিষিদ্ধ ঔষধৰ বিৰুদ্ধে আন্দোলনৰ প্ৰয়োজন\nনিতৌ সৰু-সৰা মূৰৰ বিষৰ পৰা আৰম্ভ কৰি ক’ত বেমাৰে আমাৰ জীৱনটো যে অশান্তিময় কৰি তোলে তাৰ লেখ-জোখ নাই। বেমাৰলৈ মানুহৰ ভয়। সেইবাবেই ৰোগ সৰু-ডাঙৰ যেনেকুৱাই নহওঁক কিয়, কিবা এটা ঔষধ নোখোৱালৈকে কোনো লোকেই নিৰাপত্তা অনুভৱ নকৰে। মানসিক শান্তি নাপায়। অকণমান কিবা এটা হ’লেই আমি লগে লগে ঔষধ খোৱাটো অভ্যাসতে নহয়, আমাৰ সংস্কৃতিতো পৰিণত হৈছে। তদুপৰি নিজৰ কি অসুখ হ’লে কি ঔষধ কিনি খাব লাগে সেইতো জনাটো আভিজাত্যৰ যেন মাপকাঠি। কাৰো আগত বেমাৰৰ কথা কবই নোৱাৰি-জানকে বা নাজানক, টপককৈ ঔষধৰ নাম এটা কৈ দিব। যদিহে আমাৰ জীৱনত ঔষধে ভাল প্ৰভাৱ পেলালেহেতেঁন, যদিহে কি বেমাৰত কি ঔষধ কি পৰিমাণত খাব লাগে সেই সম্পৰ্কেও সকলোৱে জানিলেহেতেঁন-তেতিয়া ভাল কথাই হ’লহেতেঁন। কিন্তু সেয়া প্ৰকৃততে নহয়।পুৱা শুই উঠি ৰক্তচাপৰ ঔষধ, ভাত খাই গেষ্টিকৰ ঔষধ- তাৰ পিছত ভিটামিন আদি। মূৰৰ বিষ, পানীলগা, গ্ৰহণী, জ্বৰ, পেটৰ বিষ, কাঁহ আদিৰ ঔষধ, উফি নোহোৱা কৰা, চুলি ক’লা কৰা, চকুত দিয়া আদি ঔষধ,...... আৰু যিমান যি সচৰাচৰ হৈ থকা বেমাৰ আছে-সকলোতে আমি নিজেই ৰোগী আৰু নিজেই ডাক্তৰ। নিজেতো খাওঁ খাওঁৱেই, আনকো পৰামৰ্শ দি থাকো। ইয়াৰ ব্যতিক্ৰম ব্যক্তি আজিৰ দিনত খুউব কমেই ওলাব। -তথাপিও, দিনক দিনে ৰোগীৰ সংখ্যা বাঢ়িছে। বেমাৰৰ পৰা দীৰ্ঘদিনৰ বাবে উপশম পোৱা ব্যক্তিৰ সংখ্যা তাকৰ।\nনিচাযুক্ত ড্ৰাগছ সেৱনকাৰীসকলে সময়ত ড্ৰাগছ নাপালে ছটফটাই ফুৰে-যিটোক ‘উইথড্ৰয়েল এফেক্ট’ বোলা হয়। সেই সময়ত ড্ৰাগছ সেৱন কৰিব পাৰিলে তেওঁ শান্ত হৈ পৰে। আমাৰো একে অৱস্থা। কিবা এটা হ’লে-সি হাতীৰ ঔষধেই হওঁক বা নিগনি মৰা ঔষধেই হওঁক, পেটলৈ যাবই লাগিব- নহ’লে আমিও ‘উইথড্ৰয়েল এফেক্ট’ৰ বলি হওঁ- মানসিক শান্তি হেৰুৱাও।\nআগতেই কোৱা হৈছে- ঔষধ আমাৰ অভ্যাস আৰু সংস্কৃতি হৈ পৰিছে। তথাপিও আমি যদি প্ৰকৃতভাৱে ঔষধক বুজিবলৈ যাওঁ-তেন্তে তাৰ উত্তৰ বিশ্ব স্বাস্থ্য সংস্থাৰ মতে মূলতঃ দুটা গুণবিশিষ্ট দ্ৰব্যকে ঔষধ বুলিব পাৰি।\n(২) এই দ্ৰব্যৰ মানৱ দেহত ক্ষতিকাৰক প্ৰভাৱ পেলাব নেলাগিব”।\n-এতিয়া আপুনি নিশ্চিন্ত নে আপুনি যি ঔষধ বুলি খায়, তাৰ এই দুটা গুণ আছে?-হয় আছে। উত্তৰ নিৰ্ভীক আৰু খোকোজা নলগাকৈ দিব পাৰিব। কাৰণ আপোনাৰ ঔষধৰ প্ৰতি ইমানেই বেছি বিশ্বাস যে আপোনাৰ দেহত হোৱা ক্ষতি আপুনি উপলব্ধিয়েই নকৰে। অথবা ভাবি লয়, এই ক্ষতিবোৰ ক্ষতি নহয়-আন কিবা কাৰণত হোৱা বেমাৰ। কাৰণ ঔষধে আৰু বেমাৰ কৰিব পাৰেনে!’- এই বিশ্বাসৰ সৃষ্টি হৈছে আজিৰ ঔষধ ব্যৱসায়ীসকলে বিজ্ঞাপন আৰু আন প্ৰচাৰ মাধ্যমৰ যোগেৰে সৃষ্টি কৰা এক পৰিৱেশৰ বাবে। আমি আজি ঔষধ ব্যৱসায়ীৰ হাতত বন্দী। এনেকৈয়েই বন্দী যে- আমি যে প্ৰতাৰিত সেই কথা ভাবিবলৈও সুবিধা নাই। তৃতীয় বিশ্বৰ দুখনমান দেশৰ লগতে ভাৰততো ঔষধ ব্যৱসায় এক অতি লাভজনক ব্যৱসায়ত পৰিণত হৈছে। আৰু বিদেশী আৰু বহুৰাষ্ট্ৰীয় কোম্পানীবোৰে তৈয়াৰ কৰা ঔষধৰ পৰিৱেশ ভাৰতত ইমানেই শক্তিশালী যে ইয়াত যদি ঔষধ বুলি বিহো প্ৰচলন কৰা হয়-মানুহে সোপাসোপে তাকেই গিলিব। হৈছেও, ঔষধৰ নামত আজি মানৱ দেহৰ বাবে ক্ষতিকাৰক, বিষাক্ত দ্ৰব্যৰ প্ৰচলনো হৈ আছে।\nআচৰিত হ’ব লগা কথা যে সমগ্ৰ বিশ্বত আজিলৈকে যিমানবোৰে ৰোগ নিৰূপণ কৰিব পৰা হৈছে-সেইবোৰ ৰোগ নিৰাময়ৰ বাবে মুঠ ২৫০ বিধ ঔষধৰহে প্ৰয়োজন। কেৱল ঔষধেই নহয় এই ২৫০ বিধৰ ভিতৰত চিকিত্‍সাৰ কিছুমান সা-সজুলিও আছে। এইয়া বিশ্ব স্বাস্থ্য সংস্থাৰ অনুমোদিত ঔষধৰ সংখ্যা। পৃথিৱীৰ সকলো ৰোগ ভাৰতত নাই। সেয়েহে ভাৰতত দেখা দিয়া ৰোগসমূহ নিৰাময় কৰিবলৈ প্ৰকৃততে কিমান বিধ ঔষধৰ প্ৰয়োজন সেয়া নিৰ্দিষ্ট কৰিবলৈ ভাৰত চৰকাৰে গঠন কৰি দিয়া বিশেষজ্ঞ কমিটিৰ (হাথী কমিটি) তালিকাই এই সংখ্যা-১১৭ বুলি ঘোষণা কৰে। ১১৭ বিধ ঔষধৰেই ভাৰতত দেখা দিয়া সকলো ৰোগ নিৰাময় কৰিব পাৰি।- এই তালিকাতো চিকিত্‍সাৰ প্ৰাথমিক সা-সৰঞ্জাম আছে। আৰু লগতে আছে- বিশ্ব স্বাস্থ্য সংস্থাৰ তালিকাত নথকা ঔষধ, (ভাৰতত যেন ৰোগটো আছে বিশ্বত নাই!!!) বিশ্ব স্বাস্থ্য সংস্থাই নিষিদ্ধ বুলি ঘোষণা কৰা ঔষধ। এইবোৰ বাদ দিলে ভাৰতৰ বাবে প্ৰয়োজনীয় ঔষধৰ সংখ্যা প্ৰায় ১০০ মানহে হ’বগৈ। কিন্তু তাৰ বিপৰীতে আজি ভাৰতত পোৱা যায় ৭০,০০০ বিধ ঔষধ!!\nকিছুমান বিশেষ সমীক্ষাত এই কথাটো স্পষ্ট হৈ পৰিছে যে, প্ৰচলিত মুঠ ঔষধৰ শতকৰা ৭০ ভাগেই মানৱ দেহৰ বাবে ভয়ংকৰ ক্ষতিকাৰক, ৰোগ নিৰাময়ৰ দক্ষতা নথকা আৰু কোনো চিকিত্‍সা শাস্ত্ৰতে উল্লেখ নথকা অপ্ৰয়োজনীয় দ্ৰব্য।\nবাকী থকা শতকৰা ৩০ ভাগ ঔষধৰ ভিতৰত আছে- একেটা ঔষধকেই বিভিন্ন ঔষধ ব্যৱসায়ীয়ে পৃথক পৃথক নামত আৰু দামত বিক্ৰী কৰা ঔষধ। আন কিছুমান অপ্ৰয়োজনীয় মিশ্ৰণৰ তৈয়াৰী ঔষধো ইয়াৰ মাজত আছে। অৰ্থাত্ দুই তিনিবিধ দ্ৰব্য মিহলাই এবিধ ঔষধ বনাইছে। দ্ৰব্য তিনিবিধৰ এবিধ হয়তো ঔষধ হিচাপে স্বীকৃত্, কিন্তু বাকী দুবিধ কোনো চিকিত্‍সা শাস্ততে উল্লেখ নথকা দ্ৰব্য!\nজনসাধাৰণৰ ঔষধৰ প্ৰতি থকা অজ্ঞতা, অজ্ঞতাৰ ফলত সৃষ্টি হোৱা ঔষধৰ প্ৰতি অবৈজ্ঞানিক দুৰ্বলতাৰ হেতু ভাৰতত ঔষধ ব্যৱসায় এক লাভজনক ব্যৱসায় হিচাপে পৰিগণিত হোৱা আদি কেতবোৰ কাৰণতেই এনেদৰে অপ্ৰয়োজনীয় আৰু ক্ষতিকাৰক ঔষধৰ পৰিমাণ বাঢ়ি আহিছে।\nঅতি দুখৰ কথা যে প্ৰায়বোৰ উন্নত আৰু উন্নয়নশীল দেশ আনকি বাংলাদেশতো যিবোৰ ঔষধৰ মানৱ দেহৰ বাবে ক্ষতিকাৰক বুলি বহু বছৰ আগতেই প্ৰচলন বন্ধ হৈ গৈছে-চৰকাৰে নিষিদ্ধি কৰিছে, সেইবোৰক ক্ষতিকাৰক বুলি সম্পূৰ্ণ প্ৰামাণিক তথ্য থকাৰ পিচতো ভাৰতত ঔষধ হিচাপে চলাই থকা হৈছে।\nচিকিত্‍সা শাস্ত্ৰত উল্লেখ নথকা আৰু মানৱ দেহৰ বাবে ভয়াবহভাৱে ক্ষতিকাৰক এনে বিষাক্ত দ্ৰব্য ঔষধ হিচাপে বজাৰত উলিয়াই দিয়া কোম্পানীবোৰৰ এনে দ্ৰব্যৰ ৰোগ নিৰাময়ৰ দক্ষতাৰ ওপৰত কৰা ভুৱা আৰু আকৰ্ষণীয় বিজ্ঞাপণত ভোল যোৱাৰ বাবে সাধাৰণ ৰাইজে নিজে নিজৰ ৰোগ নিৰ্ণয় কৰি বিজ্ঞাপনৰ মতে নিজে দৰব কিনি খায়েই-আনকি ডাক্তৰসকলেও এনে বিষাক্ত বস্তবিধকেই ৰোগীৰ চিকিত্সা ব্যৱস্থা পত্ৰত (Prescription) ৰোগ নিৰাময়ৰ বাবে কিনি খাবলৈ পৰামৰ্শ দিয়া দেখা যায়। বহু চিকিত্সকে উক্ত দ্ৰব্য বিধে ৰোগীৰ দেহত কি প্ৰভাৱ পেলাব তাকেই নাজানে।\nএনে ক্ষতিকাৰক দ্ৰব্যবোৰ ঔষধ হিচাপে বিক্ৰী কৰাৰ বিৰুদ্ধে আজি বহুদিনৰ আগৰেপৰাই বিভিন্ন ঠাইত (অসমত নহয়) জন আন্দোলন গঢ় লৈ উঠিছে। ফলত, জনগণৰ হেচাঁত চৰকাৰে কেইবিধমান (মাত্ৰ ৮০ বিধ) ঔষধহে নিষিদ্ধ বুলি ঘোষণা কৰিছে।\nপিচে, ঔষধ কোম্পানীৰ বিভিন্ন লোভত পৰি প্ৰশাসন যন্ত্ৰটোৰ মাজত দুৰ্নীতি সোমাইছে। ফলত ব্যৱসায়ীসকলে এতিয়াও বিনা বাধাৰে এনে নিষিদ্ধ ঔষধৰ ভালেমান উত্‍পাদন আৰু বিক্ৰী কৰিয়েই আছে। সাধাৰণ লোকসকলৰ কথাতো বাদেই-চিকিত্‍সকসকলেও চৰকাৰীভাৱে নিষিদ্ধ ঘোষণা কৰা ঔষধৰ সম্পূৰ্ণ তালিকাখন নজনাটো অতি দুৰ্ভাগ্যজনক কথা। ফলত ৰোগীয়ে ডাক্তৰৰ ওপৰত ভৰসা কৰিব নোৱাৰাৰ দৰে অপ্ৰিয় অথচ সচাঁ পৰিস্থিতি এটাৰো সৃষ্টি হৈছে- সচেতন লোকৰ মাজত। আনহাতে, ডাক্তৰসকলৰ অজ্ঞতাৰ বাবে বহুবোৰ নিষেধযোগ্য, অপ্ৰয়োজনীয় আৰু মানৱ দেহৰ বাবে ক্ষতিকাৰক তথা ৰোগ নিৰাময়ৰ দক্ষতা নথকা, কোনোবাটো ৰোগৰ বাবে কেতিয়াবা প্ৰয়োজনো যে হ’ব পাৰে, তেনে কোনো কথা কোনো এখন চিকিত্‍সা শাস্ত্ৰতে লিখা নথকা ঔষধো ডাক্তৰসকলে ৰোগীক বা এজন সুস্থ মানুহক ব্যৱহাৰ কৰিবলৈ পৰামৰ্শ দি মৃত্যুৰ মুখলৈহে আগবঢ়াই দিয়ে। এইয়া হ’বলৈ পায় ডাক্তৰসকলৰ অজ্ঞতা আৰু বিভিন্ন ঔষধ কোম্পানীৰ প্ৰতিনিধিৰ দ্বাৰা তেওঁলোকৰ ঔষধ ৰোগীৰ ব্যৱস্থা পত্ৰত লিখিবৰ বাবে ডাক্তৰসকলক দিয়া “উপহাৰ”ৰ ফলত।\nসাধাৰণ ৰাইজে তেন্তে কি কৰা উচিত?- পোণপটীয়া কথা, নিষিদ্ধ ঔষধৰ তালিকাখন পালেই সেইমতে চাইচিতি ব্যৱহাৰ কৰিব পৰা যাব। কিন্তু সমস্যাও তাতেই। সাধাৰণতেই যি দ্ৰব্যৰে (আমি এতিয়া ইয়াক বুনিয়াদী ঔষধ বুলি কম) ঔষধ তৈয়াৰ কৰা হয়-নিয়মমতে ঔষধৰ নামো সেইটোৱেই হ’ব লাগে। যেনে- পেৰাচিটম’ল। ই এটা বুনিয়াদী ঔষধ। কিন্তু ইয়াক বিভিন্ন নামত পোৱা যায়। অৱশ্যে ঔষধৰ ওপৰত থকা আৱৰণত ঔষধটোত থকা বুনিয়াদী দ্ৰব্যবোৰৰ নাম লিখা থাকে। কিন্তু অতি পৰিতাপৰ কথা যে-অসমৰ ৫০ শতাংশ লোকেই নিৰক্ষৰ। সাক্ষৰসকলৰ কিমান জনে বা ইংৰাজী পঢ়িব জানে? গতিকে প্ৰতিজন মানুহে সিদ্ধান্ত লোৱাটো সম্ভৱ নহয়। বৰ্তমান বহুবোৰ এনে নিষিদ্ধ আৰু ক্ষতিকাৰক বুনিয়াদী ঔষধ বজাৰত চলি আছে। তদুপৰি কেইবাবিধো বুনিয়াদী ঔষধ নিৰ্দিষ্ট পৰিমাণত মিহলাই সৃষ্টি কৰা পৃথক ঔষধ কিছুমানো চৰকাৰে নিষিদ্ধ কৰিছে। ইয়াক Fixed Dose Combination বুলি কোৱা হয়। এনে নিৰ্দিষ্ট পৰিমাণত যুক্ত মিশ্ৰ ঔষধবোৰৰ ক্ষতিকাৰক প্ৰভাৱেই অধিক। সাধাৰণতে কোনো অসুখৰ বাবে প্ৰয়োজনীয় ঔষধ পৃথক পৃথককৈ গ্ৰহণ কৰাটো উচিত। কিন্তু, কেৱল ঔষধ ব্যৱসায়ীৰ মুনাফাৰ বাবেই আজি একক ঔষধ বজাৰত খুউব কমেই পোৱা যায়। এটা নিৰ্দিষ্ট ৰোগৰ বাবে ৰোগীক নিৰ্দিষ্ট ঔষধৰ প্ৰয়োজন। কিন্তু আজিৰ বজাৰত যিহেতু নিৰ্দিষ্ট ঔষধটো এককভাৱে পোৱা নাযায়- গতিকে আন দুই তিনি বা ততোধিক দ্ৰব্যৰে ভৰা (যি ৰোগীৰ বাবে প্ৰয়োজনীয় নহয়) ঔষধো ৰোগীয়ে খাব লগা হয়। ফলত ৰোগীৰ দেহত ভয়ংকৰ ক্ষতি হয়। আনহাতে, কোনো ৰোগীক একাধিক ঔষধৰ প্ৰয়োজন হ’লেও তাৰ উত্তৰ নিৰ্দিষ্ট মাত্ৰাত যুক্ত মিশ্ৰ ঔষধ নহয়। কাৰণ প্ৰতিটো ঔষধৰ পৰিমাণ ৰোগীৰ বয়স আৰু আন শাৰীৰিক অৱস্থাৰ ওপৰত নিৰ্ভৰ কৰে-যি কেৱল চিকিত্‍সকেহে নিৰ্ণয় কৰিব পাৰে।\nগতিকে, জনস্বাস্থ্য ৰক্ষাৰ বাবে প্ৰথমে ডাক্তৰসকলেই আগবাঢ়ি আহিব লাগিব নি\nস্বাৰ্থভাৱে। লগতে প্ৰশাসন যন্ত্ৰটো যাতে দুৰ্নীতিগ্ৰস্ত হব নোৱাৰে, ঔষধ ব্যৱসায়ীসকলে যাতে ভুৱা প্ৰচাৰেৰে ৰাইজ আৰু ডাক্তৰক ঠগিব নোৱাৰে, ফাৰ্মাচীবোৰে যাতে ক্ষতিকাৰক ঔষধ বিক্ৰী কৰিব নোৱাৰে, তাৰ ওপৰত চকু ৰাখিবলৈ যুৱ সংগঠনবোৰ ওলাই আহিব লাগিব। নিষিদ্ধ ঔষধৰ তালিকা সংগ্ৰহ কৰি কোনো ফাৰ্মাচিষ্ট বা চিকিত্‍সকৰ সহায়ত কিছু অধ্যয়ন কৰিলেই প্ৰাথমিক কাম-কাজৰ বাবে সাজু হব পৰা যাব।\nভাৰতৰ ঠায়ে ঠায়ে এনে ঔষধৰ বিৰুদ্ধে কাম কৰা বিভিন্ন সংগঠন আগবাঢ়ি আহিছে। বহু ঠাইত চৰকাৰ আৰু ঔষধ কোম্পানীৰ বিৰুদ্ধে ন্যায়ালয়্ত গোচৰো তৰিছে স্বেচ্ছাসেৱী সংগঠনে। সফলো হৈছে।\nঅসমতো বিভিন্নজনে একক প্ৰচেষ্টাৰে এনে কাম কৰি আছে। কিন্তু অকলশৰে কিছুমান কামত ভবাৰ দৰে সফলতা পোৱা নাযায়। গতিকে, সেইসকল লোক একগোট হৈ কাম কৰাৰ সময় আহি পৰিছেহি।\nপ্ৰাথমিক কাম-কাজ আৰম্ভ কৰিব বিচৰাসকলে চৰকাৰীভাৱে নিষিদ্ধ কৰা ঔষধৰ তালিকা-জিলা স্বাস্থ্য বিষয়া, অথবা ঔষধ পৰিদৰ্শকৰ কাৰ্য্যালয়ত বিচাৰি চাব পাৰে। সেই বিভাগত এই তালিকা থাকিব লাগে যদিও-বহু ক্ষেত্ৰত নাথাকে। স্বাস্থ্য সঞ্চালকৰ-গুৱাহাটীৰ হেঙেৰাবাৰীত থকা কাৰ্য্যলয়ত বিচাৰিব পাৰিব। চৰকাৰী অধ্যাদেশ কেইখনৰ নম্বৰ হ’ল: GSR,578(E), dt. 23/07/93, GSR 49(E), dt. 31/1/84, GSR 322(E), dt. 3/5/84, GSR 863 (E) dt. 22/11/84, GSR 700(E) dt. 15/6/88 আৰু GSR 69(E) dt. 26/12/90- তাতো বিচাৰি নাপালে ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰালয়লৈ লিখিব পাৰে।\nAnonymous Oct 26, 2015 11:22 PM\nYes কিন্তু তথাপিও আজিৰ মানুহে বুজি নাপায় আগৰ দিনৰ মানুহে নিজেও জংগলি ঔষধ বনাই খাইছিল আৰু কোনো ভেজাল নহয়\nশেহতীয়া উন্নীতকৰণ: May 27, 2020


অষ্ট্ৰেলিয়া - অসমীয়া ৱিকিপিডিয়া\n(Australiaৰ পৰা পুনঃনিৰ্দেশিত)\nকমনৱেল্‌থ অব অষ্ট্ৰেলিয়া\nএডভান্চ অষ্ট্ৰেলিয়া ফেয়াৰ\n- Prime Minister স্কট মৰিছন\n- মুঠ ৭৬,১৭,৯৩০ বৰ্গ কিমি (6th)\n২৯,৪১,২৯৯ বৰ্গ মাইল\n- 2021 আনুমানিক এক্সপ্ৰেছন ত্ৰুটী: অপৰিচিত বিৰামচিহ্ন কেৰেক্টাৰ "৪" (৫৩rd)\n- ২০০৬ লোকপিয়ল ১,৯৮,৫৫,২৮৮'"`UNIQ--ref-০০০০০০০৫-QINU`"'\nজিডিপি (পিপিপি) 2009 আনুমানিক\n- মুঠ $851.170 billion\n- জনমুৰি $38,910\nজিডিপি (নামমাত্ৰ) 2010 আনুমানিক\n- মুঠ $1.193 trillion\n- জনমুৰি $53,862\nমানৱ উন্নয়ন সূচক (2007) 0.970 (very high) (2nd)\nঅষ্ট্ৰেলিয় ডলাৰ (AUD)\nvariousN3 (ইউটিচি+8 to +10.5)\n- গ্ৰীষ্মকালীন (ডিএছটি) variousN3 (ইউটিচি+8 to +11.5)\nঅষ্ট্ৰেলিয়া (ইংৰাজী: Australia; স্থানীয় উচ্চাৰণ আ-ধ্ব-ব-তে /ə.ˈstɹæɪ.ljə/, /ə.ˈstɹæɪ.liː.ə/ বা /ə.ˈstɹæɪ.jə/) এখন দ্বীপ-মহাদেশ। ই এচিয়াৰ দক্ষিণ-পূবত ওচেনিয়া অঞ্চলত অৱস্থিত। অষ্ট্ৰেলিয়াৰ মূল ভূ খণ্ড আৰু দক্ষিণৰ তাছমেনিয়া দ্বীপ লৈ এই কমনৱেল্‌থ অফ অষ্ট্ৰেলিয়া গঠিত হৈছে। দেশখনৰ উত্তৰে টিমুৰ সাগৰ, আৰাফুৰা সাগৰ, আৰু টৰেচ প্ৰণালী; পূবে প্ৰবাল সাগৰ আৰু তাছমান সাগৰ; দক্ষিণে ব্যাস প্ৰণালী আৰু পশ্চিমে ভাৰত মহাসাগৰ। অষ্ট্ৰেলিয়াৰ চুবুৰীয়া দেশসমূহৰ ভিতৰত উত্তৰে পাপুৱা নিউগিনি, ইণ্ডোনেছিয়া আৰু পূৱ টিমুৰ; ছলমন দ্বীপপুঞ্জ আৰু ভানুৱাটু আছে উত্তৰ-পূবত আৰু দক্ষিণ-পূবত নিউজিলেণ্ড অৱস্থিত। দেশখন পূব-পশ্চিমে প্ৰায় ৪০০০ কিমি আৰু উত্তৰ-দক্ষিণে প্ৰায় ৩৭০০ কিমি দৈৰ্ঘ্যৰ। অষ্ট্ৰেলিয়া বিশ্বৰ ক্ষুদ্ৰতম মহাদেশ আৰু ৬ষ্ঠ বৃহত্তম দেশ। অষ্ট্ৰেলিয়াৰ ৰাজধানী কানবেৰা; আনহাতে ছিডনী হৈছে বৃহত্তম চহৰ। এই দুই চহৰ দক্ষিণ-পূব অষ্ট্ৰেলিয়াত অৱস্থিত।\nঅষ্ট্ৰেলিয়াত প্ৰথম বসতি স্থাপন কৰিছিল আদিবাসী জাতিসমূহে। ১৭শ শতিকাৰ আগলৈকে বিশ্বৰ অন্য অঞ্চল সমূহৰ সৈতে দ্বীপটোৰ কোনো পৰিচয় নাছিল। ১৭৮৮ চনত দক্ষিণ-পূব অষ্ট্ৰেলিয়াৰ পোৰ্ট জেকচনত প্ৰথম স্থায়ী উপনিৱেশ প্ৰতিষ্ঠা কৰা হয়; ই আছিল ব্ৰিটিছ কয়দীসকলৰ উপনিৱেশ। ই পৰৱৰ্তীকালত প্ৰসাৰিত হয় আৰু ছিডনী চহৰ ৰূপে পৰিণত হয়। ১৯ শতিকা পৰ্য্যন্ত অষ্ট্ৰেলিয়া এক ব্ৰিটিছ উপনিৱেশ আছিল। ১৯০১ চনত স্বাধীন অষ্ট্ৰেলিয়া গঠিত হয়।\nঅষ্ট্ৰেলিয়াৰ মুঠ মাটিকালি প্ৰায় ৭৬,১৭,৯৩০ বৰ্গ কি:মি: আৰু ই ইণ্ডো-অষ্ট্ৰেলিয় প্লেটত অৱস্থিত। আৰাফুৰা আৰু টিমুৰ সাগৰে অষ্ট্ৰেলিয়াক এছিয়াৰ পৰা পৃথক কৰিছে। দেশ খনৰ উত্তৰ-পূব সীমান্তত অৱস্থিত বৃহৎ প্ৰবাল প্ৰাচীৰ বিশ্বৰ বৃহত্তম প্ৰবাল প্ৰাচীৰ। এই প্ৰাচীৰ অষ্ট্ৰেলিয়াৰ উত্তৰ-পূব সীমান্তৰ প্ৰায় ২০১০ কিমি অঞ্চল জুৰি বিস্তৃত। ই দৰাচলতে প্ৰায় ২৫০০ প্ৰাচীৰ আৰু অসংখ্য সৰু সৰু দ্বীপৰ সমষ্টি। কুইন্সলেণ্ডৰ তীৰৰ কাষত অৱস্থিত ফেয়াৰফক্স দ্বীপ গ্ৰেট ব্যাৰিয়াৰ ৰীফৰ অংশ।\nঅষ্ট্ৰেলিয়া ৬খন অংগৰাজ্য লৈ গঠিত: নিউ চাউথ ৱেল্চ, কুইন্সলেণ্ড, দক্ষিণ অষ্ট্ৰেলিয়া, তাছমেনিয়া, ভিক্টোৰিয়া আৰু পশ্চিম অষ্ট্ৰেলিয়া। ইয়াৰোপৰি আছে দুখন টেৰিটৰী — অষ্ট্ৰেলিয় ৰাজধানী টেৰিটৰী আৰু উত্তৰ টেৰিটৰী। বহি:ভাগৰ নিৰ্ভৰশীল অঞ্চলৰ মাজত আছে আছমোৰ আৰু কাৰ্টিয়াৰ দ্বীপপুঞ্জ, অষ্ট্ৰেলিয় এণ্টাৰ্কটিকা, ক্ৰিছমাছ দ্বীপ, কোকোছ দ্বীপপুঞ্জ, কোৰাল ছি দ্বীপপুঞ্জ, হাৰ্ড দ্বীপ আৰু মেকড'নাল্ড দ্বীপপুঞ্জ, আৰু নৰফ'ক দ্বীপ।\nঅষ্ট্ৰেলিয়াৰ প্ৰধান মহানগৰ\n২০১৬ চনৰ তথ্য অনুসৰি অষ্ট্ৰেলিয়ান বিয়েৰ' অব ষ্টেটিস্কছ\n1 ছিডনী নিউ চাউথ ৱেল্চ ৫,০২৯,৭৬৮\n2 মেলবৰ্ণ ভিক্টোৰিয়া ৪,৭২৫,৩১৬\n3 ব্ৰিছবেন কুইন্সলেণ্ড ২,৩৬০,২৪১\n4 পাৰ্থ পশ্চিম অষ্ট্ৰেলিয়া ২,০২২,০৪৪\n5 এডিলেইড দক্ষিণ অষ্ট্ৰেলিয়া ১,৩২৪,২৭৯\n6 গ'ল্ড ক'ষ্ট কুইন্সলেণ্ড ৬৪৬,৯৮৩\n7 নিউকেচল নিউ চাউথ ৱেল্চ ৪৩৬,১৭১\n8 কানবেৰা অষ্ট্ৰেলিয় ৰাজধানী টেৰিটৰী ৪৩৫,০১৯\n9 চানছাইন ক'ষ্ট কুইন্সলেণ্ড ৩১৭,৪০৪\n10 ৱলংগং নিউ চাউথ ৱেল্চ ২৯৫,৬৯৯\n↑ It's an Honour – Symbols – Australian National Anthem Archived9November 2007 at the Wayback Machine and DFAT – "Australian National Anthem" Archived 23 September 2015 at the Wayback Machine; "National Symbols". Parliamentary Handbook of the Commonwealth of Australia (29th সম্পাদনা). 2005 . Archived from the original on 11 June 2007. https://web.archive.org/web/20070611101901/http://www.aph.gov.au/library/handbook/40thparl/national+symbols.pdf। আহৰণ কৰা হৈছে:7June 2007.\n↑ "Collins English Dictionary". প্ৰকাশক Bishopbriggs, Glasgow: HarperCollins. 2009. পৃষ্ঠা: 18. ISBN 0-00-786171-2.\n↑ "Population clock". Australian Bureau of Statistics website. Commonwealth of Australia. http://www.abs.gov.au/ausstats/abs@.nsf/94713ad445ff1425ca25682000192af2/1647509ef7e25faaca2568a900154b63?OpenDocument। আহৰণ কৰা হৈছে: 15 July 2010. The population estimate shown is automatically calculated daily at 00:00 UTC and is based on data obtained from the population clock on the date shown in the citation.\n↑ সাঁচ:Census 2006 AUS\n↑ 7.0 7.1 7.2 7.3 "Australia". IMF website. প্ৰকাশক Washington, D.C.: International Monetary Fund. http://www.imf.org/external/pubs/ft/weo/2010/01/weodata/weorept.aspx?sy=2007&ey=2010&scsm=1&ssd=1&sort=country&ds=.&br=1&c=193&s=NGDPD%2CNGDPDPC%2CPPPGDP%2CPPPPC%2CLP&grp=0&a=&pr.x=43&pr.y=13। আহৰণ কৰা হৈছে: 21 April 2010.\n↑ "3218.0 - Regional Population Growth, Australia, 2016" (en ভাষাত). Australian Bureau of Statistics. 28 July 2017. http://www.abs.gov.au/AUSSTATS/abs@.nsf/Lookup/3218.0Main+Features12016?OpenDocument। আহৰণ কৰা হৈছে: 10 August 2017.\n (কেন্দ্ৰীয়, ৰাজ্য আৰু ভূখণ্ড)\nঅষ্ট্ৰেলিয়া entry at The World Factbook\nঅষ্ট্ৰেলিয়া at UCB Libraries GovPubs\n"https://as.wikipedia.org/w/index.php?title=অষ্ট্ৰেলিয়া&oldid=271080"ৰ পৰা অনা হৈছে


Is It Illegal To Use Tik-Tok In India টিকটক সঁচাকৈয়ে বন্ধ হ’ল নেকি - IndiBlogHub\nIs It Illegal To Use Tik-Tok In India টিকটক সঁচাকৈয়ে বন্ধ হ’ল নেকি\n✔এইকেইদিন ‘Tik tok app 'ৰ নাম নুশুনা নেটিজেন নিশ্চয় এজনো নোলাব। Tik tok download কৰা, ডাউনলোড নকৰা সকলোৱে এই এপবিধৰ কথা কম-বেছি পৰিমাণে জানে। নিৰ্বাচনৰ এই ভৰপক সময়ত টিকটকৰ বিষয়ে আলোচনা কৰাৰ জানো প্ৰয়োজন আছে? দস্তুৰমত আছে। কিয়নো ৰাজনীতিৰ দৌৰত টিকটকো পিছপৰি থকা নাই।\n✔ফেচবুক, হোৱাটছএপ এদিন নুখুলিলেই মূৰ বিষোৱা এই দিনত কোনো স্মাৰ্টফোনৰ অধিকাৰীয়ে 'টিকটক’ক অৱজ্ঞা কৰা উচিত নহয়। এই এপবিধৰ সৈতে পোনপটীয়াকৈ নহ’লেও আওপকীয়াকৈ হ’লেও সম্পৰ্ক আছে আপোনাৰ ফেচবুক একাউণ্টৰ, সম্পৰ্ক আছে আপোনাৰ হোৱাটছএপৰ। কিন্তু কি এই সম্পৰ্ক?\n✔প্ৰায় ১৫০ খন দেশত ৭৫টাকৈ ভাষাত উপলব্ধ টিকটক ভাৰতত বন্ধ হ’ল। বনজুইৰ দৰে বিয়পিছে এই খবৰ। পিছে কিমান সত্য এই বাতৰি? সঁচাকৈয়ে টিকটক ভাৰতত বন্ধ হৈ পৰিল নেকি? ওহো। টিকটক বন্ধ হোৱা বাতৰিটো এই মুহূৰ্তত সম্পূৰ্ণৰূপে অসত্য। মাদ্ৰাজ উচ্চ ন্যায়ালয়ে এই সম্পৰ্কে ব্যৱস্থা গ্ৰহণ কৰিবলৈ কেন্দ্ৰ চৰকাৰক আহ্বানহে জনাইছে। ইকনমিক টাইমছত প্ৰকাশিত বাতৰি অনুযায়ী তথ্য প্ৰযুক্তি মন্ত্ৰণালয়ে ন্যায়ালয়ৰ ৰায়ৰ সবিশেষ চালি-জাৰি চাবলৈ আৰম্ভ কৰিছে। মন্ত্ৰণালয়ৰ উচ্চপদস্থ বিষয়াই সদৰী কৰা মতে, ন্যায়ালয়ৰ আহ্বান অনুযায়ী তৎমুহূৰ্ততে এপবিধ বন্ধ কৰি দিয়াতো সম্ভৱ নহয়।\n✔ফেব্ৰুৱাৰী মাহৰ আৰম্ভণিতে হিন্দু আৰু ইছলাম দুয়োটা ধৰ্মৰ কেবাটাও উগ্ৰ সংগঠনৰ কেবাগৰাকী নেতাৰ লগতে দুই-এজন কট্টৰ ৰাজনৈতিক নেতা সৰৱ হৈ পৰিছিল টিকটকৰ বিৰুদ্ধে। তেওঁলোকে অভিযোগ উত্থাপন কৰিছিল যে টিকটকে মুকলিকৈ যৌনতাৰ পোহাৰ মেলিছে আৰু দেশৰ উঠি অহা প্ৰজন্মক বিপথে পৰিচালিত কৰিছে। একেটা অভিযোগ লৈ মাদ্ৰাজ উচ্চ ন্যায়ালয়ৰ দ্বাৰস্থ হয় মুথু কুমাৰ নামৰ এজন অধিবক্তা। ৰাজহুৱা স্বাৰ্থজনিত আবেদনত তেওঁ উল্লেখ কৰে যে টিকটকৰ ভিডিঅ’বোৰ পৰ্ণ’গ্ৰাফীৰ সদৃশ, এনে ভিডিঅ’ই ভাৰতীয় সংস্কৃতি ধ্বংস কৰিব। এপবিধৰ বাবে শিশুৰ ওপৰত যৌন নিৰ্যাতন বৃদ্ধি পোৱা আৰু বহু লোকে আত্মহত্যা কৰা বুলিও আবেদনখনৰ জৰিয়তে ন্যায়ালয়ক অৱগতে কৰে অধিবক্তাগৰাকীয়ে।\n✔মুথু কুমাৰৰ উক্ত আবেদনৰ ওপৰত ভিত্তি কৰিয়েই মাদ্ৰাজ উচ্চ ন্যায়ালয়ে এপবিধৰ বিৰুদ্ধে বিহিত ব্যৱস্থা গ্ৰহণ কৰিবলৈ চৰকাৰক আহ্বান জনায়। এই আহ্বানৰ পিছতে সমগ্ৰ বিষয়টোক লৈ দুটা ভাগত বিভক্ত হৈ পৰিছে নেটিজেনসকল। এপবিধ চীনা এপ হোৱা বাবে আদালতৰ এই নিৰ্দেশৰ পিছতে উৎফুল্লিত হৈ পৰিছে উগ্ৰ দেশপ্ৰেমৰ কথা কৈ অহা কেবাটাও হিন্দুত্ববাদী সংগঠন। বিপৰীতে মাদ্ৰাজ উচ্চ ন্যায়ালয়ৰ এই ৰায়ৰ বিৰুদ্ধে সৰ্বোচ্চ আদালতলৈ যাবলৈ সাজু হৈছে Internet Freedom Foundation চমুকৈ আইএফএফ।\nBest Online Typing Jobs Without Investment Daily P...\nChanakya Best Quotes In Assamese আচাৰ্য চাণক্যৰ নী...\nভয়ংকৰ সেই ৰাতি voyonkor hei rati part3assamese...\nভূতে ধৰা বা পচেচ কৰা কি Indian Paranormal Society...\nউশাহৰ ইপাৰ সিপাৰ Assamese short story Collection F...\nAssamese Jokes : 15 Funny Assamese Caption To Impr...\nকিদৰে সলনি হৈ গল ৰাণু মণ্ডল


অনু আগা - অসমীয়া ৱিকিপিডিয়া\nসঞ্চালক,থাৰ্মেক্স লিমিটেড;পদ্মশ্ৰী বঁটাপ্ৰাপক; ৰাজ্য সভাৰ সাংসদ\nৰাজ্য সভাৰ সাংসদ (মনোনীত)\n২৭ এপ্ৰিল ২০১২ – ২৬ এপ্ৰিল ২০১৮\nৰাষ্ট্ৰীয় উপদেষ্টা পৰিষদ\n০৩ আগষ্ট, ১৯৪২ (৭৯ বছৰ)\nছেইণ্ট জেভিয়াৰ্ছ কলেজ,মুম্বাই\nটাটা সমাজ বিজ্ঞান প্ৰতিষ্ঠান\nপ্ৰাক্তন অধ্যক্ষ, থাৰ্মেক্স লিমিটেড,সমাজকৰ্মী\nঅনু আগা (জন্ম ১৯৪২) হৈছে এগৰাকী ভাৰতীয় বিলিয়নাৰ, উদ্যোগী মহিলা, এগৰাকী সমাজকৰ্মী, ৰাজ্যসভাৰ মনোনীত সাংসদ। শক্তি আৰু পৰিৱেশ অভিযান্ত্ৰিকৰ কোম্পানী থাৰ্মেক্স লিমিটেডৰ অধ্যক্ষা হিচাপে তেখেতে ১৯৯৬ চনৰ পৰা ২০০৪ চনলৈ কাৰ্যনিৰ্বাহ কৰিছিল।  আঠগৰাকী ধনাঢ্য ভাৰতীয় নাৰীৰ তালিকাত তেখেতে স্থানলাভ কৰিছিল। ২০০৭ চনত ফ'ৰ্বছ্ আলোচনীয়ে যুগুত কৰা ভাৰতৰ ৪০ গৰাকী প্ৰতিপত্তিশালী ব্যক্তিৰ তালিকাতো অনু আগাই স্থান লাভ কৰিছিল। ASSOCHAM(The Associated Chambers of Commerce of India)ৰ সৰ্বভাৰতীয় নাৰী গোটে তেখেতক দশকটোৰ সফল মুম্বাইৰ নাৰী সন্মানেৰে বিভূষিত কৰে।\nথাৰ্মেক্সৰ পৰা অৱসৰ গ্ৰহণ কৰাৰ পাছত, অনু আগাই সামাজিক কৰ্মত আত্মপ্ৰকাশ কৰে। সামাজিক কৰ্মৰ বাবে ২০১০ চনত তেখেতক ভাৰত চৰকাৰে পদ্মশ্ৰী সন্মান যাঁচে।  বৰ্তমান তেখেত ভাৰতৰ কাৰণে শিকোৱা(Teach For India) অনুষ্ঠানটোৰ অধ্যক্ষা।  ২০১২ চনৰ ২৬ এপ্ৰিলত তেখেত ৰাজ্যসভাৰ এগৰাকী সাংসদ হিচাপে মনোনীত হয়। মনোনীত কৰা ৰাষ্ট্ৰপতিগৰাকী হৈছে প্ৰতিভা পাটিল।\n১৯৪২ চনৰ ৩ আগষ্টত এটা পাৰ্চী পৰিয়ালত অনু আগাৰ জন্ম হৈছিল।জন্মস্থান আছিল মুম্বাই।  অনু আগাই মুম্বাইস্থিত চেইণ্ট জেভিয়াৰ্ছ কলেজৰ পৰা অৰ্থনীতিত স্নাতক ডিগ্ৰী অৰ্জন কৰে।  তাৰপিছত মুম্বাইৰে প্ৰসিদ্ধ টাটা সমাজ বিজ্ঞান প্ৰতিষ্ঠানৰ পৰা চিকিৎসা আৰু মনোবৈজ্ঞানিক সামাজিক কৰ্মত স্নাতকোত্তৰ ডিগ্ৰী অৰ্জন কৰে। তেখেত এগৰাকী ফুলব্ৰাইট স্কলাৰো আছিল আৰু আমেৰিকা যুক্তৰাষ্ট্ৰত চাৰিমাহ অধ্যয়ন কৰিছিল। \nঅনু আগাই ১৯৮৫ চনত থাৰ্মেক্সত যোগদান কৰে। ১৯৯১ চনৰ পৰা ১৯৯৬ চনলৈ তেখেতে এইটো প্ৰতিষ্ঠানত মানৱ কল্যাণ বিভাগটোৰ গুৰু দায়িত্ব চম্ভালে। পতি ৰোহিণ্টন আগাৰ মৃত্যুৰ পাছত অনু আগা থাৰ্মেক্সৰ অধ্যক্ষাৰ পদত অধিষ্ঠিত হয় আৰু ২০০৪ চনত সেই পদৰ পৰা অৱসৰ গ্ৰহণ কৰে। অনু আগাৰ পাছত তেখেতৰ জীয়েক মেহেৰ পুদুমজী সেই পদত বহে। অনু আগা প্ৰতিষ্ঠানটোৰ পৰিচালনা পৰিষদৰ লগত সংযুক্ত হৈ থাকে আৰু ভিন্ন সামাজিক কৰ্মত জড়িত হৈ পৰে। \n১৯৯০ চনত অনু আগাই "আকাংক্ষা" নামৰ এটা সংস্থা প্ৰতিষ্ঠা কৰিছিল। আকাংক্ষা হৈছে এটা বেচৰকাৰী অলাভজনক সংস্থা যিয়ে মুম্বাইৰ বস্তি এলেকাত থকা দৰিদ্ৰ আৰু দুৰ্ভগীয়া শিশুক শিক্ষাদান কৰাৰ লগতে বৃত্তিমূলক সুবিধাৰ প্ৰদান কৰে। ২০০৮ চনত অনু আগাই ভাৰতৰ কাৰণে শিকোৱা (Teach for India) প্ৰতিষ্ঠা কৰাত সহায় কৰে। তেখেত ইয়াৰ সহ-প্ৰতিষ্ঠাতা আছিল আৰু বৰ্তমান অনু আগা এই অনুষ্ঠানটোৰ অধ্যক্ষা। ২০১২ চনৰ ২৬ এপ্ৰিলত ৰাষ্ট্ৰপতি প্ৰতিভা পাটিলে অনু আগাক ৰাজ্য সভাৰ সাংসদৰূপে মনোনীত কৰে। \nথাৰ্মেক্সৰ সামাজিক পদক্ষেপমূলক সংস্থা (Thermax Social Initiative Foundation,TSIS)ৰ লগতো অনু আগা ঘনিষ্ঠভাৱে জড়িত। এই সংস্থাটোৱে "আকাংক্ষা" আৰু পৌৰ এলেকাৰ লগত সহযোগিতামূলকভাৱে নিম্ন-আয়বৰ্গীয় লোকৰ দুখনকৈ বিদ্যালয় তত্ত্বাৱধান কৰে। \nপদ্মশ্ৰী সন্মান, ২০১০ চনত।\n২০১৫ চনত MAEER’s MIT groupৰ পৰা জীৱনজোৰা সাধনাৰ বঁটা।\n২০১১ চনত ফ'ৰ্বছ্ আলোচনীয়ে যুগুতোৱা "প্ৰতিপত্তিশালী ভাৰতীয়"ৰ তালিকাত ৭৯তম স্থান দখল। \nথাৰ্মেক্সৰ বিকাশ, উদ্ভাৱনশীলতা আৰু নেতৃত্বৰ বাবে Frost & Sullivanৰ পৰা বঁটা লাভ।\n২০১৯ চনত ইটিপ্ৰাইমৰ পৰা জীৱনজোৰা সাধনাৰ বঁটা। \nহাৰ্ভাৰ্ড বিজিনেছ স্কুলৰ স্নাতক ৰোহিণ্টন আগাৰ সৈতে অনু আগাৰ বৈবাহিক জীৱন আৰম্ভ হয়। কন্যা মেহেৰ আৰু ল'ৰা কুৰুষ তেওঁলোকৰ সন্তান। ১৯৯৬ চনত হৃদযন্ত্ৰৰ ক্ৰিয়া বন্ধ হৈ স্বামী ৰোহিণ্টন আগাৰ হঠাতে মৃত্যু ঘটে। তাৰ ঠিক এক-ডেৰ বছৰৰ পাছতেই তেওঁৰ পঁচিশ বছৰীয়া পুত্ৰ কুৰুষেও অকাল মৃত্যুক সাবটি লয়।  বৰ্তমান তেখেত মহাৰাষ্ট্ৰৰ পুণেত বাস কৰে। \nতেখেতৰ জীয়েক মেহেৰ পুদুমুজী হৈছে থাৰ্মেক্সৰ বৰ্তমানৰ অধ্যক্ষা। মাকে অৱসৰ লোৱাৰ পাছত ২০০৪ চনত মেহেৰ এই পদত বহে। লণ্ডনৰ ইম্পিৰিয়েল বিজ্ঞান আৰু প্ৰযুক্তিবিদ্যা কলেজৰ পৰা মেহেৰে ৰাসায়নিক অভিযান্ত্ৰিকত স্নাতকোত্তৰ ডিগ্ৰী লৈ ১৯৯০ চনৰ ছেপ্টেম্বৰত থাৰ্মেক্সত যোগদান কৰে। \n↑ "Anu Aga" (en ভাষাত). Forbes. March 6, 2018. https://www.forbes.com/profile/anu-aga.\n↑ "Anu Aga passes Thermax baton to new chairperson". Indian Express.5October 2004. http://www.indianexpress.com/oldStory/56382/.\n↑ 3.0 3.1 "India's Richest". Forbes.com. 14 November 2007. পৃষ্ঠা: 2. https://www.forbes.com/lists/2007/77/biz_07india_Indias-Richest_Rank_2.html.\n↑ Vashisht, Pooja (9 February 2004). "Anu Aga and triumph of the spirit". The Times of India. http://timesofindia.indiatimes.com/city/Anu-Aga-and-triumph-of-the-spirit/articleshow/484592.cms.\n↑ "Women of the Decade". Archived from the original on 19 February 2014. https://web.archive.org/web/20140219114553/http://www.afternoondc.in/city-news/women-of-the-decade/article_99847.\n↑ "This Year's Padma Awards announced" (Press release). Ministry of Home Affairs. 25 January 2010. http://www.pib.nic.in/release/release.asp?relid=57307.\n↑ "Archived copy". Archived from the original on 11 March 2012. https://web.archive.org/web/20120311232126/http://www.teachforindia.org/about/board-of-directors.php। আহৰণ কৰা হৈছে: 2012-03-03.\n↑ "Nominated (Rajya Sabha) - Statement as on 03/02/2014". Govt. of India. http://mplads.nic.in/rshtml/rsanst00.htm। আহৰণ কৰা হৈছে: 2014-02-04.\n↑ "On Anu Aga’s Birthday,aMessage From Her Close Friend Rahul Bajaj" (en ভাষাত). https://www.thequint.com/videos/2017/08/03/anu-aga-thermax-birthday-rahul-bajaj.\n↑ 11.0 11.1 11.2 "Anu Aga". https://www.hurunindia.net/single-post/2017/09/07/Anu-Aga। আহৰণ কৰা হৈছে: 18 April 2020.\n↑ "St Xavier’s past, present, future...". The Times of India.5January 2010. http://articles.timesofindia.indiatimes.com/2010-01-05/bollywood/28139734_1_memory-lane-alma-mater-alumni.\n↑ 13.0 13.1 "Who is Anu aga". NDTV. 27-04-2012. https://www.ndtv.com/people/who-is-anu-aga-478989। আহৰণ কৰা হৈছে: 18 April 2020.\n↑ "Anu Aga: A House by the River". Forbes India. 21 July 2009. http://business.in.com/column/zen-garden/anu-aga-a-house-by-the-river/2362/1.\n↑ "Fitness – executive style". Business Line. 26 October 2002. http://www.blonnet.com/canvas/2002/10/26/stories/2002102600010200.htm.\nঅনু আগা –অধ্যক্ষা পৰিচিতিথাৰ্মেক্স ইণ্ডিয়া\n"https://as.wikipedia.org/w/index.php?title=অনু_আগা&oldid=270962"ৰ পৰা অনা হৈছে


Bicox Forte in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Bicox Forte ar byavahar, ppali, parshwakriya, upkaar, kriya-pratikriya aaru satarkatabani\nBicox Forte ৰ লাভ আৰু ব্যৱহাৰসমূহ- Bicox Forte Benefits & Uses in Assamese- Bicox Forte ar laabh aaru byavaharsamuh\nBicox Forte ৰ পালি আৰু সেয়া কেনেদৰে ল'ব- Bicox Forte Dosage & How to Take in Assamese - Bicox Forte ar paali aaru xeya kenedore lobo\nBicox Forte ৰ পাৰ্শ্চক্ৰিয়াসমূহ- Bicox Forte Side Effects in Assamese- Bicox Forte ar parshwakriyasamuh\nBicox Forte সংক্ৰান্ত সতৰ্কতাবাণীসমূহ- Bicox Forte Related Warnings in Assamese- Bicox Forte xonkranta xatarkatabanisamuh\nঅইন দৰৱৰ সৈতে Bicox Forteৰ গুৰুতৰ ক্ৰিয়া-প্ৰতিক্ৰিয়া- Severe Interaction of Bicox Forte with Other Drugs in Assamese- Oinor xoite Bicox Forte ar gurutor kriya-pratikriya\nBicox Forte মতভেদসমূহ- Bicox Forte Contraindications in Assamese- Bicox Forte nishedhsamuh\nBicox Forte ৰ বিষয়ে সততে সোধা প্ৰশ্নসমূহ- Frequently asked Questions about Bicox Forte in Assamese- Bicox Forte ar bikhoye satate xodha prashnasamuh\nখাদ্য আৰু মদৰ সৈতে Bicox Forte ক্ৰিয়া-প্ৰতিক্ৰিয়া- Bicox Forte Interactions with Food and Alcohol in Assamese- khadya aaru modor xoite Bicox Forte kriya-pratikriya\nBicox Forte ৰ লাভ আৰু ব্যৱহাৰসমূহ - Bicox Forte Benefits & Uses in Assamese - Bicox Forte ar laabh aaru byavaharsamuh\nBicox Forte তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBicox Forte ৰ পালি আৰু সেয়া কেনেদৰে ল'ব - Bicox Forte Dosage & How to Take in Assamese - Bicox Forte ar paali aaru xeya kenedore lobo\nBicox Forte-ৰ উপাদানসমূহ - Bicox Forte Active Ingredients in Assamese - Bicox Forte-ar upadaansamuh\nBicox Forte ৰ পাৰ্শ্চক্ৰিয়াসমূহ - Bicox Forte Side Effects in Assamese - Bicox Forte ar parshwakriyasamuh\nগৱেষণাৰ ভিত্তিত, Bicox Forte ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBicox Forte সংক্ৰান্ত সতৰ্কতাবাণীসমূহ - Bicox Forte Related Warnings in Assamese - Bicox Forte xonkranta xatarkatabanisamuh\nBicox Forte-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Bicox Forteৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nBicox Forte-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Bicox Forte ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Bicox Forte কি প্ৰভাৱ দেখা গৈছে?\nBicox Forte গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Bicox Forte কি প্ৰভাৱ দেখা গৈছে?\nBicox Forteৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Bicox Forte ৰ কি প্ৰভাৱ দেখা গৈছে?\nBicox Forteৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Bicox Forteৰ গুৰুতৰ ক্ৰিয়া-প্ৰতিক্ৰিয়া - Severe Interaction of Bicox Forte with Other Drugs in Assamese - Oinor xoite Bicox Forte ar gurutor kriya-pratikriya\nBicox Forte তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBicox Forte মতভেদসমূহ - Bicox Forte Contraindications in Assamese - Bicox Forte nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Bicox Forte লোৱা অনুচিত যাতে -\nBicox Forte ৰ বিষয়ে সততে সোধা প্ৰশ্নসমূহ - Frequently asked Questions about Bicox Forte in Assamese - Bicox Forte ar bikhoye satate xodha prashnasamuh\nএই Bicox Forte-এ অভ্য়াস বা নিচাৰ সৃষ্টি কৰে নেকি?\nBicox Forteৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, Bicox Forte লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Bicox Forte লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Bicox Forte লৈ কোনো লাভ নাই।\nখাদ্য আৰু মদৰ সৈতে Bicox Forte ক্ৰিয়া-প্ৰতিক্ৰিয়া - Bicox Forte Interactions with Food and Alcohol in Assamese - khadya aaru modor xoite Bicox Forte kriya-pratikriya\nখাদ্য আৰু Bicox Forteৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Bicox Forte ল'ব পাৰে।\nমদ আৰু Bicox Forteৰ মাজৰ প্ৰতিক্ৰিয়া\nBicox Forte লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।


আবোল-তাবোল – প্ৰাঞ্জল অনুভৱী – ফটাঢোল\nফেচবুকত পাঁচ হেজাৰ বন্ধু কম নহয়। তাৰে ভিতৰত এহেজাৰমান যদি সাহিত্যপ্ৰেমী, কবি, গল্পকাৰ থাকে কথাই নাই।\nঠগেশ্বৰীয়ে ফে’চবুকত কবিতা লিখে। পাইকাৰী হাৰত কবিতা লিখে আৰু পাইকাৰী হাৰতে লাভ কৰে লাইক, কমেন্ট। ভাবিলে, এখন কবিতাৰ সংকলন ছপা কৰা যাওক। ইমানবোৰ সাহিত্য অনুৰাগী বন্ধু আছে, তিনিশ কপি গ্ৰন্থ বিক্ৰি ন’হবনে? ভবা মতে কাম। আৰু এদিন সুদৃশ্য বেটুপাতেৰ সৈতে ছপা হৈ ওলাল- ঠগেশ্বৰীৰ ‘ৰামধেনুত এজাক জোনাকী পৰুৱা।’ পুৰুষ-মহিলা, কণ-কণ ল’ৰা-ছোৱালীৰ সৈতে ত্ৰিশ গৰাকী সাহিত্য অনুৰাগীৰ উপস্থিতিত গ্ৰন্থখন উন্মোচন কৰিলে বিশিষ্ট কবি নীলকন্ঠ ডাঙৰীয়াই। কেইটামান কপি সমজুৱাৰ মাজত বিলাই দিয়া হ’ল। বাকীখিনি কি কৰা যায়?\nপাণ বজাৰত খবৰ কৰিলে ঠগেশ্বৰীয়ে। কোনেও নলয় তেখেতৰ কিতাপ। “বাইদেউ আমাৰ নিজৰ কিতাপ থ’বলৈয়ে ঠাই নাই। আপুনি বেলেগত চেষ্টা কৰক।” দুখন গ্ৰন্থমেলালৈ গৈয়ো চেষ্টা কৰিলে। চবৰে একেই কথা। নিজৰ কিতাপ থ’বলৈয়ে ঠাই নাই। হতাশ হৈ উভতি আহিল ঠগেশ্বৰী। দুদিনমান চাহ-পানী খুৱাই দুই-চাৰিজন বন্ধু, আত্মীয়ক কিতাপখন উপহাৰ দিলে। বাকীখিনি ঠাই পালে ষ্ট’ৰ ৰুমত। কিছুদিন পাছত তাত এন্দুৰৰ বাহ হ’ল। কিছুমান উঁয়ে খালে।\nসিদিনা বনকৰা ল’ৰা বিপিনে আহি মোক সুধিলে- “দাদা, পেপাৰ কিনা মানুহজন আপোনাৰ তালৈ আহিছিল নেকি?”\nমই সুধিলোঁ- “কিয়?”\n“বাইদেউহঁতৰ কাগজ বেচিব লগা আছিল।”\n“তোমালোকৰ বাইদেউহঁতে দেখোন পেপাৰ নাৰাখে! তেনেহ’লে?”\n“পেপাৰ নহয় দাদা, কিতাপ। এবস্তা কিতাপ ষ্টোৰ ৰুমটোত পৰি আছে? বাইদেৱে ষ্ট’ৰ ৰূমটো চাফা কৰিবলৈ কওঁতে সেইবোৰ পুৰি পেলাবলৈ কৈছিল। মই ভাবিলোঁ, পুৰিনো কিয় পেলাওঁ। বিক্ৰি কৰি দিলে ময়ে দুই-চাৰি টকা পাম। হেঃ হেঃ হেঃ … নে কি কয় দাদা?”\n« কলপ সনা ক’লা চুলি – ৰাস্না বৰা\nখলা-বমাৰ মাজেৰে – গায়ত্ৰী গোস্বামী অধ্যাপক »\nধেত তেৰি, বেচেৰী ঠগেশ্বৰী–\nআপোনাৰ লিখন শৈলী ভাল লাগে। এইটোও মজ্জা লাগিল একেবাৰে।


শ্ৰীমন্ত শংকৰদেৱৰ “কীৰ্ত্তনঘোষা”ৰ মাজেৰে প্ৰকাশিত মানৱতাবাদৰ জিলিঙনি (ড° দীপশিখা মহন্ত বৰতামুলী) - সাহিত্য ডট অৰ্গ\nশ্ৰীমন্ত শংকৰদেৱৰ “কীৰ্ত্তনঘোষা”ৰ মাজেৰে প্ৰকাশিত মানৱতাবাদৰ জিলিঙনি (ড° দীপশিখা মহন্ত বৰতামুলী)\nশ্ৰীমন্ত শংকৰদেৱৰ “কীৰ্ত্তনঘোষা”ৰ মাজেৰে প্ৰকাশিত মানৱতাবাদৰ জিলিঙনি\nড° দীপশিখা মহন্ত বৰতামুলী\nএক গভীৰ জীৱনবোধ, মানুহৰ ওপৰত অগাধ বিশ্ৱাস, আৰু জনচেতনা তথা জনজীৱনৰ উন্নতিৰ দায়বদ্ধতাইহে সৃষ্টি কৰে শংকৰদেৱৰ দৰে এজনা সমাজ সংস্কাৰকৰ। শংকৰদেৱে যিখন সমাজত জন্ম লৈছিল তাৰ এটা সমীক্ষা কৰিলেই দেখা যাব তেখেতৰ কিমান একাগ্ৰতা, সমাজ অধ্যয়ন, দূৰদৰ্শিতা, আৰু পাৰদৰ্শিতাৰ প্ৰয়োজন হৈছিল তদানীন্তন সমাজখন সলাবলৈ।\nমহাপুৰুষজনাৰ কান্ধত আছিল দুই গধুৰ বোজা – সমাজখন অন্ধবিশ্বাস মুক্ত কৰি মানুহক মানুহৰ ওপৰত বিশ্বাস ৰাখিবলৈ আগবঢ়াই নিয়া, আৰু ধৰ্মৰ নামত চলি থকা সংস্কাৰৰ বোজাৰ পৰা ভগৱান বিশ্বাসক আঁতৰাই আনি এটি সৰলীকৃত ৰূপ যোগান ধৰা। এক সমাজ সংস্কাৰকৰ ৰূপত তেখেতৰ আবিৰ্ভাৱ অসমীয়া সমাজৰ কাৰণে তেতিয়া পৰম সৌভাগ্যৰ কথা আছিল।\nপূজা-পাৰ্বন, জাগ-যজ্ঞ, বলি-বিধানৰ লগত যিমান ভয়, সংশয়, সন্দেহ, আৰু গ্লানি তথা নীচাত্মিকাভাৱ, অথবা অহং আৰু তামসিক ভাৱ জড়িত হৈ আছিল সেই সকলোখিনি গুৰুজনাই আঁতৰাই নিকা কৰি নিৰ্মল আৰু ফৰকাল ভাৱধাৰাৰ নামৰ নিজৰা বোৱাই আনিছিল। খোল, তাল, মৃদংগৰ মাতেৰে এক উৎসৱমুখৰ পৰিবেশৰ সৃষ্টি হৈছিল গাঁৱে গাঁৱে। অংকীয়া নাট-ভাওনাৰ বাবে গাঁৱৰ ডেকা-বুঢ়া দৈনিক সমাবেত হোৱাৰ প্ৰায়োজন হৈছিল; খোল, তাল তৈয়াৰ কৰা; গায়ন বায়নৰ প্ৰশিক্ষণ লোৱা; নৃত্য-গীতৰ লগত তাক পৰিবেশন কৰা; সাজ-সজ্জাৰ যোগান — এই সকলো খিনিয়ে পৰচৰ্চা, পৰনিন্দাৰ সময় কাটি নিছিল, সামাজিক দায়বদ্ধতাৰ জন্ম দিছিল, ব্যক্তিৰ মাজৰ সুপ্ত প্ৰতিভাৰ বিকাশৰ সুযোগ দিছিল, তথা সামাজিক আনন্দৰ জোঁৱাৰ আনিছিল।\nপণ্ডিত প্ৰকৃততে কোন? গুৰুজনাৰ মতে পণ্ডিত আৰু শাস্ত্ৰজ্ঞ একেজন ব্যক্তি নহয় অথবা পণ্ডিত হ’বৰ বাবে শাস্ত্ৰজ্ঞ হোৱাৰ প্ৰয়োজন নাই। প্ৰকৃত পণ্ডিতজনে নিজ জ্ঞানৰ জড়িয়তে এক সমদৃষ্টি লাভ কৰে:\nব্ৰাহ্মণৰ চাণ্ডালৰ নিবিচাৰি কূল।\nদাতাত চোৰত যেন দৃষ্টি একতুল।।\nনীচত সাধুত যাৰ ভৈল একজ্ঞান।\nতাহাকেসে পণ্ডিত বুলিয়ে সৰ্বজান।। (শ্ৰীকৃষ্ণৰ বৈকুণ্ঠ-প্ৰয়াণ)\nযিখন সমাজত গুৰুজনাৰ বিচাৰৰ পণ্ডিতব্যক্তি নাই, সেইখন সমাজ দৈনন্দিন খামখেয়ালীৰ উৰ্দ্ধলৈ উঠিব নোৱাৰে। সেয়েহে বৈকুণ্ঠগামী মানৱৰূপী ভগৱানে নিজ সখা উদ্ধৱক চিৰবিদায়ৰ বেলাত জগত জ্ঞান দি গৈছে উপৰোক্ত পংক্তিৰ জড়িয়তে।\nসাধাৰণ জনগণৰ মাজত সাম্প্ৰতিক পৰিস্থিতিৰ অৰাজকতাই সদায়েই এক বিশ্বাসহীনতাৰ ভাৱ আনি দিয়ে। “ঘোৰ কলিকাল” বুলি ত্ৰাহি মধুসুদন সোঁৱৰা মাটিৰ মানুহক কলিৰ মাহাত্ম বুজাই সামগ্ৰিক আশাৰঞ্জক এক মানসিকতাৰ যোগান ধাৰিছিল তেৰাই:\nকলিসি শ্ৰেষ্ঠ চাৰিযুগ মাজে।\nপ্ৰশংসে কলিক জ্ঞানী সমাজে।|\nকৰিয়া কীৰ্ত্তন কলিত আতি।\nপাৱে বৈকুণ্ঠক ছত্ৰিশ জাতি।।\nসত্য যুগে কৰি ধ্যান সমাধি।\nত্ৰেতাত সমস্তে যজ্ঞ আৰাধি।।\nদ্বাপৰে পূজি নানা ভক্তি ভাৱে।\nকলিত কীৰ্ত্তনে সি গতি পাৱে।।\nমন কৰিবলগীয়া এয়ে যে ইয়াত অন্য যুগ, অন্য ৰীতি নীতি বেয়া বুলি ইয়াত কোৱা হোৱা নাই : যুগ, কাল পৰিস্থিতি সাপেক্ষে সেইখিনিৰো মূল্য আছিল, কিন্তু গুৰুজনাৰ সমকালীন সময়ৰ কাৰণে ধৰ্মৰ সৰলীকৃত নাম-কীৰ্ত্তনৰ ৰূপটোৱেই যথোপযুক্ত। শংকৰদেৱৰ এনে অকাট্য যুক্তিৰে ভৰা কথা-বতৰাৰ বাবেই সমসাময়িক অন্য শাস্ত্ৰজ্ঞ সকলে তেখেতৰ লগত যুক্তি তৰ্কত হাৰ মানিছিল।\nঅসমীয়া নৱজাগৰণৰ পথপ্ৰদৰ্শক আছিল শংকৰগুৰু। “ধ্যান বৰ্ণন”ত বৈকুণ্ঠৰ যি বৰ্ণনা দিয়া হৈছে তাত ইহজগতৰ সমষ্ট সুন্দৰতাৰ লগত কল্পনাৰ উত্তম সমাবেশ ঘটিছে –\nশাৰী শাৰী ৰঞ্জে বিমানচয়।\nচন্দ্ৰ সূৰ্য্য যেন প্ৰকাশে আতি।\nনজানি যাত পশি দিন ৰাত্ৰি।।\nচাৰু সৰোবৰ নিৰ্মল জল।\nসুগন্ধি পদ্ম শোভে উতপল।।\nআছে ৰাজহংস-সমূহে ৰঞ্জি।\nলীলায়ে মৃণাল ভুঞ্জে উভঞ্জি।।\n‘ধ্যান-বৰ্ণন’ত শংকৰদেৱে দিয়া ভগৱানৰ শাৰীৰিক বৰ্ণনাও অতি অনুপম – “অৰুণ আতি” চৰণযুগল, নখচন্দ্ৰযুক্ত “আঙ্গুলি পান্তি”, “ৰতনে উজ্জ্বল উজন্টি”যুক্ত নূপুৰ প্ৰকাশিত পাদ পৃষ্ঠ, উজ্জ্বলিত জঙ্ঘাত, “কৰিকৰ সম সাক্ষাত উৰু, ৰত্ন ৰঞ্জিত পীত মেখলা, নাভি “সৰোৰুহ ৰুচিৰ কান্তি”, হৃদয়ত “প্ৰকাশিত শ্ৰীবত্স পান্তি”, “পূৰ্ণ চন্দ্ৰ ৰুচি” মুখ মণ্ডল, “মুকুতাৰ পান্তি”হেন দাঁত, “তিল ফুল সম” নাক, অৰুণ লোচন, ধনু সম ভ্ৰু, সদাপ্ৰকাশিত এক ঈষত হাসি, ইত্যাদি ইত্যাদিৰ সমন্বয়েৰে যি পৰিপূৰ্ণ ৰূপ প্ৰকাশ পাইছে সেয়া মানৱ দেহাৰ ওপৰত প্ৰকৃতিৰ সমস্ত সুন্দৰতাৰ সমাহাৰেৰে বৰ্ণিত এক কল্পচিত্ৰ। লিওনাৰ্দো দ ভিঞ্চি, মাইকেল এঞ্জেলোৰ ভাস্কৰ্যৰ মাজেৰে বিমূৰ্ত হৈ উঠা মানৱ দেহাৰ জয়গান একে ধৰণৰে নহয় নে?\nভগৱানৰ দশাৱতাৰ নাইবা চতুৰ্বিংশতি অৱতাৰৰ কল্পনা কৰা সাধাৰণ মনুষ্যৰ পক্ষে সহজসাধ্য নিশ্চয় নাছিল – সেয়েহে দশাৱতাৰ নৃত্য লাহে লাহে জনপ্ৰিয় হৈ উঠিল।\nভগৱান সৰ্ৱত্ৰ বিদ্যমান- ভগৱানক লাৰুগোপালৰ ৰূপত নিজ সন্তানৰ মাজেৰেও প্ৰত্যক্ষ কৰিব পাৰি। যশোদাৰ যিমানখিনি হাৰাশাস্তিৰ সুন্দৰ চিত্ৰাংকন কৰা হৈছে, যিকোনো মাতৃয়ে তাৰ লগত সহৃদয়তাৰে বান্ধ খাই ভগৱানৰ শিশুৰূপ হৃদয়ত অংকণ কৰি ল’ব পাৰে:\nভাণ্ড ভাঙ্গি আৱে যাইবি কথা।\nখাইবো আজি কৃষ্ণ তোৰ মাথা।।\nসকলে লৱনু কৈলি নাশ।\nশুনি প্ৰভু ভৈলা মহাত্ৰাস।।\nদেখি বাড়ি এড়িলাহা সতী।\nকৃষ্ণক বান্ধিবে ভৈলা মতি।। (শিশু-লীলা)\nকেৱল যশোদা সুন্দৰীয়েই লাভ কৰা নাই ভগৱানৰ সান্নিধ্য; ভগৱানৰ কৃপা লাভ কৰা অতিশয় সহজ – অজামিলে জীৱন কালত কাহানিও কৃষ্ণ নাম লৈ নাপালে, তথাপি মৰণবেলাত নিজ পুত্ৰ নাৰায়ণৰ নামোচ্চাৰণৰ মাজেদিয়েই পালে পৰম মুকুতিৰ দান:\nবিপ্ৰৰ ঔৰসে বেশ্যাৰ গৰ্ভত\nদশ পুত্ৰ জাত ভৈল।\nআতি দায়াতৰে কনিষ্ঠ পুত্ৰৰ\nনাৰায়ণ নাম থৈল।।\nঅনেক অধৰ্ম কৰন্তে বিপ্ৰৰ\nআয়ু ভৈল সমাপত।\nভয়ংকৰ তিনি গোটা যমদুত\nআগে ভৈল উপগত।।\nভয়ে অজামিলে পুত্ৰক ডাকিল\nআইস নাৰায়ণ বুলি।।\nমৰন্তে বিপ্ৰৰ মুখত শুনিয়া\nপ্ৰভু-নাম লৱৈ বুলি খেদি আইল\nবিষ্ণু-দূত চাৰি প্ৰাণী।। (অজামিলোপাখ্যান)\nকৃষ্ণক প্ৰিয়সখাৰ ৰূপত আয়াসতে কাষৰতে পোৱা যায় – ইয়াৰ সাৱলীল বিবৰণ পোৱা যায় দামোদৰ বিপ্ৰাখ্যানত। “অতিথি দেৱো ভৱ” সৰ্বভাৰতীয় পৰম্পৰাৰ লগত অসমীয়া সমাজ জীৱনৰ উপাদান আৰু কল্পনাৰ আদৰ্শ পুৰুষ শ্ৰীকৃষ্ণৰ বন্ধুবৎসল স্বভাৱৰ এক সুন্দৰ সমাহাৰ পোৱা যায় এই আখ্যানত:\nমিত্ৰক দেখিয়া ভাৰ্য্যাক এড়িয়া\nউঠি আসি আথে বেথে।\nসখিক আলিঙ্গি আতি প্ৰীতি পাইলা\nআনন্দে লোতক ঝৰে।\nসোণাৰ খাটত বসুৱাইলা আনি\nধৰিয়া আতি সাদৰে।।\nএকে গুৰুগৃহত পঢ়া বিপ্ৰ দামোদৰক ভাৰ্য্যাই খট বান্ধ দি ধৰিছে সখাৰ পৰা সহায় মাগিবলৈ, সহজ সৰল বিপ্ৰই সাহাৰ্য বিচাৰিবলৈ গ’ল যদিও মুখ খুলি একো খুজিব নোৱাৰিলে। বন্ধুবৰৰ সাদৰ অভ্যৰ্থনাত সন্তুষ্ট হৈ তেওঁ নিজগৃহ অভিমুখে গতি কৰিলে। অন্তৰ্য্যামী প্ৰভুৱে হিয়া উবুৰিয়াই দিলে বন্ধুত্বৰ প্ৰতিদান। নিৰক্ষৰ জনগণৰ মনত ভগৱানৰ এনে প্ৰিয় সখাৰ ৰুপ চিত্ৰণৰ জড়িয়তে কীৰ্ত্তনে জনমানসত এক বিশ্বাসৰ পৰিবেশ সৃষ্টি কৰিছিল, ভয় ভীতি, প্ৰহেলিকা, কুহেলিকা নাইকীয়া কৰিছিল।\nসকলো ধৰণৰ, সকলো স্বভাৱৰ ব্যক্তিয়েই ভগৱানৰ কৃপা লাভ কৰিবলৈ সক্ষম — এই বিশ্বাস জন্মাবলৈকে ইমানবোৰ আখ্যান-উপাখ্যানৰ বৰ্ণন আৰু দৈনিক সেইবোৰৰ শ্ৰৱণ-কীৰ্ত্তনৰ ব্যৱস্থা কৰা হৈছিল নিশ্চয়। ভগৱানক চিন্তিবৰ বাবে কোনো বিশেষ সময়, পৰিস্থিতি, বিশেষ পৰিবেশ সৃষ্টিৰ প্ৰয়োজন নাই:\nজ্বৰ- মৰণৰ সময়ে দুঃখে।\nতযু গুণ নাম নেৰোক মুখে।।\nনিজকে মহাপাপী বুলি গণ্য কৰি পাপৰ প্ৰায়শ্চিত্যৰ বাবে জাগ-যজ্ঞ, বলি-বিধানৰ প্ৰয়োজন নাই –\nমন্ত্ৰ তন্ত্ৰ আনো দ্ৰব্য অনেক।\nপূৰ্ণ নুহি যত যজ্ঞ অঙ্গ।\nহৰি নামে কৰে সৱে সুসাঙ্গ।।\nপঞ্চম মহাপাপী যিটোজন।\nতাৰো প্ৰায়চিত্ত হৰি -কীৰ্ত্তন।।\nব্ৰহ্ম-বধী গুৰু-বধী যতেক।\nপিতৃ মাতৃ-বধী পাপী অনেক।।\nকুকুৰ খায় হেন ম্লেছগণে।\nসিও শুদ্ধ হোৱে হৰি কীৰ্ত্তনে।। (পাষণ্ড-মৰ্দ্দন)\nকৃষ্ণক প্ৰেমিকৰ ৰূপত কল্পনা কৰিও লাভ কৰিব পাৰি — সমস্ত গোপিনীয়ে কাম ভাৱত আতুৰ হৈ ভগৱানতে দেহ-মন-প্ৰাণ সপি দি লাভ কৰে সান্নিধ্যৰ আস্বাদ:\nব্যভিচাৰী দুষ্টা ব্ৰজ-যুৱতী।\nতথাপি কৃষ্ণত ভৈল ভকতি।।\nজানিলো পাপীও ভজোক মাত্ৰ।\nএতেকে ভৈল মুকুতিৰ পাত্ৰ।।\nএইখিনিতে দ্ৰষ্টব্য যে শংকৰদেৱে ৰাধাক কৃষ্ণৰ সমস্থান দি যুগলমূৰ্ত্তি প্ৰতিষ্ঠা কৰা নাই। ভক্ত সকলোৱেই সান্নিধ্যৰ যোগ্য। কিন্তু ফলাফল ফলদাতা এজনেই – আকাৰ, নিৰাকৰ, সৰ্বাকাৰ যি ৰূপতেই পৰিগ্ৰহ কৰিব পাৰি সিয়েই তেৰাৰ ৰূপ।\nবৈৰী ৰূপত কল্পনা কৰিও লাভ কৰিব পাৰি ভগৱানৰ দৰ্শন:\nবৈৰী ভাৱে চিন্তিবাহা মোক\nদুনাই আহি পাইবা এহি লোক\nজাত-পাতৰ খামখেয়ালীৰ পৰা দূৰ এক জগতৰ চিত্ৰ তেৰাই মানসপটত খোদিত কৰি লৈছিল:\nকৃষ্ণৰ কথাত যিটো ৰসিক।\nব্ৰাহ্মণ-জন্ম তাৰ লাগে কিক।।\nস্মৰোক মাত্ৰ হৰি দিনে ৰাতি।\nনবাছে ভকতি জাতি অজাতি।।\nএইটো এক অতিশয় পৰিতাপৰ কথা যে জাতি-অজাতিৰ বাচ-বিচাৰ গুৰুজন পৰগামী হোৱাৰ পাঁচশ বছৰৰ পাছতো আমি এৰিব পৰা নাই।\nশংকৰদেৱৰ ব্যক্তিত্ব আৰু সত্ৰ ব্যৱস্থা:\n“ব্ৰহ্মপুত্ৰ উপত্যকাৰ সমাজ চেতনাৰ ইতিহাসৰ আধাৰত” শীৰ্ষক গ্ৰন্থত বাপচন্দ্ৰ মহন্তই লিখিছে যে বৈষ্ণৱ ধৰ্মৰ পৰম্পৰাটি যদিও সৰ্ব্বভাৰতীয় এক পৰম্পৰা, তথাপি সত্ৰ ব্যৱস্থাতো শংকৰদেৱেহে এক শৰণীয়া মহাপু্ৰুষীয়া প্ৰচীন বৈষ্ণৱ মত প্ৰচাৰৰ কেন্দ্ৰৰূপে অসমত আৰম্ভ কৰিছিল বুলি ধৰিব পাৰি। তেখেতৰ মতে শংকৰদেৱৰ ধৰ্ম প্ৰচাৰৰ ক্ষেত্ৰখন ভৌগলিক, সামাজিক তথা আৰ্থিক দৃষ্টিত ভাৰতবৰ্ষৰ অন্যান্য বৈষ্ণৱ আচাৰ্যসকলৰ প্ৰচাৰ ক্ষেত্ৰতকৈ বহু পৰিমাণে সুকীয়া চৰিত্ৰৰ আছিল। মহন্তদেৱৰ মতে সত্ৰৰ মূল উদ্দেশ্য হ’ল— সাত্ত্বিক বিচাৰ বুদ্ধিৰ আধাৰত পাৰস্পৰিক বুজাবুজিৰে সমাজত শান্তি আৰু সমৃদ্ধিৰ পথ প্ৰশস্ত কৰা। সত্ৰৰ আদৰ্শত সত্ৰাধিকাৰ বা সত্ৰৰ সঞ্চালক গুৰুসকলৰ আদেশ উপদেশমতে একদেৱ একসেৱ ধৰ্মত বিশ্বাসী গাঁৱৰ নিবাসী শিষ্যসকলে নিজৰ সামাজিক জীৱনক সত্ৰানুকূল ব্যৱস্থাৰেই আৰ্থিক আৰু সামাজিক উভয় ক্ষেত্ৰতে সকলো স্তৰৰ লোকে নিজ নিজ ৰুচি আৰু যোগ্যতাৰ ভিত্তিত আত্মবিকাশ আৰু আত্মপ্ৰকাশৰ সুবিধাও পাইছিল। কৃষক, শিল্পী, বণিক প্ৰভৃতি বিভিন্ন বৃত্তিধাৰী লোকৰ লগত সত্ৰ-ব্যৱস্থাৰ পোনপটীয়া সম্পৰ্ক থকাৰ উদাহৰণ শংকৰদেৱৰ জীৱন চৰিতত পোৱা যায়। মহন্ত দেৱে লগতে কৈছে:\n“ভাগৱত ধৰ্মৰ গুৰু পৰম্পৰাটোও যথাক্ৰমে ব্ৰহ্মা, নাৰদ আৰু ব্যাসৰ যোগেদি শুকে লাভ কৰিছিল। নৈমিষাৰণ্যসত্ৰত শুকৰ মুখেদি ভাগৱতৰ তত্ত্ব জ্ঞান সাধাৰণ শ্ৰেণীৰ লোকেও গ্ৰহণ কৰিব পৰাকৈ প্ৰকাশ পাইছিল।…শংকৰদেৱৰ সত্ৰ পৰম্পৰাই তাৰ আধাৰতে শ্ৰৱণ-কীৰ্ত্তন নামধৰ্ম প্ৰচাৰ কৰি আহিছে।……সত্ৰ ব্যৱস্থাটো শংকৰদেৱেহে এক শৰণীয়া মহাপু্ৰুষীয়া প্ৰচীন বৈষ্ণৱ মত প্ৰচাৰৰ কেন্দ্ৰৰূপে অসমত আৰম্ভ কৰিছিল বুলি ধৰিব পাৰি।\n…শংকৰদেৱ ধৰ্মগুৰু হোৱাৰ লগতে শিল্পী আৰু কলাকাৰো আছিল। কলা আৰু শিল্প ভক্তি ধৰ্মৰ বিৰোধী বস্তু নহয়; সাত্ত্বিক স্তৰৰ শিল্প কলাই ভক্তিৰ বিকাশত সহায়হে কৰে।…কৃষক, শিল্পী, বণিক প্ৰভৃতি বিভিন্ন বৃত্তিধাৰী লোকৰ লগত সত্ৰ-ব্যৱস্থাৰ পোনপটীয়া সম্পৰ্ক থকাৰ উদাহৰণ শংকৰদেৱৰ জীৱন চৰিতত পোৱা যায়।” (পৃষ্ঠা ১২-২০)\nসত্ৰ ব্যৱস্থাত কালক্ৰমত যি কেৰোণ সোমাইছিল তাৰ কাৰণে গুৰুজনা দায়ী হ’ব নোৱাৰে- দায়ী সমকালীন মনোবৃত্তি। সমাজখনলৈ সম্পূৰ্ণ এক পৰিবৰ্ত্তনৰ ভাৱ-ধাৰা আনি তেখেতে আশাপ্ৰদ পৰিবেশৰ জন্ম দি প্ৰগতিৰ বতৰা আনিছিল। শংকৰদেৱৰ সম্পূৰ্ণ কৰ্মৰাজিৰ বিশ্লেষণ এক অতিশয় দুৰূহ কাম, কীৰ্ত্তনৰো দুটিমান অধ্যায়ৰ মাজেৰে প্ৰকাশিত মানৱতাবাদৰ জিলিঙনিতেই সামৰণি মাৰিলোঁ এই প্ৰৱ্ন্ধৰ পৰিসৰ। দোষ ত্ৰুটি গুৰুজনাৰ নহয়, এই অধমৰ নিজা অল্পমতিৰহে পৰিচায়ক।\nদৌলত ৰাম মহাবিদ্যালয়, দিল্লী বিশ্ববিদ্যালয়\n← ভাৰতীয় ৰাজনীতিত মহিলা আৰু মহিলাৰ স্থিতি (জুৰী বৰা বৰগোহাঞি)\nপঢ়ে, পঢ়ুৱায়, ৰোৱে পাণ (ইমৰান শ্বাহ) →\nতাচনিম মিঠাইৱালা: সফলতাৰ আন এক নাম- অসীম শইকীয়া\nমহান বিজ্ঞানী লুই পেষ্ট'ৰৰ চমু জীৱন কাহিনী (ডাঃ ভূপেন্দ্ৰ শইকীয়া)\nচিন্তা আৰু চৰ্চা (শান্তনু চাংমাই)


শৈশৱত এটি শিশুক খুলি খুলি খাইছিল উদ্বিগ্নতাই। তেওঁৰ মাক-দেউতাকে দিনটোৰ ১৮ ঘণ্টাই কাম কৰিছিল। দিনে-ৰাতিয়ে কঠোৰ পৰিশ্ৰম কৰাৰ পিছতো বহু সময়ত মাক-দেউতাকে সন্তানক পেট পূৰাই খাদ্য খুৱাব পৰা নাছিল। মাক-দেউতাক কোনো এদিন কামলৈ যাব নোৱাৰা মানেই সেই দিনটোত পৰিয়ালটোৱে অনাহাৰে থাকিব লাগিব। ঘৰত মুঠতে ১০টা মানুহ। মাক-দেউতাকৰ লগতে ৮টিকৈ সন্তান, যাৰ মাজত এই শিশুটিও আছে। ৮টি ভাই-ককাইৰ মাজত এই শিশুটি আছিল পঞ্চম। আঠোটি ভায়েক-ককায়েকেই ফটা আৰু মলিয়ন পোচাক পৰিধান কৰিছিল। খালী ভৰিৰে গৈছিল বিভিন্ন স্থানলৈ। তেওঁলোকে সপোন ঠিকেই দেখিছিল, কিন্তু তেওঁলোকৰ সপোন আছিল পেট পূৰাই খাবলৈ পোৱাৰ, ভাল কাপোৰ পিন্ধাৰ আৰু ভৰিত দুখ নাপাবলৈ এজোৰ চেণ্ডেলৰ সপোন। অন্যসকলৰ বাবে ভাল কাপোৰ, চেণ্ডেল আদি সাধাৰণ বস্তু হ’ব পাৰে কিন্তু সেই আঠটি শিশুৰ ভাগ্যত এনেবোৰ বস্তু হয়তো লিখাই হোৱা নাছিল।\nসেই পৰিয়ালটোৱে অৰ্থাৎ ১০ জনেই এটা সৰু জুপুৰীত বাস কৰিছিল। শিশুটিয়ে উপলব্ধি কৰিব পৰা নাছিল যে গাঁওখনৰ সকলোৱেই পকী ঘৰত থাকে কিন্তু তেওঁলোকৰ পৰিয়ালটোৱে কিয় জুপুৰীত বাস কৰিব লাগে। শিশুটিয়ে আন এটা কথাক লৈয়ো চিন্তিত আছিল যে তেওঁলোকৰ মাক-দেউতাকে প্ৰকৃততে কি কাম কৰে? তেওঁলোকৰ ক’লৈ যায়? তেওঁৰ চিন্তাগ্ৰস্ততাৰ কাৰণো আছিল, কিয়নো পুৱা সাৰ পাই চকু খোলাৰ পূৰ্বেই তেওঁৰ মাক-দেউতাক ক’ৰবালৈ গুচি গৈছিল। তেওঁলোক যেতিয়া ঘৰলৈ ঘূৰি আহে তেতিয়ালৈ ভাগৰুৱা শিশুটিয়ে নিঃপালি দিয়ে। প্ৰায় সদায়েই অনুৰূপ ঘটনাৰ পুনৰাবৃত্তি ঘটে। শিশুটিয়ে কেতিয়াবাহে মাক-দেউতাকক দেখা পাইছিল। লাহে লাহে ডাঙৰ হৈ অহাৰ লগে লগে বহুতো কথা তেওঁৰ আয়ত্বলৈ আহিল। তেওঁ বুজিব পাৰিলে যে তেওঁৰ পৰিয়ালটো দৰিদ্ৰ আৰু বহুত পিছপৰা জাতিৰ। তেওঁ এই কথাও বুজি পালে যে তেওঁৰ দেউতাকে এজন জমিদাৰৰ ওচৰত ক্ৰীতদাস হিচাপে কাম কৰে। তেওঁৰ মাকে প্ৰতিদিনে এটা ধঁপাতৰ কোম্পানীত কাম কৰে আৰু তাৰ বাবে তেওঁ হাজিৰা লাভ কৰে। ঘৰ-পৰিয়াল চলোৱাৰ বাবে তেওঁৰ ডাঙৰ বায়েকেও মাকৰ সৈতে কামলৈ যাবলগীয়া হৈছিল।\nশিশুটিক যেতিয়া স্কুললৈ পঠিওৱা হ’ল তেতিয়া তেওঁ জানিব পাৰিলে যে তেওঁৰ মাক-দেউতাক নিৰক্ষৰ। এজন ককায়েকক বাদ দি পৰিয়ালৰ আন কোনোৱে লিখা-পঢ়া জনা নাছিল। অতি কষ্টেৰে দুটি সন্তানক মাক-দেউতাকে বিদ্যালয়লৈ পঠিয়াবলৈ আৰম্ভ কৰিলে। পৰিয়ালটোক দাৰিদ্ৰ্যই এনেদৰে গ্ৰাস কৰিছিল যে দিনটোত এবাৰ খাদ্য পালেই সন্তুষ্ট হৈ পৰিছিল আটাইকেইটি শিশু।\nশিশুটিৰ বাবে আটাইতকৈ আশ্বৰ্যকৰ কথাটো আছিল এয়ে যে গাঁৱৰ মানুহে তেওঁৰ পৰিয়ালৰ লোকৰ সৈতে বেয়া ব্যৱহাৰ কৰিছিল। আঁঠু কাঢ়ি হাত পাতিলেও কোনেও তেওঁলোকক এটুপি খোৱা পানী দিয়া নাছিল। গাঁওবাসীয়ে নিৰ্ণয় কৰা নিয়ম অনুসৰি তেওঁলোকৰ পৰিয়ালৰ কোনেও আঁঠুৰ তললৈ ধূতী পিন্ধিব নোৱাৰিছিল। মহিলাই জেকেট পিন্ধাটো নিষিদ্ধ আছিল। পৰিয়ালটোৰ সদস্যই ইচ্ছা কৰিলেই য’তে-ত’তে বহিব নোৱাৰিছিল। শিশুটি অথবা পৰিয়ালটোৰ কোনো সদস্যৰ ছাঁ কাৰোবাৰ গাত পৰিলেও দুৰ্ভাগ্য বুলি বিবেচনা কৰি তেওঁলোকক কঠোৰ শাস্তি দিয়া হৈছিল।\nএনে পৰিস্থিতিত যেতিয়া শিশুটিৱে বিদ্যালয়ত অধ্যয়ন কৰিবলৈ আৰম্ভ কৰিলে তেতিয়াৰ পৰাই তেওঁ অনুভৱ কৰিলে যে তেওঁৰ পৰিয়ালটোক দাৰিদ্ৰ্য আৰু পৰিশ্ৰমৰ পৰা মুক্ত কৰিবলৈ তেওঁ এনেদৰে পঢ়িব লাগিব যাতে গাঁৱৰ পৰা বহুত দূৰৈত কোনো ডাঙৰ চহৰত তেওঁ ভাল চাকৰি লাভ কৰে।\nশিশুটিৰ স্কুলত অত্যন্ত কষ্ট কৰিছিল। ভালদৰে পঢ়া-শুনা কৰিছিল। শিক্ষকে যেনেকৈ কৈছিল তেনেকৈ কৰিছিল। দশম আৰু দ্বাদশ শ্ৰেণীৰ পৰীক্ষাত ভালদৰে উত্তীৰ্ণ হ’ল। দ্বাদশ শ্ৰেণীৰ পিছত প্ৰৱেশ পৰীক্ষা পাছ কৰি তেওঁ পলিটেকনিক কলেজত নামভৰ্তি কৰিলে। ডিপ্ল’মা পাঠ্যক্ৰম সম্পূৰ্ণ কৰিলে।\nসেই শিশুটি এতিয়া যৌৱনোদ্বীপ্ত। পঢ়া-শুনাও কৰিলে। সেইবাবে সকলোৰে আশা-প্ৰত্যাশা গঢ় লৈ উঠিল তেওঁক কেন্দ্ৰ কৰি। কিন্তু ডিপ্লমা সম্পূৰ্ণ কৰাৰ পিছতো যেতিয়া তেওঁ চাকৰি লাভ নকৰিলে, তেতিয়া মাক-দেউতাকৰ দৰে তেওঁ আৰম্ভ কৰিলে মজদুৰী। চহৰত ৱাছমেনৰ কাম কৰিলে। পিছত তেওঁ এদিন বৰ ডাঙৰ সিদ্ধান্ত এটা ল’লে। সিদ্ধান্ত ল’লে উদ্যমী আৰু ব্যৱসায়ী হোৱাৰ। সপোন পূৰণ কৰাৰ বাবে তেওঁ বৰ কষ্ট কৰিলে। দিন-ৰাতি একাকাৰ কৰি দিলে। দুৱাৰে দুৱাৰে গৈ উপেক্ষিত হ’ল। কিন্তু হাৰ নামানিলে। আৰু অৱশেষত এদিন গাঁৱৰ দৰিদ্ৰ দলিত পৰিয়ালত জন্মলাভ কৰা যুৱকজন ব্যৱসায়ী হৈ পৰিল। তেওঁ বছৰে বছৰে বঢ়াই আনিলে নিজৰ ব্যৱসায়। আজি তেওঁ ২০টাকৈ কোম্পানীৰ স্বত্বাধিকাৰী। তেওঁ সহস্ৰাধিক জনতাক দিছে নিয়োজনৰ সুবিধা। সম্প্ৰতি তেওঁক দেশৰ সফল উদ্যমীসকলৰ ভিতৰত গণনা কৰা হয়। বহুতৰে বাবে তেওঁ এতিয়া ৰ’ল মডেল। যিজন লোকৰ বিষয়ে আপুনি এতিয়ালৈ পঢ়িলে তেওঁৰ নাম হৈছে মন্নম মধুসুদন ৰাও।\nমধুসুদন ৰাও এমএমআৰ গ্ৰুপ অব্ কোম্পানীজৰ প্ৰতিষ্ঠাপক আৰু সঞ্চালক। তেওঁ টেলিকম, আইটি, ইলেক্ট্ৰিকেল, মেকানিকেল, ফুড প্ৰচেছিঙৰ দৰে বিভিন্ন ক্ষেত্ৰত নিজৰ কোম্পানী প্ৰতিষ্ঠা কৰিছে আৰু প্ৰতিটো কোম্পানীয়ে ভালদৰে কাম কৰি প্ৰত্যাশিত লাভ উপাৰ্জন কৰিবলৈ সক্ষম হৈছে।\n২০১৬ চনৰ ৭ মে’ত এক অন্তৰংগ আলোচনাত মধুসুদন ৰাৱে নিজৰ জীৱনৰ বহু গুৰুত্বপূৰ্ণ ঘটনাৰ বিষয়ে জানিবলৈ দিয়ে। অপমান আৰু সংঘৰ্ষৰ পিছত লাভ কৰা সফলতাৰ বিষয়ে তেওঁ নিজৰ জীৱনৰ বহু গুৰুত্বপূৰ্ণ কাহিনী শুনালে।\nমধুসুদন ৰাৱৰ জন্ম অন্ধ্ৰপ্ৰদেশৰ প্ৰকাশম জিলাত হৈছিল। তহচিলৰ নাম আছিল কন্দুৰুক আৰু গাঁৱৰ নাম পলকুৰু। দেউতাকৰ নাম পেৰেয়া আৰু মাকৰ নাম ৰামুলম্মা।\nবিভিন্ন ধৰণৰ কঠিনতা, অস্থিৰতা আৰু অপমানৰ বোজাত, দাৰিদ্ৰ্যৰ কৰাল গ্ৰাসত পৰা শৈশৱৰ স্মৃতি সজীৱ কৰি তেওঁ ক’লে, ‘মই যেতিয়া সৰু আছিলো, তেতিয়া মা-দেউতাকেই দেখা নাছিলো। তেওঁলোৱে পুৱাই কামলৈ ওলাই গৈছিল আৰু নিশা ঘৰলৈ উভতিছিল। তেওঁলোক যেতিয়া ঘৰত আছিল মই তেতিয়া শুয়েই আছিলোঁ। সেই সময়ত মই মা-দেউতাৰ মৰম পোৱা নাছিলো।’\nমধুসুদন ৰাৱে পুনৰ কয় যে, ‘মোৰ দেউতা আছিল ক্ৰীতদাস। বছৰ বছৰ ধৰি তেওঁ এজন জমিদাৰৰ ওচৰত কাম কৰিছিল। মোক কোৱা হৈছিল যে মোৰ ককা আৰু আজোককায়ো জমীদাৰৰ ঘৰত কাম কৰিছিল। সেই সময়ত জমীদাৰৰ খেতিপথাৰ, তেওঁলোকক জন্তুৰ চোৱাচিটা, ঘৰৰ চাফ-চিকুণৰ কাম মোৰ দেউতাৰ দৰে শ্ৰমিকে কৰিছিল। জমীদাৰে মাথোঁ আদেশ দিয়ে। সকলো কাম শ্ৰমিকে কৰে। কাম ভাল পালে পইচা পাব, নহ’লে নাই। যিহেতু ঘৰত আঠটাকৈ শিশু আছে, গতিকে সকলোকে পেট ভৰাই খুৱাবলৈ মায়ো পৰিশ্ৰম কৰিবলগীয়া হৈছিল। পৰিস্থিতি ইমানেই বেয়া আছিল যে অতি কম বয়সতে ডাঙৰ বাইদেৱেও মাৰ সৈতে গৈ ধঁপাতৰ ফেক্টৰীত কাম কৰিবলগীয়া হৈছিল। মা আৰু বাইদেৱে ১২ কিলোমিটাৰ খোজকাঢ়ি ধঁপাত ফেক্টৰীলৈ গৈছিল আৰু ঘণ্টাৰ পিছত ঘণ্টা কাম কৰি পুনৰ খোজকাঢ়ি ঘৰলৈ উভতি আহিছিল। ইমান কষ্ট স্বীকাৰ কৰাৰ পিছতো আমি বহু সময়ত ভোকতেই থাকিবলগীয়া হৈছিল।’ ভোকৰ বাবে পেটৰ জ্বালা আৰু নিশকতীয়া হোৱাৰ বাবে শৰীৰৰ দুখ এতিয়াও মধুসুদন ৰাৱৰ মনত আছে।\nমধুসুদন ৰাৱৰ জীৱন সেই সময়ত সলনি হ’বলৈ আৰম্ভ কৰিছিল যেতিয়া তেওঁক পঢ়া-লিখাৰ বাবে বিদ্যালয়লৈ প্ৰেৰণ কৰা হৈছিল। পৰিস্থিতিয়ে বাধ্য কৰা শ্ৰমিক দেউতাকে সিদ্ধান্ত লৈছিল যে আঠোটাকৈ সন্তানৰ ভিতৰত দুজনক নিশ্চিতভাৱে তেওঁ বিদ্যালয়লৈ প্ৰেৰণ কৰিব। মধুসুদন ৰাৱৰ পূৰ্বে তেওঁৰ ককায়েক মাধৱক বিদ্যালয়লৈ পঠোৱা হৈছিল। পিছত নিৰ্বাচন কৰা হৈছিল মধুসুদন ৰাৱক। মাধৱ আৰু মধুসুদন, দুয়ো ভায়েক চৰকাৰী বিদ্যালয়লৈ যাব ধৰিলে। দুয়ো মনোযোগ দি পঢ়া-শুনা কৰিলে। মধুসুদনে সদায়ে পৰীক্ষাত ভাল নম্বৰ লাভ কৰিছিল। লাহে লাহে প্ৰত্যাশিত পৰিৱৰ্তন আৰম্ভ হ’ল।\nমধুসুদন ৰাৱে প্ৰকাশ কৰিলে যে সেই সময়ত গাঁৱৰ ওচৰৰ এখন চৰকাৰী ছ’চিয়েল ৱেলফেয়াৰ হোষ্টেলৰ ৱাৰ্ডেন লক্ষ্মী নৰস্যাৰ বাবে তেওঁৰ জীৱনলৈ এক নতুন মোৰ আহিল। লক্ষ্মী নৰস্যাই মধুসুদনৰ দেউতাকক সৈমান কৰিছিল মধুসুদনক সেই হোষ্টেলত ভৰ্তি কৰাবলৈ। বিনামূলীয়া থকা-খোৱাৰ সুবিধা থকা বাবে দেউতাক মান্তি হ’ল। ককায়েক মাধৱৰ দৰে মধুসুদনো হোষ্টেলত থাকিবলৈ আৰম্ভ কৰিলে।\nহোষ্টেলৰ স্মৃতিৰ বিষয়ে ক’বলৈ গৈ মধুসুদনে উল্লেখ কৰিলে যে, ‘হোষ্টেলত মোৰ বাবে সকলোবোৰেই ভাল আছিল। দিনত তিনিবাৰকৈ পেট পূৰাই খাবলৈ পাইছিলো। খাদ্য বেয়া হ’লেও যিকোনো উপায়েৰে মই খাইছিলো। কোনো আপত্তি কৰা নাছিলো। হোষ্টেলৰ ৱাৰ্ডেন লক্ষ্মী নৰস্যা আৰু এগৰাকী শিক্ষক জেকেই মোক বহুত সহায় কৰিছিল। তেওঁলোকে প্ৰতি মুহূৰ্ততে মোক উৎসাহিত কৰিছিল। ভাল নম্বৰ লৈ উত্তীৰ্ণ হোৱাৰ বাবে তেওঁলোকে নিৰৱচ্ছিন্নভাৱে তেওঁলোকে মোক উৎসাহিত কৰিছিল। ময়ো কেতিয়াও তেওঁলোকক নিৰাশ কৰা নাছিলো। মই সদায়ে শ্ৰেণীত টপ-ফাইভৰ ভিতৰত এজন আছিলো। কেতিয়া দ্বিতীয় স্থানত, কেতিয়াবা তৃতীয়।’\nসমাজ কল্যাণ বিভাগৰ ছাত্ৰাবাসত থাকি মধুসুদনে দ্বাদশ শ্ৰেণীৰ পৰীক্ষা পাছ কৰিলে। ককায়েক মাধৱে বি-টেক পাঠ্যক্ৰম নিৰ্বাচন কৰিছিল। মধুসুদনেও বি-টেক কৰিবলৈ বিচাৰিছিল। কিন্তু ককায়েক আৰু বিভিন্ন লোকে পলিটেকনিক পাঠ্যক্ৰম ল’বলৈ কৈছিল। এই পৰামৰ্শৰ অন্তৰালত এটা বিশেষ কাৰণ আছে। সেই সময়ত জনতাৰ মাজত এটা ধাৰণা আছিল যে আন পাঠ্যক্ৰমৰ পৰা পাওক বা নাপাওক, পলিটেকনিক কৰিলে চাকৰি পাবই পাব। ককায়েকৰ পৰামৰ্শৰ বাবে বিশ্বাস হৈ গৈছিল মধুসুদনৰ। তেওঁ প্ৰৱেশ পৰীক্ষা দিলে আৰু শ্ৰীভেংকেটেশ্বৰ বিশ্ববিদ্যালয়ত নামভৰ্তি কৰিলে। মধুসুদনে দুবছৰ তিৰুপতিত আৰু এবছৰ ঔংগলত অধ্যয়ন কৰি পলিটেকনিক ডিপ্লমা অৰ্জন কৰিলে।\nমধুসুদনে ডিপ্লমা লাভ কৰাৰ লগে লগে পৰিয়ালৰ সকলোৱে প্ৰত্যাশা বৃদ্ধি হ’ল। মাক-দেউতাক আৰু ভায়েক-ককায়েকে আশা কৰিছিল যে এতিয়াৰ মধুসুদনে ভাল চাকৰি লাভ কৰিব আৰু তেওঁৰ উপাৰ্জনেৰে ঘৰখনৰ পৰা আঁতৰি যাব দৰিদ্ৰতা।\nসোনকালে চাকৰি কৰি দৰমহাৰ টকা পৰিয়ালক দিয়াৰ দাবী বাঢ়িবলৈ আৰম্ভ কৰিলে। চাকৰিৰ বাবে মধুসুদনে বিভিন্ন ঠাইত আবেদন কৰিলে। দুৱাৰে দুৱাৰে গৈ চাকৰি বিচাৰিলে আৰু চাকৰিৰ সন্ধানো অব্যাহত ৰাখিলে। বহু চেষ্টাৰ পিছতো মধুসুদনে চাকৰি লাভ নকৰিলে। তেওঁ পুনৰ উদাস আৰু ভাৰাক্ৰান্ত হৈ পৰিল। মাক-দেউতাক আৰু ভায়েক-ককায়েকহঁতৰো আশাবোৰ স্তিমিত হৈ পৰিল।\nপলিটেকনিকৰ পিছত তেওঁ চাকৰি কিয় পোৱা নাছিল বুলি সোধা প্ৰশ্নৰ উত্তৰত মধুসুদনে প্ৰকাশ কৰিলে যে, ‘মই য’লৈকে যাওঁ মোক তেওঁলোকে ৰেফাৰেন্সৰ কথা সুধিছিল। মোৰ ওচৰত কোনো ৰেফাৰেন্স নাছিল। গাঁৱৰ পৰা যোৱা বাবেও মোক বহুতে প্ৰত্যাখ্যান কৰিছিল। বহু সময়ত মোক প্ৰত্যাখ্যান কৰাৰ কাৰণ আছিল এয়ে যে মোৰ পৰিয়ালৰ বহুতো লোক আছিল নিৰক্ষৰ।’\nজীৱনৰ সেই কঠিন দিনবোৰৰ স্মৃতি ব্যক্ত কৰিলে মধুসুদনে, ‘মই নীৰৱে বহি থাকিব পৰা নাছিলো। মোৰ পঢ়া-শুনাৰ বাবে সকলোৱে অত্যন্ত কষ্ট স্বীকাৰ কৰিবলগীয়া হৈছিল। ত্যাগ কৰিছিল। মা-দেউতা, ভাই-ভনী সকলোৱে ভাবিছিল যে ডিগ্ৰী লাভ কৰাৰ পিছতে মই চাকৰি কৰিম। টকা উপাৰ্জন কৰিম। মোৰ ওপৰতে আছিল সকলোৰে ভৰসা। মই তেওঁলোকক নিৰাশ কৰিব নোৱাৰো। এনে অৱস্থাত কিবা এটা কৰি উপাৰ্জন কৰাৰ কথা চিন্তা কৰিলো।’\nমধুসুদনৰ সিদ্ধান্ত আছিল এনে ধৰণৰ, যে তেওঁ অন্য ভাই-ভনীৰ দৰে শ্ৰম কৰিব। তেওঁৰ এজন ককায়েকে হায়দৰাবাদত মিস্ত্ৰীৰ কাম কৰিছিল। মধুসুদনেও ককায়েকৰ সৈতে কাম কৰিবলৈ আৰম্ভ কৰিলে। অট্টালিকা নিৰ্মাণৰ বাবে তেওঁ মাটি আৰু শিল ধুলে। নতুন দেৱালত পানী দিলে। নিৰ্মাণকৰ্মীয়ে কৰা সকলো কামেই তেওঁ কৰিলে।\nযিহেতু মজদুৰীৰ পৰা বেছি টকা উপাৰ্জন কৰিব নোৱাৰি, সেই বাবেই তেওঁ অন্য কাম বিচাৰিবলৈ আৰম্ভ কৰি দিলে। মধুসুদনে ক’লে, ‘দিনটো মজদুৰী কৰাৰ বিনিময়ত মই ৫০ টকাকৈ পাইছিলো। যেতিয়া গম পালো নিশা কাম কৰিলে ১২০ টকা পোৱা যায়, তেতিয়া মই নিশাও কাম কৰিবলৈ আৰম্ভ কৰিলো। মই ৱাচমেনৰ কাম কৰিলো। বেলেগ বেলেগ ঠাইত মজদূৰী কৰিলো আৰু ৱাচমেনৰ কাম কৰিলোঁ।’\nউদ্দেশ্য সৎ আছিল আৰু সততাতে সম্পূৰ্ণ শক্তি লগাই কাম কৰাৰ বাবেই বোধকৰোঁ তেওঁক জীৱনে এনে এক সুন্দৰ সুযোগ দিলে।\nজীৱনৰ এক অকথিত কাহিনীৰ বিষয়ে মধুসুদনে ক’লে, ‘এদিন টেলিফোনৰ খুঁটাৰ বাবে গাত খান্দি আছিলো। এজন অভিযন্তা মোৰ ফালে আহি সুধিলে- তুমি লিখা-পঢ়া কৰিছা নেকি? মই ক’লো- হয়, মই পলিটেকনিকো কৰিছো। এই উত্তৰ শুনি অভিযন্তাজনে ক’লে- তোমাৰ কাম কৰাৰ ধৰণ দেখিয়েই মই বুজিব পাৰিছিলো যে তুমি লিখা-পঢ়া কৰিছা। অন্য মজদুৰ হ’লে এইদৰে জোখমাপ কৰি গাত নাখান্দে। মই মাত্ৰ তোমাকেই মাথোঁ দেখিছো যিয়ে জোখ-মাপ কৰি বিজ্ঞানসন্মতভাৱে গাত খন্দা।’\nপ্ৰশংসা কৰাৰ পিছত সেই অভিযন্তাজনে মধুসুদনক সুধিলে, ‘চাকৰি কৰিবা?’ এই প্ৰশ্ন শুনাৰ পিছত মধুসুদন আনন্দবিহ্বল হৈ পৰিল। আৱেগিক হৈ সেই অভিযন্তাজনক তেওঁ ক’লে- ‘মোক চাকৰি এটাৰ বৰ প্ৰয়োজন। মোৰ পৰিয়ালে মোৰ ওপৰতে আশা ৰাখিছে। মই মাথোঁ চাকৰিৰ অপেক্ষাত আছো।’\nমধুসুদনে ভাল ব্যৱহাৰৰ সুযোগ পালে। সেই অভিযন্তাজনে তেওঁক নিজক কাৰ্যালয়লৈ লৈ গ’ল। মধুসুদনৰ সাক্ষাৎকাৰ আৰম্ভ হ’ল। এফালে সাক্ষাৎকাৰ চলি আছে, আনফালে এজন ঠিকাদাৰৰ সৈতে উপ ঠিকাদাৰৰ মাজত কোনো এটা ঠিকাক কেন্দ্ৰ কৰি সংঘাত চলি আছে। উপ ঠিকাদাৰক বেছি ধন লাগে। সেয়া দেখি মধুসুদনে সেই ঠিকা তেওঁক দিয়াৰ বাবে আবেদন কৰিলে। মধুসুদনে ঠিকাদাৰজনক সৈমান কৰালে যে তেওঁ মজদূৰৰপৰা কাম উলিওৱাত পাকৈত আৰু তেওঁৰ পৰিয়ালে ঠিকা আৰু মজদূৰীৰ কামেই কৰে। প্ৰথমে সেই ঠিকাদাৰজনে মধুসুদনক নিজৰ সাক্ষাৎকাৰত মনোনিবেশ কৰিবলৈ ক’লে কিন্তু যেতিয়া উপ ঠিকাদাৰজনৰ সৈতে তেওঁ কোনো সিদ্ধান্তত উপনীত হ’ব নোৱাৰিলে তেতিয়া মধুসুদনকেই সেই ঠিকাটো দি দিলে।\nঠিকা পালে ঠিকেই কিন্তু মজদূৰক আগতীয়াকৈ পইচা দিবলৈ আৰু কাম আৰম্ভ কৰিবলৈ হাতত পাঁচ হাজাৰ টকাও নাছিল। মধুসুদনে সকলো ভাই-ভগ্নীৰপৰা সহায় বিচাৰিলে। সেই সহায়ে তেওঁৰ জীৱনলৈ অমূল্য আৰু যুগান্তকাৰী পৰিৱৰ্তন অনা বুলি উল্লেখ কৰি মধুসুদনে ক’লে যে, ‘মোৰ এগৰাকী ভনীয়ে মোক ৯০০ টকা দিলে। এই ধন লৈ মই মজদূৰৰ ওচৰলৈ গ’লো আৰু কাম কৰিবলৈ মান্তি কৰিলো। ৯০০ টকাৰে কাম আৰম্ভ হৈ গ’ল। প্ৰথম দিনতে মোৰ ২০ হাজাৰ টকা উপাৰ্জন হ’ল। মোৰ জীৱন সলনি হৈ পৰিল।’\nইয়াৰ পিছত মধুসুদনে পিছলৈ উভতি চাবলগীয়া হোৱা নাই। কামত আনন্দিত হৈ ঠিকাদাৰজনে মধুসুদনক এক লাখ টকা আগতীয়াকৈ দিলে। পিছত তেওঁ এটাৰ পিছত এটা নতুন ঠিকা পাই গ’ল। হাতলৈ এক লাখ টকা অহাৰ পিছত তেওঁ নিজৰ গাঁৱলৈ আহিল।\nগাঁৱলৈ অহাৰ সেই ঘটনাৰ স্মৃতি ৰোমন্থন কৰি মধুসুদনে ক’লে, ‘চাকৰি নাছিল। টকা নাছিল। কি মুখ লৈ গাঁৱলৈ যাম। লাজতে মই দুবছৰলৈ গাঁৱলৈ যোৱাই নাছিলো। কিন্তু মোৰ হাতলৈ যেতিয়া এক লাখ টকা আহিল তেতিয়া গাঁৱলৈ যোৱাৰ সিদ্ধান্ত ল’লো। ইয়াৰ পূৰ্বে মই কেতিয়াও এক লাখ টকা একেলগে দেখা নাছিলো। মই বহুত আনন্দিত হৈ পৰিছিলো। যেতিয়া গাঁৱলৈ গৈ মা-দেউতাৰ হাতত এক লাখ টকা দিছিলো তেওঁলোক বিতত হৈ পৰিছিল। তেওঁলোকে বিশ্বাসেই কৰিব পৰা নাছিল। সকলোৱে আচৰিত হৈ সুধিলে, ইমান টকা ক’ৰপৰা আহিল? তই কি কৰিলি? ক’ৰপৰা আনিলি ইমান টকা?’\nমধুসুদনে কয় যে এই ধনৰ বাবে তেওঁৰ এজনী ভনীয়েকৰ বিয়া সম্ভৱ হৈছিল। ভনীয়েকক বিয়া দিয়াৰ পিছক তেওঁ পুনৰ হায়দৰাবাদলৈ উভতি আহি কামত মনোনিৱেশ কৰিলে। ঠিকা পাই গ’ল, উপাৰ্জন বাঢ়ি গ’ল।\nএতিয়া সকলোতে পৰিৱৰ্তন আৰম্ভ হৈ গ’ল। দাৰিদ্ৰ্য দূৰ হ’ল। উত্তৰণ ঘটি থাকিল। কিন্তু এনে সময়তে আন এটা ঘটনা সংঘটিত হ’ল, যিয়ে মধুসুদনৰ হাত পুনৰ খালী হৈ পৰিল। সেই ঘটনাই তেওঁক সম্পূৰ্ণৰূপে তচনচ কৰি থৈ গ’ল। এটা জোকাৰণিতে সকলো উপাৰ্জন শেষ হৈ পৰিল।\nসেই ঘটনাৰ কথা উল্লেখ কৰি মধুসুদনে ক’লে, ‘মই যিসকল লোকক বিশ্বাস কৰিছিলো তেওঁলোকেই মোক প্ৰবঞ্চনা কৰিলে। মোৰ সৈতে বিশ্বাসঘাতকতা কৰিলে। মোৰ পিঠিত ছুৰী বহুৱালে। মোক কেইজনমান সতীৰ্থই কোৱা বাবে তেওঁলোকৰ সৈতে মিলি এটা কোম্পানী আৰম্ভ কৰিছিলো। কোম্পানীৰ কামো প্ৰত্যাশিত ধৰণেই আগুৱাইছিল। কিন্তু সতীৰ্থসকলে এনেদৰে প্ৰবঞ্চনা কৰিলে যে মোৰ সমস্ত উপাৰ্জন শেষ হৈ পৰিল।’\nমধুসুদনে সতীৰ্থসকলৰ সেই বিশ্বাসঘাতকতাৰ কাহিনীটো বিস্তৃতভাৱে বৰ্ণনা নকৰিলে, কিন্তু নিশ্চিতভাৱে উল্লেখ কৰিলে যে সেই ঘটনাটো তেওঁৰ বাবে এক ডাঙৰ শিক্ষা। মধুসুদনে ক’লে, ‘সেই ঘটনাটো সংঘটিত হৈ ভালেই হ’লে। এই ঘটনাই মোক অধিক সতৰ্ক কৰি তুলিলে আৰু ইয়াৰ পৰৱৰ্তী সময়ত মই অধিক ক্ষিপ্ৰতাৰে আগুৱাই গ’লো।’\nকিন্তু, সেই বিশ্বঘাতকতাৰ প্ৰহাৰ মধুসুদনৰ ওপৰত এনেদৰে পৰিছিল যে তেওঁ ঠিকা আৰু ব্যৱসায় পৰিহাৰ কৰি চাকৰি কৰাটোৱেই যুগুত বুলি বিবেচনা কৰিলে। মধুসুদনে এক অভিযান্ত্ৰিক প্ৰতিষ্ঠানত চাকৰি আৰম্ভ কৰিলে। সেই চাকৰিটোৰ সময়তে মধুসুদনে বিবাহপাশত আৱদ্ধ হ’ল।\nআমোদজনক কথাটো হ’ল মধুসুদনৰ পত্নী পদ্মতলা আৰু তেওঁৰ ভনীয়েকসকলে জানিছিল যে মধুসুদনে ব্যৱসায়ত বিশ্বাসঘাতকতাৰ সন্মুখীন হৈছিল। গতিকে পত্নীয়ে মধুসুদনৰ আগত এটা চৰ্ত দিছিল যে তেওঁ কেতিয়াও ব্যৱসায় কৰিব নোৱাৰিব, মাত্ৰ চাকৰিতেই মনোনিৱেশ কৰিব। মধুসুদনে চৰ্তত সন্মতি প্ৰকাশ কৰিলে।\nতেওঁৰ মনটোৱে তেওঁক মাথো ব্যৱসায়ৰ দিশেই টানি লৈ গ’ল। তেওঁ বিশ্বাস কৰিছিল যে এজন সফল উদ্যমী হ’বলৈ তেওঁৰ গাত সকলো গুণ আছে আৰু চাকৰি কৰাৰ ফলত এই গুণসমূহ অনাহকত শেষ হৈ যাব।\nপত্নীক নোকোৱাকৈয়ে মধুসুদনে এটা কোম্পানী আৰম্ভ কৰি দিলে। কোম্পানীটোৱে ঠিকা পাবলৈ আৰম্ভ কৰিলে আৰু তেওঁ কামত নিয়োজিত হৈ পৰিল। ইয়াৰ মাজতে পত্নীয়ে ঘৰলৈ অহা এখন চিঠি পঢ়ি পেলালে আৰু জানিব পাৰিলে যে মধুসুদন পুনৰ ব্যৱসায়ত লাগি পৰিছে। খঙত একোনাই হৈ পত্নীয়ে মধুসুদনক অশেষ প্ৰশ্নৰে ব্যতিব্যস্ত কৰি তুলিলে। খং দেখুৱালে। ব্যৱসায় বন্ধ কৰি পুনৰ চাকৰিত মনোনিৱেশ কৰিবলৈ ক’লে। কিন্তু মধুসুদনে এনেদৰে কৈ বুজাবলৈ চেষ্টা কৰিলে যে, ‘মোৰ দৰমহা ২১ হাজাৰ টকা, তোমাৰ দৰমহাও প্ৰায় ১৫ হাজাৰ টকা। ঘৰলৈ প্ৰতিমাহে ৩০ৰপৰা ৩২ হাজাৰ টকা আহে। তুমি মোক ব্যৱসায় কৰিবলৈ এৰি দিয়া যদি মই তোমাক প্ৰতিমাহে কমেও তিনি লাখ টকা দিম। মানে আমাৰ দুয়োজনৰে এবছৰৰ দৰমহা মই তোমাক এটা মাহতে দিম। তেওঁ এই কথা মানি ল’লে।’\nপত্নীৰ প্ৰশংসাত মধুসুদনে কয়, ‘প্ৰতিবাৰেই মই পত্নীৰ সহযোগিতা লাভ কৰি আহিছো। তেওঁৰ সংগ মোৰ বাবে বহুত লাভজনক আৰু সন্তোষজনক। তেওঁ মোৰ শক্তি।’\nইয়াৰ পিছত মধুসুদনে তেওঁৰ সফলতাৰ কাহিনী এনেদৰে আগুৱাই নিলে আৰু বিস্তাৰিত কৰিলে যে সেয়া এক অদ্ভুত প্ৰগতি। মধুসুদনে ইটোৰ পিছত সিটোকৈ এতিয়ালৈ ২০টা কোম্পানী আৰম্ভ কৰিলে। আইটিৰ পৰা আৰম্ভ কৰি ফুড প্ৰচেছিঙলৈ আছে তেওঁৰ কোম্পানীৰ ভিতৰত। নিজৰ কোম্পানীসমূহৰ বাবে মধুসুদন ৰাও কেৱল ভাৰততেই নহয়, বৰং বিশ্বৰ বহু দেশত প্ৰসিদ্ধ হৈ পৰিছে। তেওঁ দলিত ইণ্ডিয়ান চেম্বাৰ অব্ কমাৰ্চৰ অন্ধ্ৰপ্ৰদেশ শাখাৰো অধ্যক্ষ।\n২০টাকৈ কোম্পানী অকলেই কেনেকৈ চম্ভালে বুলি সোধা এটা প্ৰশ্নৰ উত্তৰত মধুসুদনে ক’লে, ‘মই অকলশৰীয়া নহয়। মোৰ সমগ্ৰ পৰিয়ালটো মোৰ সৈতে আছে। মোৰ ভাতৃয়ে মোক সহায় কৰে। পৰিয়ালৰ অন্যসকলেও কোম্পানীৰ কাম কৰে। সকলোৱে সুকীয়া সুকীয়া দায়িত্ব পালন কৰে। মই সকলো ভাৰ্টিকলতে এক্সপাৰ্টসকলক মুৰব্বী পাতি দিছো। সকলোৱে নিজৰ নিজৰ কাম ভালদৰে কৰি গৈছে। মই প্ৰতিদিনেই আটাইবোৰ কোম্পানীৰ মুৰব্বীৰ সৈতে কথা পাতো। মই সুযোগ সন্ধানী চেষ্টা অব্যাহত ৰাখিছো। য’ত সুযোগ আছে তাতেই লাভ আহৰণৰ চেষ্টা কৰো। মোৰ বাবে টাইম মেনেজমেণ্ট ডাঙৰ কথা নহয়।’\nমধুসুদনে পুনৰ ক’লে যে, ‘মা-দেউতা মোৰ বাবে প্ৰেৰণা। তেওঁলোকে দিনটোত ১৮ ঘণ্টালৈকে কাম কৰাটো মই দেখিছো। তেওঁলোকৰ দৰে ময়ো ১৮ ঘণ্টা কাম কৰো। মোৰ কোম্পানীত কাম কৰা সকলোৱেই মন লগাই কাম কৰে। কোনেও নকয় যে মই মাত্ৰ ইমান ঘণ্টাহে কাম কৰিম। লক্ষ্য পূৰণ নোহোৱালৈকে কোনেও জিৰণী নলয়।’\nনিজৰ পিতৃ-মাতৃক নিজৰ প্ৰেৰণাৰ উৎস বুলি উল্লেখ কৰি মধুসুদন ৰাৱে কয় যে, ‘মই যেতিয়ালৈ জীয়াই থাকিম মোৰ মাতৃ-পিতৃয়েই হ’ব মোৰ প্ৰেৰণাৰ উৎস। তেওঁলোকৰ পৰাই মই প্ৰেৰণা লাভ কৰিছো। যেতিয়াই মই সমস্যাৰ মাজত সোমাই পৰোঁ, তেতিয়াই মই পিতৃ-মাতৃক মনত পেলাও। মই অনুভৱ কৰিব পাৰো মোৰ কোনো সমস্যাই মোক পিতৃ-মাতৃৰ সমস্যাতকৈ ডাঙৰ হ’ব নোৱাৰে। তেওঁলোকে যি দুখ সহ্য কৰিবলগীয়া হৈছিল তাৰ তুলনাত মোৰ দুখ একোৱেই নহয়।’\nসফলতাৰ মন্ত্ৰৰ বিষয়ে সোধা এটা প্ৰশ্নৰ উত্তৰত মধুসুদনে কয় যে, ‘মেন, মেটেৰিয়েল আৰু মানী (মানুহ, সামগ্ৰী আৰু মুদ্ৰা)... এই তিনিটা আপোনাৰ সৈতে আছে, আৰু আপুনি ইয়াৰ সঠিক ব্যৱহাৰ কৰিছে তেন্তে সফলতাৰ পৰা আপোনাক কোনেও বাধা দি ৰাখিব নোৱাৰে। মই এই তিনিওটা উপাদান... মেন, মেটেৰিয়েল আৰু মানীৰ মেনেজমেণ্টত গুৰুত্ব দি আহিছো আৰু ইয়াৰ ফলতেই সফলতা পাইছোঁ।’\nএই সফলতাৰ পিছত এতিয়া সবাতোকৈ ডাঙৰ সপোন আৰু মূল লক্ষ্য কি বুলি সোধাৰ পিছত মধুসুদনে ক’লে, ‘আগন্তুক পাঁচ-ছয় বছৰত গ্ৰামাঞ্চলৰ যুৱকসকলৰ এনেধৰণৰ প্ৰশিক্ষণ দিব বিচাৰোঁ যাতে তেওঁলোকে চাকৰি পোৱাৰ ক্ষেত্ৰত সুবিধা লাভ কৰে বা সহজেই উদ্যমী হ’ব পাৰে। গ্ৰামাঞ্চলৰপৰা অহা বাবেই জানো যে গাঁৱৰ যুৱক আৰু বিদ্যাৰ্থী আৰু যুৱকসকলৰ সমস্যা কি। গ্ৰামাঞ্চলৰ যুৱকসকল কমিউনিকেচনৰ ক্ষেত্ৰত অলপ নিশকতীয়া। তেওঁলোকৰ মাজক কৌশল বিকাশৰ অৱকাশ আছে। মই সিদ্ধান্ত লৈছো যে আগন্তুক পাঁচ বছৰত গ্ৰামাঞ্চলৰপৰা অহা কমেও পাঁচ হাজাৰ যুৱক হয় উদ্যমী হিচাপে উলিয়াই আনিম অন্যথা ভাল চাকৰি পাবলৈ সক্ষম কৰি তুলিম।’\nপ্ৰবল আত্মপ্ৰত্যয়েৰে মধুসুদন ৰাৱে ক’লে, ‘মই নিবিচাৰোঁ যে আগন্তুক প্ৰজন্মই মোৰ দৰে কষ্ট পাওক। মই বিচাৰো চিৰদিনৰ বাবে দৰিদ্ৰতা আঁতৰি যাওক। মই জানো পৰিয়াল এটাৰ অন্ততঃ এজনেও চাকৰি লাভ কৰিলে সমগ্ৰ পৰিয়ালটোৱেই আনন্দিত হৈ পৰে। মোৰ পৰিয়ালতো একেই হৈছিল। আমি সকলোৱে জুপুৰীত বাস কৰিছিলো। আজি আমাৰ সকলোকে পকী ঘৰ আছে। এতিয়া মোৰ পৰিয়ালত ৬৫জন লোক আছে আৰু সকলো কৰ্মত নিয়োজিত। মই ইয়াকেই বিচাৰো যাতে যুৱ প্ৰজন্মৰ সকলোৱেই কৰ্মত নিয়োজিত হওঁক। কোনো দাৰিদ্ৰ্যপীড়িত নহওক।’


হিন্দু ধৰ্ম - অসমীয়া ৱিকিপিডিয়া\nহিন্দু ধৰ্ম (সনাতন ধৰ্ম) হৈছে ভাৰতীয় উপমহাদেশৰ আধ্যাত্মিক মতবাদ। ই ভাৰতৰ প্ৰধান ধৰ্মসমূহৰ ভিতৰত এটা পুৰণি ধৰ্ম। হিন্দু ধৰ্মাৱলম্বীসকলে নিজস্ব ধৰ্মমতকে সনাতন ধৰ্ম (সংস্কৃত: सनातन धर्म) নামেৰেও অভিহিত কৰে। হিন্দু ধৰ্মৰ সাধাৰণ "ধৰণসমূহৰ" মাজত লৌকিক আৰু বৈদিক হিন্দু ধৰ্ম ৰ পৰা বৈষ্ণৱধৰ্মৰ অনুৰূপ ভক্তিবাদী ধাৰাৰ নিচিনা একাধিক জটিল মতবাদ সমূহৰ সমন্বয়ৰ এক প্ৰচেষ্টা পৰিলক্ষিত হয়। যোগ, কৰ্মযোগ ধাৰণা আৰু হিন্দু বিবাহৰ নিচিনা বিষয়সমূহো হিন্দুধৰ্মৰ সৈতে অঙ্গাঙ্গীভাবে জড়িত। হিন্দু ধৰ্ম একাধিক ধৰ্মীয় ঐতিহ্যৰ সমন্বয়ত গঠিত। এই ধৰ্মৰ কোনো একক প্ৰতিষ্ঠাতা নাই। হিন্দু ধৰ্মক বিশ্বৰ "প্ৰাচীনতম জীৱিত ধৰ্মবিশ্বাস" বা "প্ৰাচীনতম জীৱিত প্ৰধান মতবাদ" আখ্যা দিয়া হয়।\n1.1 হিন্দু দৰ্শন\n5 শ্ৰৱণ সংযোগ\nহিন্দু শব্দটো উচ্ছাৰিত হৈছে সংস্কৃত সিন্ধু শব্দৰ পৰা। সিন্ধু হৈছে ভাৰতীয় উপমহাদেশৰ উত্তৰ-পশ্চিমাঞ্চলৰ এখন ঐতিহাসিক নদীৰ নাম।\nহিন্দু দৰ্শনসম্পাদনা কৰক\nমধ্যযুগৰ ব্ৰাহ্মণীয়-সংস্কৃতসকলৰ ৰচনাত ছটা ৰক্ষণশীল শাখা দেখা যায়। এইকেইটাক একেলগে "ষড় দৰ্শন" বোলা হয়। "ষড় দৰ্শন"ত 'বেদ'ক সকলো জ্ঞানৰ আকৰ বুলি মনা হয়। আৰু 'বেদ'ৰপৰাই এই শাখাসমূহ উৎপত্তি হোৱা বুলি কোৱা হয়।\nন্যায়, তৰ্ক শাখা (the school of logic)\nবৈশেষিকা, কণা শাখা (the atomist school)\nসাংখ্য, (the enumeration school)\nৰাজ যোগ,( বা যোগ), পতঞ্জলিৰদ্বাৰা স্থাপিত শাখা (পতঞ্জলিয়ে সাংখ্য দৰ্শনৰো পোষকতা কৰিছিল। )\nপূৰ্ব মীমাংসা (বা মীমাংসা), বৈদিক ৰীতি-নীতি পোষকতা কৰা শাখা\nবেদান্ত (বা উত্তৰ মীমাংসা), উপনিষদৰ ৰীতি-নীতি পোষকতা কৰা শাখা, বৈদিক দৰ্শনকো সমানে গুৰুত্ব দিয়া শাখা\nঐতিহাসিক আৰু ধাৰণাভিত্তিক মিল থকাৰ বাবে ইয়াক আন তিনিটা গোটত ভাগ কৰা হয়ঃ ন্যায়-বৈশেষিকা, সাংখ্য-যোগ আৰু মীমাংসা-বেদান্ত। বেদান্ত দৰ্শনৰ আকৌ আকৌ ছটা উপ-শাখা আছেঃ অদ্বৈত (অজাতিবেদক সাঙুৰি), বিশিষ্টদ্বৈত, দ্বৈত, দ্বৈতদ্বৈত, শুদ্বদ্বৈত, আৰু অচিন্ত ভেদ-অভেদ।\nওপৰত উল্লিখিত ছটা শাখাৰ বাহিৰেও আৰু শাখা বিদ্যমান। কিন্তু প্ৰধান শাখা এই ছটায়েই। ইয়াৰ বাহিৰেও 'ব্যাকৰণীয়' আন এটা ৰক্ষণশীল দৰ্শনৰ বিভাগ। এই সমূহ দৰ্শনে 'বেদ'ৰ অস্তিত্বক স্বীকাৰ কৰে। 'বেদ'ৰ অস্তিত্বক অস্বীকাৰ কৰা দৰ্শন শাখাসমূহক ব্ৰাহ্মণসকলে অৰক্ষণশীল ('নাস্তিক' ) আখ্যা দিছিল।অৰক্ষণশীল শাখাসমূহৰ ভিতৰত বৌদ্ধ, জৈন আৰু চাৰ্বাক দৰ্শনেই প্ৰধান।\n↑ Hinduism is variously defined asa"religion", "set of religious beliefs and practices", "religious tradition" etc. Foradiscussion on the topic, see: "Establishing the boundaries" in Gavin Flood (2003), pp. 1–17. René Guénon in his Introduction to the Study of the Hindu Doctrines (1921 ed.), Sophia Perennis, ISBN 0-900588-74-8, proposesadefinition of the term "religion" andadiscussion of its relevance (or lack of) to Hindu doctrines (part II, chapter 4, p. 58).\n↑ The term "Dharma" connotes much more than simply "law". It is not only the doctrine of religious and moral rights, but also the set of religious duties, social order, right conduct and virtuous things and deeds. As such Dharma is the Code of Ethics. The modern use of the term can be traced to late 19th century Hindu reform movements (J. Zavos, Defending Hindu Tradition: Sanatana Dharma asaSymbol of Orthodoxy in Colonial India, Religion (Academic Press), Volume 31, Number 2, April 2001, pp. 109–123; see also R. D. Baird, "Swami Bhaktivedanta and the Encounter with Religions", Modern Indian Responses to Religious Pluralism, edited by Harold Coward, State University of New York Press, 1987); less literally also rendered "eternal way" (so Harvey, Andrew (2001), Teachings of the Hindu Mystics, প্ৰকাশক Boulder: Shambhala, xiii, ISBN 1-57062-449-6 ). See also René Guénon, Introduction to the Study of the Hindu Doctrines (1921 ed.), Sophia Perennis, ISBN 0-900588-74-8, part III, chapter5"The Law of Manu", p. 146. On the meaning of the word "Dharma", see also René Guénon, Studies in Hinduism, Sophia Perennis, ISBN 0-900588-69-3, chapter 5, p. 45\n↑ সাঁচ:Harvnb। Osborne। 2005। p=9\n↑ Merriam-Webster's Collegiate Encyclopedia, Merriam-Webster, 2000, p. 751, ISBN 0877790175\n↑ Laderman, Gary (2003), Religion and American Cultures: An Encyclopedia of Traditions, Diversity, and Popular Expressions, প্ৰকাশক Santa Barbara, Calif: ABC-CLIO, p. 119, ISBN 1-57607-238-X, "world's oldest living civilization and religion"\n↑ Turner, Jeffrey S. (1996), Encyclopedia of relationships across the lifespan, প্ৰকাশক Westport, Conn: Greenwood Press, p. 359, ISBN 0-313-29576-X, "It is also recognized as the oldest major religion in the world"\n↑ Klostermaier 1994, পৃষ্ঠা 1\n↑ 12.0 12.1 12.2 Chatterjee and Datta, p. 5.\nSri Sarwartha Sidhi Vinayagar Temple, Modera,Sri Lanka.\n[http://www.oneworld-publications.com/books/texts/hinduism-a-short-history-ch1.htm Hinduism: A Short History\n|publisher=www.oneworld-publications.com |accessdate=2008-07-06 |author=Prof. Klaus K. Klostermaier]\nশ্ৰৱণ সংযোগসম্পাদনা কৰক\nৱিকিমিডিয়া কমন্সত হিন্দু ধৰ্ম সম্পৰ্কীয় মিডিয়া ফাইল আছে।\nহিন্দু ধৰ্ম ৱিকিচ'ৰা\nএই ধৰ্ম সম্পৰ্কীয় চমু প্ৰবন্ধটো বহলাই লিখা প্ৰয়োজন। আপুনিও ইচ্ছা কৰিলে প্ৰবন্ধটো বিস্তাৰ কৰি ইয়াৰ মান উন্নত কৰিব পাৰে। সহায় কৰিবৰ বাবে ইয়াত ক্লিক কৰক। আপুনি যদি নবাগত তেন্তে ৱিকিপিডিয়াত সম্পাদনা কৰাৰ অনুগ্ৰহ কৰি আগেয়ে সহায়িকাখন এবাৰ চকু ফুৰাব।\n"https://as.wikipedia.org/w/index.php?title=হিন্দু_ধৰ্ম&oldid=291921"ৰ পৰা অনা হৈছে\nশেষ সম্পাদনা কৰা হৈছে 20 August 2021 তাৰিখে 08:18 বজাত\nএই পৃষ্ঠাখন ২০ আগষ্ট, ২০২১ তাৰিখে ১৩:৪৮ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=3158।


Download and installaunicode font (Click here to download), if your system does not support Assamese text. কৃপাবৰ বৰুৱাৰ কাকতৰ টোপোলা অসমীয়া জাতি ডাঙৰ জাতিবাতৰি কাকতৰ জাননীবিষয় আৰু বিষয়াবৰবৰুৱাৰ 'ফটোগ্ৰাফ'চুমা বিজ্ঞানকাপ আৰু কাকতৰ কথোপকথনঢেকী-কবিঈশ্বৰচন্দ্ৰ বিদ্যাসাগৰকবিতামোৰ জন্ম-ৰহস্যপ্ৰত্নতত্ত্বৰাজেন্দ্ৰ লাল মিত্ৰসমাজিককৃপাবৰ বৰুৱাকৃপাবৰ বৰুৱাৰ ওভতনি উদ্বোধন অৱতাৰভাৰত-উদ্ধাৰআনন্দৰাম বৰুৱাৰ চমু জীৱন চৰিতবন্দে মাতৰমপাৰ্লেমেণ্টজগন্নাথ বৰুৱাএখন মুকলি চিঠিপুৱাৰ বৰগীতভুলটোপনি ভাঙনিবৰবৰুৱাৰ বৰ বক্তৃতাভাৰতবৰ্ষীয় জাতীয় সঙ্গীতঅশ্বাৰোহণ পৰ্ব্বঅসমীয়া ডেকাৰ প্ৰতি উপদেশটকৰুৰ দৌৰাত্ম্যবসন্তবাৰজন বিখ্যাত লোকৰ চমু জীৱন-চৰিত্ৰকবিতা দেৱীবৰবৰুৱাৰ সাহিত্যিক ৰহস্য কৃপাবৰ বৰুৱাৰ নতুন টোপোলা বাতৰি কাকতৰ জাননী\n"অসমীয়াই বাতৰি কাকতৰ মোল নুবুজে, অসমীয়াই কাকত নপঢ়ে, অসমীয়াই কাকত পঢ়ি পইচা নিদিয়ে, অসমীয়াই কাকত লৈ মূৰকত ওলোটাই দিয়ে, অসমীয়াই অসমীয়া বাতৰি কাকত দেখিলে উপ্‌লুঙাহে কৰে, অসমীয়াই মাছক মাছ নুবুলি জিজি বোলে, ভাতক ভাত নুবুলি মাম বোলে, থিয় হৈ খোজ কাঢ়ে, চিট্ হৈ শোৱে, পানী চোবাই নেখাই পি খায়, মালভোগ-কলটো নাকৰ বিন্ধাই নুগুজি মুখৰ বিন্ধাই গোজে, এনেবিলাক গছত-গৰু উঠা হোলোঙাৰে কাণ-বিন্ধা কথা মূৰৰ চোকোৰা নুগুচা, দুধকণ্ঠ বালক, ওঁঠ চেপিলে পিয়াহ ওলোৱা সম্পাদকবিলাকে কয়| অসমীয়াই অমুক হে কৰিলে, তমুক হে কৰিলে, অসমীয়াই খৰিকাত দি ভাজিলেহে, অসমীয়াই পাতত দি খালেহে, অসমীয়াই সম্পাদকৰ পানী খোৱা পুখুৰীত জুইহে দিলে, এনেবিলাক বাৰেভচহু কথা সম্পাদকদলৰ মুখত| "যত দোষ নন্দ ঘোষ|" যত দোষ অসমীয়াৰ আৰু যত গুণ সম্পাদক ডাঙৰীয়াৰ| নাচিব নেজানে চোতালখন ওখৰামোখোৰা| নিজে কেনেকৈ কাকত উলিয়াব লাগে, লেখিব লাগে, চলাব লাগে, বিলাব লাগে, তাক নেজানে, দোষ লোকৰ, দোষ অসমীয়াৰ| বৰবৰুৱাই এইবিলাক সম্পাদকক লোৰ খাৰু পিন্ধাই কলীয়াপানীলৈ পঠিয়াবলৈ, নাইবা সজাই-পৰাই নগাক বেচিবলৈ প্ৰস্তাৱ কৰিছে, আশাকৰোঁ অসমৰ কুলতিলকসকলে এই প্ৰস্তাৱ সমৰ্থন কৰিব| ইতিমধ্যে তেওঁবিলাকে চাই লওক, চাই লৈ শিকক, বৰবৰুৱাই কেনেকৈ অৰুন্দই লেখে| অসমীয়া বাতৰি কাকত ওলাবৰ হ'লে সোধ নাই, পোছ নাই গিৰিখ্ কৰে ওলাবহি| অসমীয়া ভদ্ৰলোকসকলে আপোন উদাৰতা-গুণে ধৰ্মক লক্ষ্য কৰি যদি এবাৰলৈ থাকিবলৈ ঠাই দিলে, তেনেহ'লে আলহী-কাকত ককাইৰ কোব চায় কোনে:-পুৱা গধূলি তিনিও প্ৰস্তাৱত লাজ-কাজ কাটিকৈ থৈ ভদ্ৰ লোকসকলৰ ঘৰত হাজিৰ| তেওঁবিলাকে কি কৰে, অতিথি সাক্ষাত্ সামোদৰ, ওভোতাই পঠিয়াব নেপায়, মেজ আলমাৰি ডেক্স বা ফটা-কাকতৰ পাচী প্ৰভৃতি আলহী-থকা ঠাইত অতিথিক ঠাই দিয়ে| এইদৰে ঠাই পাই আৰু ঠাৰি লগতে আসৈ পাই, আলহী একে জাপে ভদ্ৰলোকসকলৰ ডিঙিত উঠে| উঠিয়েই তেওঁলোকক গালি-শপনি পাৰিবলৈ আৰু তেওঁবিলাকৰ দোষ খুচৰিবলৈ লাগি গ'ল| মুখেৰে কয়:-"তোমালোকৰ দোষ প্ৰক্ষালন কৰিবৰ নিমিত্তে, সমাজৰ উন্নতি কৰিবৰ নিমিত্তে, দেশৰ অভাৱ গুচাবৰ নিমিত্তে, আমি আহি ওলাইছোঁহি, আৰু এইবিলাক ন্যায় কথা কৈছো|"—আহা! আপ্যায়িত কৰিলে আৰু কি! ইয়াকে কয় বোলে, "কেলেহুৱা কুকুৰৰ কমললোচন নাও!" নোম-নেগুৰ বৰ্জিত ফাপৰে-খোৱা আলহীয়ে আকৌ গাবলৈ আহিছে বৰগীত! থাকিবলৈ ঠাই পালি সেয়ে যথেষ্ট, আকৌ 'গালি-গালাগ'? ভূতৰ ওপৰত দানহ, আকৌ পইচা? –এতিয়াই ওলা! 'আভি' বাহিৰ হও! এতিয়াই 'হেকাই দেও' মোৰ ঘৰৰপৰা! পানীপোতাৰ আলহীয়ে মোৰ দোষ প্ৰক্ষালন কৰিব নেলাগে, সেই কামলৈ মোৰ ধোবা আছে| সমাজৰ উন্নতি কৰিবলৈ আলহী-বাতৰিকাকতৰ 'হোৱা'ৰ আৱশ্যক নাই, তালৈ আমাৰ বাঁহৰ ধাপত ঢেৰ 'শৃগাল' আছে| দেশৰ অভাৱ গুচাবৰ নিমিত্তে তুমি 'ওলাইছুহি' বুলিবৰ সকাম নাই, অভও গুচাই ভাও কৰিবলৈ সত্ৰই-সভাই গাঁৱে-গাঁৱে, নামঘৰে নামঘৰে ইমান ভাৱনা হয়, যে তাৰ তাপত আমি দেশ এৰি পলাব লগীয়াত পৰিছোঁ| তোমাৰ কিবা "আত্মকথা" আছে যদি সেই কথা শুনিবলৈ মোৰ আহৰি নাই, মোৰ লৰাই-তিৰোতাই এবোজা, সিহঁতৰ আত্মকথা, পৰকথা, ভেন্‌ভেননি, কেন্‌কেননি শুনি মোৰ কাণ ঘুগুলা-পচলা হৈছে; ঘাইকৈ সিহঁতৰ মুখত টোপ দিবলৈ মোৰ পুৱাৰপৰা গধূলিলৈকে কলম চলাওঁতে আঙ্গুলি বুটি হৈছে! এইবিলাক কথা আমাৰ দেশৰ মানুহে কৈ বেজাৰ কৰে| বাৰু ধৰ্মত: এইবিলাক বেজাৰৰ কথা নহয় নে? মোৰে খাবা মোতে চৰি তুমি তোমাৰ থুঁতৰি দুটা কৰিবা, মোৰে তেজ হুঁপি তুমি মাদলীটো যেন হবা, মোৰ ওপৰতে খাই তোমাৰ কঁকালত চুৰীয়া-নোৰোৱা কৰিবা, আকৌ মোকে নিন্দা, মোকে গালি? মোৰ এনে হিতৈষী বন্ধুজন অতদিন আছিলা ক'ত? তোমাৰ চেনেহৰ চুমাই মোৰ নাকটি ছিঙিলে যে বান্ধ! তুমি আমাক ইমানতে এৰা|\nভদ্ৰলোকসকলৰ এইবিলাক আপত্তি অতি সাৰুৱা আপত্তি! এই আপত্তিত বৰবৰুৱাই হিয়া উবুৰিয়াই যোগদান কৰে| অধিক কি, ভদ্ৰলোকসকল অতি নিৰ্জু, ধাৰ্মিক আৰু উন্নতমনা প্ৰাণী দেখিহে, নতুবা তেওঁবিলাক বৰবৰুৱাৰে সৈতে একেমতি হোৱাহেঁতেন, এই বাতৰি কাকতীয়াবিলাকক সাঙুৰি উমানন্দলৈ নি, গছৰ ডালত ওলোমাই বান্ধি, জীয়াই জীয়াই সিহঁতৰ ছাল ওভোতাই বখলিয়ালোহেঁতেন| দিনৰদিনটো কেছাৰিত তললৈ মূৰকৈ কাণ ঠেলা, তাৰ উপৰি বৰচাহাবৰ হুকিৰ তাপত কাণত সোঁসোঁৱনি আৰু চকুৰ আগত জুই-আঙ্গণি, গধূলি ঘৰলৈ আহি ল'ৰা-তিৰুতাৰে একেষাৰ কথা কবলৈ জিভা দোৰোল নেখায়, এনে সময়ত 'গালি-গালাজ' পূৰ্ণ আৰু পইচা মগনিয়াৰ ভিকহু বাতৰিকাকত!—কি দৌৰাত্ম্য! কি অত্যাচাৰ! অসম দেশখনত ধানখেৰৰ জুই লগাই দি দেশ-দেশান্তৰে নগল্লে আৰু ৰক্ষা নাই দেখিছোঁ|\nএই সম্পাদকবিলাকে অসমীয়া ভাষা বুলি যি ভাষাত বাতৰিকাকত লেখে সেই ভাষাক ভাষা বুলি স্বীকাৰ নকৰিলেও আকৌ দায়; তাৰ বাবেও 'ফেৰ গালি-গালাজ'| যি ভাষাৰে Love বা প্ৰেম কৰিব নোৱাৰি সেই ভাষা আকৌ ভাষা! এই বাতৰি-কাকতীয়াৰ কথা শুনি অসমীয়াৰ ভাষাৰে Love কৰিবলৈ গৈ কেইজন ভদ্ৰলোকে "পদ পল্লৱ্মুদাৰং" পাই আহি বৰবৰুৱাক কান্দি কৈছেহি তাক কাকতীয়াহঁতে নাজানে| বাস্তৱিক, অসমীয়া ভাষাৰে কৰা প্ৰেমালাপ প্ৰেমালাপেই নে গাল্যালাপেই তাৰ ঠিক কৰিব নোৱাৰি| অসমীয়া ভাষাত Love Song শুনা:-"তোমাৰ প্ৰেমত পমি গলো, যেনে পানীত লোণ"| কি ভাবৰ উদ্বেগ হেঁ! কি সুকোমল উপমা একা!! লোণ নুবুলি কলা-খাৰ, আৰু পানী নুবুলি কটা-ঘা বোলাহেঁতেন আৰু ভাবৰ মধুৰতা প্ৰকাশ পালেহেঁতেন! এনে অসভ্য ভাষাক ভাষা বুলি স্বীকাৰ নকৰা বাবে আমাৰ ভদ্ৰলোকসকলৰ, সম্পাদকসকলে পাৰিলে চকু ঘোকে আৰু ঘিলা কাঢ়ে| এনে হজুৱা বেশেৰে ভাষা নেলাগে বৰবৰুৱাৰ পিতাদেৱেক যদি বাহিৰলৈ ওলায়, আমুকাৰ বৰবৰুৱাই তেওঁক মুখেৰে মাতক ছাৰি পিতাদেৱেক বুলিয়েই কদাপিও স্বীকাৰ নকৰে| বিশেষত আমাৰ পুৰণি ভাল মানুহৰ ঘৰৰ সতি-সন্ততি শিৰফুটা শ, ষ, আৰু সক এই কাকতীয়াখনে ভাষাৰপৰা খেদি নি হাদীৰাচকি পোৱাইছেগৈ! বৰবৰুৱাই কিন্তু যি ভাষাত অৰুন্দই লেখিব, সেই ভাষা অসমীয়া ভাষাৰ প্ৰাঞ্জল সংস্কৰণ| সি অতি সাধু, অতি সংস্কৃত, অতি পৰিমাৰ্জিত, গতিকে অতি মধুৰ ভাষা| সেই ভাষাৰ চাইধাপৰ পৰা অতীজতে, ততালিকে, ৰাঙলি, সোণালী বা সোণোৱালী, নিজম এনেবিলাক শব্দ খেদি দূৰ কৰা যাব; আৰু কতিপয়, কৰ্কট মৰ্কট, জলপ্লাৱন, হস্তুধাৱন, উদ্গিৰণ, বিকিৰণ, এনেবিলাক সাধু সুৰুচিব্যঞ্জক শব্দক তাত অনুগ্ৰহ বিতৰণ, পুৰ্বক স্থান-দান কৰি ব্যাধিত কৰা যাব|\nবৰবৰুৱা ডাঙৰীয়াৰ কাকত সকলোৰ হৃদয়গ্ৰাহী কৰিবৰ নিমিত্তে যিবিলাক বিষয় থাকিব আৰু যেনেৰূপে চলিব তাৰ বিবৰণ:- এই কাকত ওলোৱাৰ কোনো সময় নিৰ্দ্ধাৰিত নেথাকে; গ্ৰাহকসকলৰ সুবিধা আৰু ভাব গতি বুজি কেতিয়াবা সাত দিনত, কেতিয়াবা পোন্ধৰ দিনত, কেতিয়াবা এমাহৰ মূৰত, কেতিয়াবা বছেৰেক বা দুবছৰৰ মূৰত উদয় হব' কেতিয়াবা বা গ্ৰাহকসকলে এই কাকত বিনামূল্যে আৰু বিনা ডাক মাচুলে পাব| কাৰণ, বৰবৰুৱাই বেছ জানে যে গ্ৰাহকসকলে পঢ়িবও আকৌ পইচাও দিব, ই কেতিয়াও হবই নোৱাৰে| দুই মুনিহৰ দুটা বোজা এক মুনিহ গাহকৰ ওপৰত বৰবৰুৱাই কস্মিনকালেও নিদ্য়ে| তেওঁবিলাকক চল পায়েই ইমানকৈ টেটুত খুব দি ধৰা ডাঙৰীয়াৰ পক্ষে অসম্ভৱ| বৰবৰুৱাৰ অৰুন্দই অসমৰ সকও শ্ৰেণীৰ মানুহৰে প্ৰাপ্য, আৰু বৰবৰুৱাৰ দেয়| অসমৰ ডাঙৰীয়াসকলে এই কাকত এনেই পাব, কাৰণ ডাঙৰীয়াসকলক দেখা কৰিবলৈ গ'লে ভাৰ-ভেটী লৈ যোৱা দস্তুৰ| ধনীসকলেও এনেই পাব, কিয়নো, তেওঁবিলাকক কাকতৰ মূল্য ক্ষুদ্ৰ এটকা বা পাঁচমহা খুজি ডাঙৰীয়াই অপমান নকৰে| মানীৰ মান ডাঙৰীয়াই বুজে| উকীল মহোদয়সকলৰো কাকত শুদাই পাবৰ পূৰা অধিকাৰ, কাৰণ তেওঁবিলাকে হাড়-মূৰ ভাঙ্গি ধন খৰচ কৰি পৰীক্ষাও পাছ কৰিব, আকৌ অৰুন্দইৰো বেচ দিব, এনে অন্যায় কেতিয়াও হব নোৱাৰে| তেও যদি তোমাৰ কাকতৰ কিবা কবলগীয়া আছে, গছতলীয়া আৰু ঘৰৰ ভিতৰুৱা চাই বৰ সৰু অনুসাৰে ২ টকাৰ পৰা ||০ অনালৈকে উপৰি"বইনা" লৈ তেওঁবিলাকৰ ওচৰলৈ যাব তেতিয়া বাৰু তেওঁবিলাকে তোমাৰ কাকতত কি কি "ইশু" হ'ব পাৰে চাব| কিন্তু তোমাৰ কাকত পোনে পোনে তেওঁবিলাকৰ ওচৰলৈ নগৈ তেওঁবিলাকৰ তৰণীৰ ওচৰলৈ যোৱাটোহে বাট| চিৰদ্দাৰ, পেস্কাৰ আৰু হাকিমসকলৰ ওচৰলৈ এই কাকত ভাৰ-ভেটী স্বৰূপে ৰাতি বা সন্ধ্যা বেলিকা যাব| প্ৰভুসকলৰ শ্ৰীচৰণৰ ওচৰত কৰ স্বৰূপে সেৱা কৰি অৰুন্দই থোৱা যাব| বিশেষ গুৰুৰ ওচৰলৈ ৰিক্ত হস্তে নগন্তব্যং| মৌজাদাৰক 'ৰচত' স্বৰূপে, তহছিলদাৰক খাজনা স্বৰূপে, পণ্ডিত ব্ৰাক্ষ্মণক দক্ষিণা স্বৰূপে এই কাকত দিয়া যাব|\nএই গল কাকত বিলোৱাৰ প্ৰণালী| কাকতত কি কি থাকিব সংক্ষেপে তাক কওঁ:-ইয়াত খবৰ দৰব, পানীয়ে খোৱাৰ দৰব, ফটুৱাই ফটাৰ দৰব আৰু আহুদি আদি থাকিব| বাদ-কুবাদ আৰু অতি লাগতিয়াল পৰনিন্দা বা পৰৰ সমালোচনা থাকিব| ৰংপুৰ, যোৰহাট, গুৱাহাটী আদি ডাঙৰ ডাঙৰ ঠাইৰ ভদ্ৰলোক গুণ্ডাৰ আৱশ্যকীয় খবৰ, আৰু দেৰগাঁৱৰ গানৰ বাতৰি থাকিব| উপযুক্ত আৰু বিশ্বাসী সংবাদদাতাই দিয়া বিহু-হাটৰ সংবাদ থাকিব| পুৰণি ৰংপুৰ কাৰেংঘৰ আৰু ৰংঘৰৰ কোন কোন ঠাই খানিলে ধন পাবৰ সম্ভৱ সেই কথাৰ সম্ভেদ দিয়া যাব| পূজা কৰি ধন খানি উলিয়াব পৰা আৰু নৰীয়া ভাল হবলৈ বিৰি-মাদলী দিব পৰা আৰু বন্ধ্যাদোষ গুচাব পৰা বাবাজী ফকিৰে ক'ত আহি আসন পাতিছে তাৰ বাতৰি থাকিব| ডাক ঘৰৰ বাবুৰ কাম, চাহ-বাগিছাৰ মহৰীৰ কাম, কেছাৰিঘৰৰ উমেদ্দাৰি কাম, পুলিচৰ ৰাইটৰ কনিষ্টবলৰ কাম, ৰেলৰ গাৰ্ডৰ কাম, ডাক জাহাজৰ মহৰীৰ কাম কেতিয়া খালি হয় আৰু কাক খাটিলে পায়, অতি সাৱধানে প্ৰাণপণে সেই খবৰ দিয়া যাব| ছোৱালী বিয়া দিবলৈ ভাল এন্‌টেন্ পঢ়া বা এন্‌টেন্ পাছ ল'ৰাৰ খবৰ থাকিব| অমুকৰ ঘৰত অমুকে খালে, সি কিন্তু কলিকতাত পঢ়িছিল, এতেকে তাৰ জাত আছে নে নাই তাৰ খবৰ| অমুকৰ ঘৈণীয়েকক ৰান্ধনী পাতিলে নে নাই পতা; আৰু অমুকে ঘৈণীয়েকক ৰান্ধনী নপতাকৈয়ে ঘৈণীয়েকৰ হাতে ভাত খালে, এতেকে কেই ধেনু পৰাচিত লাগিব তাৰ খবৰ, অমুকে কেছাৰিৰপৰা আহি গা নোধোৱাকৈয়ে জলপান খালে, তাৰ কেই ধেনু লাগিব তাৰ খবৰ| অমুকৰ ঘৰৰ ঘৈণীজনাৰ স্বভাৱ কেনে, আৰু তেওঁৰ জীয়েককেইজনীৰে বা কেনে তাৰ খবৰ| বৰচাহাব, ছোটচাহাব, বৰচাহাবৰ আৰ্দ্দালি, ছোটচাহাবৰ আৰ্দালিৰ খবৰ| অমুক বঙ্গালী বাবু "আইগাঁৰ" আৰু তেওঁৰ ঘৰত দিনে কেই সেৰ গাখীৰ লয় তাৰ নিৰ্ভুল খবৰ| কোন কোন কেছাৰিত কোন কোন বেন্দৰ আৰু কোন কোন টেকেলা আছে তাৰ খবৰ| আঁউসী, একাদশীৰ খবৰ| সাত-লগা আৰু শৰণ-লগাৰ খবৰ| শান্তিকৰম, শৰাধ আৰু বিয়াৰ বই-বাতৰি| চিঠিখেল আৰু পাশাখেলৰ বাতৰি| ভাৱনা, বৰসবাহ আৰু ভোজৰ বাতৰি প্ৰভৃতি অসমীয়া মানুহৰ দিনৌ লাগি থকা অতি সাৰুৱা, অতি আৱশ্যকীয়, অতি মনোহৰ কথা, মহামান্য বৰবৰুৱাই অতি পৰিশ্ৰম, অতি ব্যয়, অতি যত্ন কৰি তেওঁৰ অৰুন্দইত ঠাই দিব| এইবিলাক সুদুৰ্লভ কথাৰে তেওঁৰ কাকতত তেওঁ দেশীয়সকলৰ মনোৰঞ্জন কৰিবৰ প্ৰাণপণে চেষ্টা কৰিব|\nবৰবৰুৱাৰ কাকতত কোনে লেখিব?—বৰবৰুৱাৰ কাকতত অসমৰ সকলো শ্ৰেণীৰ মানুহে সকলো কথা লিখিব| কাৰণ বাতৰি-কাকত সকলোৰে সম্পত্তি, সকলোৰে মুখ| সকলোৰে মুখত যি কথা ওলায়, সকলোৰে মুখস্বৰূপ বাতৰি কাকততো সেই কথাই থকা উচিত, নতুবা সি মুখ নহ'ল| আজিকালি সম্পাদকে কাকত উলিয়াই মুখেৰে কয়—আমাৰ কাকত দেশৰ সকলোৰে মুখপাত; কিন্তু কাৰ্যত তেওঁৰ মুখতে নিপাত| তেওঁ বা তেওঁৰ দুজন এজন বন্ধুৱে ধোঁৱা-খোৱা খাই হামিৱাৰপৰা নাকত নস্য গুড়ি উজাই হাঁচিৱালৈকে ব্ৰক্ষ্মাণ্ড-পুৰাণ গোটেইখন কাকতত লিখিব কিন্তু আনে যদি আঁউসীয়ে একাদশীয়ে কিবা এখন লাগতিয়াল লেখা সেই কাকতলৈ পঠিয়ালে তাক তেওঁ অতি সাদৰেৰে জগদ্বিখ্যাত কাকতৰ এচুকৰ পৰিৱৰ্ত্তে তেওঁৰ জগদ্বিখ্যাত ফটা কাকতৰ পাচীত স্থান দান কৰি, পঠিৱাওঁতাক চিৰবাধিত কৰে| আৰু সকলোৰে মুখপাত বুলি সকলোকে সম্পাদকে গালি পাৰে, আৰু সকলোৰে দোষ উলিয়ায়; কিন্তু এনে নাভূত নাশ্ৰুত কথা ক'ত শুনিছা, আপোনাৰ মুখে আপোনাকে নো কেতিয়াবা গালি পাৰে নে? আৰু নিজে নো কৰবাত কোনোবাই নিজৰ দোষ উলিয়ায় নে? বৰুবৰুৱাই কিন্তু গ্ৰাহকসকলক নথৈ প্ৰসংশাৰ সোঁতত উটাই দিব| আৰু গ্ৰাহকসকলৰ যদি কেতিয়াবা দৈবাত্ কোনো কলঙ্ক ওলায় তেন্তে তেওঁ সেই কলঙ্ক চন্দ্ৰৰ কলঙ্কেৰে সৈতে তুলনা কৰি থৈ দিব|\nঅমুক বিখ্যাত গঙ্গাটোপ "ডাঙৰীয়াই ভেম কেইবিধ আৰু তাৰ উপকাৰিতা কিনো, এই বিষয়ৰ প্ৰবন্ধ লেখিব|\nইত্যাদি ইত্যাদিয়ে ইত্যাদি ইত্যাদি লেখিব| মহামান্য বৰবৰুৱাই এই মহত্ দেশহিতকৰ কাৰ্যৰ সূত্ৰপাত কৰি ইমানতে আজিলৈ "গুড্‌বাই" কৰিলে|\n(২)অসমীয়া মানুহে 'অৰুন্দই মান বাতৰি কাকত বুজে| আন ইংলিচমেন ষ্টেট্‌চমেন কাকতকো অৰুন্দই বুলিহে কয়|


১৩ কিলোমিটাৰ দৌৰ প্ৰতিযোগিতাত দিপামনি ডেকাৰ প্ৰথম স্থান - Jubo Darpan\n// দিনে দিনে বৰ্দ্ধিত অমানুষিকতাৰ উপদ্ৰৱ… সমাজৰ স্থিতি কোন দিশত !!!\nসনাতন ডেকাৰ হত্যাকাণ্ডৰ জুইৰ উত্তাপ শাম নাকাটোতে আৰু এজন অসমীয়াৰ তেজেৰে নুনমাতিৰ ফুটপাঠ ৰাঙলি হ’ল। স্পষ্ট হৈ উঠিছিল চি চি টিভিৰ কেমেৰাত সেই দানৱ কেইটাৰ হিংস্ৰ লীলা। দোকানৰ সন্মুখত অজস্ৰ লোক সেই অপৰাধৰ সাক্ষী , ইয়াতকৈ আৰু কি প্ৰমাণ লাগে সেই উগ্ৰপন্থী কেইটাক ফাঁচী দিবলৈ !\nপুলিচ, কোৰ্ট, কাছাৰী , চি বি আই তদন্তই আৰু কিছুদিন এই পৃথিৱীত উশাহ লবলৈ সাহস যোগাব সেই অসুৰ কেইটাক । কিয় সময় দিব লাগে সিহতক ? জীৱন এটা কাঢ়ি লোৱাৰ সিহতৰ কোনো অধিকাৰ নাছিল , আৰু সিহঁতে এক মিনিটো নলগালে সেই কণমানীটোক পিতৃহাৰা কৰিবলৈ , তেন্তে সিহঁতক আৰু জীয়াই থাকিবলৈ সময় দিয়াৰ অৰ্থ কি ?\nঅপ্ৰিয় হ’লেও সত্য , আজি সমাজখনত কোনে বেছিকৈ অপকৰ্মবোৰ কৰি আছে !!! শঙ্কৰ আজানৰ দেশ বুলি ফিতাহি মাৰি ভাষন দিয়া মহাপুৰুষ সকলে এবাৰ বিচাৰ কৰি চাব পাৰিছে নে ?? আজিৰ পৰা চল্লিশ পঞ্চাশ বছৰ আগতে আছিল শঙ্কৰ আজানৰ দেশ । আজিৰ সময়ত আৰু এই দেশ শঙ্কৰ আজানৰ দেশ হৈ থকা নাই । সেই একতা , জাতীয় চেতনা, মানবতা বোধ শঙ্কৰ আজানৰ লগতে সমাধিস্থ হ’ল । আগতে হিন্দু মুছলমানৰ মাজত ধৰ্ম ই হেঙাৰ সৃষ্টি কৰা নাছিল । সেইসময়ত একতাই আছিল ধৰ্মৰ দোহাই ।\nঈদ, বিহু, পূজাৰ নাছিল কোনো সামঞ্জস্য । অসমৰ অসমীয়া মুছলমান সমাজ আৰু হিন্দু সমাজৰ একতাৰ দোলেৰে সমাজখনত শান্তিৰ বতাহ বলিছিল, কিন্তু অবৈধ আগ্ৰাসনে সেই একতাৰ দোল দাল ৰেপি ৰেপি হত্যা কৰিলে থিক একেই সনাতন/ ঋতুপৰ্ণ হতৰ দৰেই ।\nআৰু সেই জাতীয় চেতনাবোধ শঙ্কৰ আজানৰ লগতেই সমাধিস্থ হ’ল। আৰম্ভ হ’ল কাটি খোৱা মাৰি খোৱাৰ হিংস্ৰটা । লুণ্ঠনৰাজৰ ৰাজনীতিয়ে গ্ৰাস কৰিলে সমস্ত ।\nআৰু চাই ৰৈছো আমি বোৰে নিশ্চুপ হৈ , কাৰণ আমি যে শান্তি প্ৰিয়, মৰমিয়াল,, উদাৰতাবাদৰ উৎকৃষ্ট উদাহৰণ আমি । আমিবোৰে যে পাপক ভয় কৰো , নেদেখাজনৰ ওচৰত বেয়া কাম কৰিলে মুৰ তুলি ঠিয় হব নোৱাৰোঁ। আনকি শত্ৰুকো কষ্ট দিয়াৰ মানসিকতা নাৰাখো আমি ।\nকিন্তু এইয়া জানো উচিত!! কিমান যুক্তি যুক্ততা আছে আমাৰ নিশ্চুপতাত !! নিজৰ অধিকাৰ সাব্যস্ত কৰাত আমি অসামৰ্থ্য কিয় ইমান !! কিয় সামাজিক একতাৰ বান্ধটোত আমি বান্ধ খাব নোৱাৰো ? কাৰণ আমাৰ মাজত ভাতৃত্ববোধ ভাবনাৰ অভাব । আমি চকুৰ আগত কোনোবা এজনৰ ওপৰত অত্যাচাৰ হৈ থাকিলে আমি আতৰি আহি দুৰৰ পৰাই চাওঁ পৰবৰ্তী পৰিস্থিতিৰ অপেক্ষাত । হয়তো মোবাইলৰ কেমেৰাত আবদ্ধ কৰিম সেই দৃশ্য। তথাপি কিন্তু আমি আগবাঢ়ি নাযাও সেই ভুক্তভুগী জনৰ সহায়ক হৈ । মনত এটা কথাই দোলা দি থাকিব যে , মোৰ কি হ’ল। সেইজনৰ লগত হে হৈ আছে , মোৰতো তাত একো আহে বা নাযায় । গতিকে মই কিয় বাটৰ কচু গাত সানি লৈ মিছাতে বিপদত পৰো । তাতকৈ দুৰৰ পৰা চাই থকাই মঙ্গল।\n# এইয়াই আমাৰ ব্যক্তিত্ব। নিজৰ বাবে সমাজৰ বাবে । কিন্তু এবাৰো নাভাবো যে যদি সেই ব্যক্তিজনৰ ঠাইত মোৰ নিজৰ কোনোবা এজন হোৱা হলে মই বাৰু দুৰৰ পৰা মোবাইলত দৃশ্যগ্ৰহণ কৰি থাকিব পাৰিলো হৈ নে ???? !!! এইয়া… এইয়াই আমাৰ দুৰ্বলতা । কাৰণ আমাৰ মনত আপোনত্ব ভাবটোৰ অভাৱ । সেয়ে আমি দুৰ্বল সেই নিসৃংস মানসিকতাৰ দানৱবোৰৰ ওচৰত । আৰু সেই বাবে সুবিধাৰ বেষ্টনিৰে সুৰক্ষিত হৈ সাৰি যাব পাৰে তেনে ধৰণৰ অসুৰবোৰ ।\nসেয়ে এতিয়া আৰম্ভ হবলৈ লৈছে একনায়ত্ত বাদৰ বিভিষিকা। আজি সনাতন/ ঋতুপৰ্ণ বলি হৈছে । আৰু যে কিমান তেনে সনাতন/ ঋতুপৰ্ণ বলি হ’ল বা আৰু হবলৈ গৈ আছে । এনেকৈ চলি থাকিলে হয়তো এদিন ৭০%৩০ পৰা ৩০%৭০ হবগৈ ।\nগতিকে সময় থাকোতে বাঘজৰী দাল টান কৈ নধৰিলে এদিন অপৰাধী আৰু অপৰাধৰে বিশাল সাম্ৰাজ্য গঠন হব । আৰু নিজকে মহান মানুহ বুলি , সমাজৰ একোজন সভ্য মানৱ বুলি পৰিচয় দিয়া সকলৰ অস্তিত্ব নোহোৱা হ’ব। ..